
Boyles tid, kemiens overgangstid. 


[ den sidste halvdel af det 16de aarhundrede og udover i det 17de 
tog naturforskningen et betydeligt opsving. I de fysiske og mathematiske 
videnskaber meder man store navne som Kepler (1571—1631), Galilei 
(1567—1642), Cartesius (1591—1650), Torricelli (1608—1647) og Pascal 
(1623—1662); der blev ogsaa gjort anseelige fremskridt ved indførelsen af 
decimalregning (1596) og logarithmer (1614). Naturhistorien var vakt til 
nyt liv, den lærde polyhistor schweizeren Conrad Gessner (1516—1565) 
anlagde den første større naturhistoriske samling, pave Sixtus V (1585 
—1590) den første større mineralsamling, Cæsalpinus (1519—1603) satte 
botaniken i system, men bearbeidede ved siden deraf ogsaa mineralogien 
og metallernes kemi. (Opdagelsen af det sammensatte mikroskop (1590) 
bragte et vigtigt og siden uundværligt hjælpemiddel baade for naturviden- 
skaben og for medicinen. Vi har allerede omtalt endel af de vigtigste 
fremskridt i medicinen, men skal her atter nævne en af dennes betydeligste 
mænd, Nic. Steno, en mærkelig mangesidig naturforsker, der ved siden 
af sine anatomiske opdagelser ogsaa arbeidede paa andre felter, idet han 
1669 paaviste vinklernes konstants hos bergkrystallen. — Der var idet- 
heletaget bleven vakt en almindelig sans for naturvidenskaberne, og om 
end kirken og inkvisitionen en tid søgte at dæmme op mod den nye 
og kjætterske bevægelse, som ved forfølgelsen af Galilei, saa voksede dog 
interessen for naturforskningen stadigt og bredte sig ud i videre kredse; 
fyrsterne, tilslut selv paverne beskyttede og agtede dens dyrkere. 

Nu kom ogsaa tiden for den videnskabelige methode, som Roger 
Baco havde forudseet, og Palissy arbeidet for. Den var den ledende 
grundtanke for Galilei’s arbeide, og medens han gjennemførte den prak- 
tisk, blev den theoretisk udviklet af en berømt samtidig. Francis Baco, 
lord Verulam (1566—1626) har i sine skrifter givet grundlaget for er- 
faringsfilosofien, for den induktive methode i naturvidenskaberne: man 

kan kun finde sandheden ved iagttagelse, man maa gaa ud fra kjends- 
gjerningerne og sammenstille disse, men kjendsgjerninger kan man kun 
finde ved virkelige forsøg, ikke ved blot spekulation. Den ældre methode 
maatte føre til urigtige opfatninger, idet den indsnævrede naturen for at 
faa den til at passe i en given ramme, 

Af overordentlig stor betydning for naturvidenskabernes udvikling var 
de omkring midten af det 17de aarh. opstaaede videnskabelige og lærde 
selskaber, der bragte de forskjellige videnskabsdyrkere i indbyrdes nærmere 
bergrelse og under gjensidig paavirkning, og som ved deres midler og ind- 
flydelse var istand til at fremme undersøgelser, som det oversteg den 
enkeltes kræfter at overtage. Ved udgivelsen af disse selskabers perio- 
diske skrifter blev det lettere baade at faa egne arbeider publicerede og 
at kunne følge med andres, og da tidsskrifterne udkom under selskabernes 
auspicier og styredes af deres mest fremragende medlemmer, blev efter- 
haanden, om det end gik sent; tonen i den videnskabelige meningsud- 
veksling befriet fra den middelalderske plumphed, der længe havde gaaet 
igjen i de selvstændige publikationer i bogform, man før udelukkende 
havde været henvist til. — De ældste af disse lærde selskaber opkom i 
Italien, hvor det endnu bestaaende Accademia dei Lincei i Rom stiftedes 
1603, og Accademia del Cimento (experimentets) i Florents 1648; det sidst- 
nævnte reorganiseredes 1657, men dets virken blev ikke af lang varighed. 
I Tyskland dannedes 1651 en privat forening af lærde, i begyndelsen mest 
læger, hvoraf fremkom det endnu bestaaende Cæsarea Leopoldina, der 
1670 begyndte at udgive skrifter (academia naturæ curiosorum). I Paris 
oprettedes, ligeledes paa grundlag af en privat forening, 1666 Académie 
royale, hvis mémoires de l’académie des sciences dog først begyndte at ud- 
komme 1699. 1 England havde siden 1645 endel naturforskere, læger og 
mathematikere sluttet sig sammen til regelmæssige sammenkomster i Oxford; 
disse henlagdes 1659 til London og gik 1662 over til Royal Society, der 
siden 1666 udgiver Philosophical Transactions. 

Et af dette sidste selskabs mest fremtrædende medlemmer var Robert 
Boyle, Det var ham, som først bragte kemien over i det rette spor og 
hævede den til en selvstændig sandhedssøgende ren videnskab. — Kemi- 
kerne har hidtil, siger han, idet han udvikler sit videnskabelige program, 
ladet sig lede af altfor snevre principer, og manglet et hoiere grundsyn. 
De har seet sin opgave i tilberedningen af lægemidler og i metallernes 
udvinding og forvandling. Jeg har nu forsøgt at behandle kemien fra et 
ganske andet synspunkt, ikke som en læge eller en alkemist, men 
som en filosof vilde gjøre det. Jeg har her udkastet planen til en kemisk 


filosofi, som jeg haaber at kunne fuldstændiggjøre ved mine forsøg og 

iagttagelser. Hvis man lagde mere. vægt paa den rene sande videnskabs 


fremskridt end paa at tjene egne interesser, vilde man forstaa, at man bør 
sætte alle sine kræfter ind paa at udføre forsøg og samle iagttagelser, 
ikke opstille nogen theori, førend man havde prøvet alle kjendsgjerningerne. 

Boyle var født i Irland 1627; hans fader, greven af Cork, besteinte 
ham som yngre søn til den geistlige stand og lod ham studere, først 
hjemme og derefter længere tid i udlandet, saa han fik en grundig ud- 
dannelse. Han nedsatte sig i 1654 i Oxford, hvor han samlede om sig 
kjærnen af det senere Royal Society, men flyttede derefter med dette til 
London, hvor han levede udelukkende for videnskaben samt filanthropiske 
arbeider; han døde 1691. Af hans talrige skrifter, der udkom paa engelsk, 
men ogsaa i latinsk oversættelse, er foruden afhandlingerne i Philosophical 
Transactions 1668—92, isærdeleshed at nævne Sceptical Chemist (Chymista 
scepticus) 1661, der har form af en samtale mellem hovedpersonen og tre 
venner, som søger at forsvare de ældre anskuelser; alle Boyles skrifter 
udmærker sig ved en klar og grei fremstilling, der er fri for tidens sædvan- 
lige vidtløftighed og dunkelhed. Han havde en klar forstaaelse af og frem- 
hævede gjentagende og stærkt betydningen og nødvendigheden af den 


men 


experimentale methode, »from which alone the greatest advancement of 
useful knowledge is to be expected«, og han var selv en dygtig og 
original experimentator, 

De nedarvede lærdomme om elementerne, saavel de gamles fire som 
de tre af Paracelsus opstillede principia, var vistnok i det 17de aarb., 
isærdeleshed ved van Helmont, allerede begyndt at vakle; men det var 
først Boyle, som præciserede begrebet element paa en maade, der i det 
hovedsagelige endnu svarer til den nyere tids opfatning. Det var den 
ligefremme konsekventse af hans bestemte hævden af den experimentale 
methode, at han ikke kunde lade sig noie med de ældre opkonstruerede 
og svævende metafysiske begreber, men søgte at faa frem de bestanddele 
af stofferne, som virkeligt lod sig udskille af dem, og disse var det, han 
opfattede som elementer. Deres antal kunde ikke vilkaarligt bestemmes 
a priori, og heller ikke lod det sig paa forhaand afgjøre, om materien kun 
indeholdt en eneste bestanddel eller flere; det fik staa derhen, man 
maatte holde sig til de bestanddele, hvori man virkelig kunde dele den, 
og som var at tage og føle paa, — og kunde man ikke faa disse Dors 
delt, var det at betragte som elementer (mista prima). Nogle stoffer kan 
indeholde to saadanne (mista secundaria), andre tre, fire eller flere, og 
der var overhovedet ingen grund til at antage, at alle ting skulde inde- 
holde de samme elementer eller det samme antal af dem; de elementer, 
som indeholdes i et slags stoffer, behøver ikke at være de samme, som 

indeholdes i andre slags, ligesaalidt som de bogstaver, der danner et vist 
ord, forekommer i alle andre. — Om end Boyle saaledes brød med alle 
de ældre anskuelser og med fuld klarhed opstillede sit program for ele- 
menterne, var han dog ikke kommen til definitive resultater, om hvilke 
stoffer der var at opfatte som elementer, Og han havde oie for mulig- 
heden af, at om end kemien for tiden ikke kunde dele visse stoffer i ulige- 
artede bestanddele, saa kunde den maaske senere komme til at gjøre der 
— Med hensyn til vandets elementare natur havde han tvivl, fordi det 
lod sig forvandle til jord, en opfatning, han dels støttede til lignende forsøg 
med planter, som allerede van Helmont havde udført, og dels til andre 
selvstændige forsøg; han fandt, at 1 unze rent vand efter gjentagne de- 
stillationer i glaskar efterlod 6 drakmer (9/4 unze) af en i vand uopleselig, 
hvid jordartet substants, men han tænkte sig dog muligheden af, at glasset 
kunde være blevet angrebet, uden at han imidlertid fik dette experimentelt 
undersøgt 1, 

Med hensyn til materiens konstitution? sluttede Boyle sig til de i det 
17de aarh. dannede korpuskulartheorier, i det han tænkte sig mate- 
rien sammensat af impalpable partikler, hvis form, størrelse og vægt var 
forskjellig, og at det var arrangementet og kombinationerne af disse, der 
bevirkede den store mangfoldighed af sammensatte stoffer. Naar man af 
stene, der alle har samme form og størrelse, allerede kan faa frem mang- 
foldige høist forskjelligartede bygværker, kirker, huse, broer o. s. v., saa 
maa der kunne blive en endnu større mangfoldighed, naar byggestenene 
ikke har samme størrelse og form. Med hensyn til partiklernes form har 
han bl. a. antydet, at syrerne kunde tænkes at være spidse, og at metal- 
lernes opløsning i syrer foregik derved, at syrepartiklernes spidser trængte 
ind i metalpartiklernes porer, forsaavidt disse ikke var saa smaa, at spid- 
sernes indtrængen blev umulig. 


t Boyles samtidige, Olaus Borrichius (Ole Borch, 1626—1690), professor i Kjøben- 
havn, mente, at man ved gjentagen destillation tilslut vilde kunne forvandle vand helt 
igjennem til en ildfast jord, Vandets forvandling til jord var idetheletaget almindeligt 
antaget af de allerfleste naturforskere, 


Franskmanden Petrus Gassendi, Keplers og Galileis samtidige og ven (1592— 
1655), forklarede alle fænomener i den materielle verden ved atomernes bevægelse; han 
tænkte sig, at atomerne havde forskjellig størrelse og form, men forøvrigt var identiske, 
og at de bevægede sig i alle retninger i det tomme rum. Senere kom man imidlertid 
bort fra atomernes bevægelse, som Gassendi havde lagt hovedvægten paa, og itali- 
eneren Giovanni Borelli (1608—79) førte i sin korpuskulartheori stoffernes egen- 
skaber udelukkende tilbage til atomernes beskaffenhed og form; luftens smaadele antog 
han for rørformede, bøielige og elastiske, saa formen kunde paavirkes af trykket, vandets 


antog han omgiven af bøielige haarformede organer, der omklamrede det, som blev 
vædet 0, s, v, 

Boyle er den forste, der med fuld klarhed har anskuet forskjellen 
mellem en blanding (mixture), i hvilken bestanddelene bevarer sine særegne 
egenskaber og lettere kan skilles fra hinanden, og en virkelig kemisk for- 
bindelse (compound mass), hvor bestanddelene har tabt sine oprindelige 
egenskaber og vanskeligere kan skilles. Som exempler nævner han bly- 
sukker, hvis bestanddele, edikesyre og blyoxyd, ikke har sød smag, eller 
de almindelige salte, hvor syrernes og alkåliernes etsende egenskaber er 
ophævede. Imidlertid havde han ogsaa lagt mærke til, at om end be- 
standdelenes egenskaber ophæves i forbindelserne, saa kan dog lighed i 
visse forbindelsers egenskaber henføres til visse fælles bestanddele, f. ex. 
den blaa farve hos kobbersaltene; ligeledes sluttede han af visse granaters 
mørke farve, at de maatte indeholde jern, hvilket han ogsaa paaviste, 

For at adskille de i naturligt forekommende forbindelser af enhver slags 
virkeligt indholdte bestanddele havde man ingen anden methode end den, 
der fra gammel tid af havde vist sig istand til at udskille metallerne af 
deres naturligt forekommende forbindelser, den tørre vei — »sine igne ni- 
hil operamur« er motto til en bekjendt lærebog i det 17de aarh.1 Man 
antog, at man ved ophedning, saavel ved forbrænding som navnlig ved tør 
destillation, af dyre- eller plantestoffer fik frem de i dem allerede existerende 
grundbestanddele i form af vand, flygtige olier o. dsl. Det var først 
Boyle, som nærmere gjorde rede for forskjellen mellem de produkter, 
man faar frem ved forbrænding, og dem, der dannes ved destillation uden 
lufttilgang, og erkjendte, at de ikke forud existerede, men var dannede 
ved ophedningen. Hans forsøg paa at udskille de i stofferne virkeligt 
indeholdte nærmere bestanddele er det første grundlag for den kemiske 
analyse, der før ham saagodtsom ikke existerede, og det er Boyle, som 
har indført saavel begrebet som navnet analyse, ligesom det er ham, der 
har faststillet begrebet reaktion, og som har indført den almindeligere brug 
af reagentser til paavisning paa den vaade vei?. Han var den første, som 
anvendte plantefarverne, ogsaa i form af reagentspapir, for at bestemme den 
sure eller alkaliske reaktion; han paaviste saltsyre og opløselige klorider 
ved solvoplesning, svovlsyre ved fældning med kalksalte, kobber ved op- 
løsningernes blaa farve med ammoniak, samt ammoniak ved røgen med salt- 
syre, hvilken sidste reaktion dog tidligere (1677) var bleven iagttaget af hans 


1 Glasers traité de chymie 1663. | E 
2 Hvor lidet fortrolig man endnu var med reaktioner paa vaad vei, kan sluttes af den 


opmærksomhed, et forsøg af den lærde jesuit Francesco de Lana (1631—87) i 
Brescia vakte. Han fik i koncentrerede opløsninger af kalksalte bundfald med alkalier, 
og at de to klare vædsker straks gav et fast stof, betegnedes endog som det kemiske 


underværk, 

samtidige Kunckel. Han har ogsaa meddelt de første opgaver om for- 
skjellige reagentsers ømfindtlighed, saaledes f. ex., at en opløsning af 1 del 
kogsalt i 300 dele vand endnu tydeligt blakkes ved sølvopløsning. 

Kvantitative bestemmelser, som tiden endnu kun havde liden for- 
staaelse af, tillagde Boyle overhovedet megen betydning. Han forstod, 
at naar et legeme ved kemiske forandringer tiltager i vægt, saa kommer 
det deraf, at det har indgaaet en forbindelse; han paaviste, at klorsølvet, 
der udfældes af en sølvopløsning, veier mere, end sølvet oprindeligt veiede, 
og saa deri et bevis for, at metallet havde optaget noget i sig. Han be- 
stemte metallernes vægtsforøgelse ved ophedning: i svovldamp og fandt, 
at kobber og sølv tiltog i vægt henholdsvis 22 og 13,4 pct. (beregnet 25 
og 14,9). Ligeledes beskjæftigede han sig med metallernes vægtsfor- 
øgelse ved forkalkning, og isærdeleshed er forsøgene om forkalkningen i 
lukkede kar af stor interesse; han ophedede! tin eller bly i tilsmeltede 
retorter — ganske det samme forsøg, som et aarhundrede senere i Lavoisiers 
hænder endelig gav den rigtige forklaring. Boyle lagde vistnok mærke til, 
at luften strømmede ind, naar karrene aabnedes, men heri saa han kun et 
bevis for, at disse havde været lufttæt lukkede; han kom ikke til at 
sammenligne vægten før og efter ophedningen, og det faldt ham over- 
hovedet ikke ind, at det var luften, som var optaget; han tilskrev vægts- 
forøgelsen en indtrængen og optagen af ponderabel ildmaterie ?, og denne 
hans forudfattede mening om, at ilden var noget materielt, bragte ham til 
at miskjende det hovedsagelige i forsøgene. Imidlertid var Boyle den 
første, som erkjendte, at de tunge metalkalkes egenvægt er mindre end 
metallernes, saa den specifike vægt aftager, medens den absolute tiltager, 
hvilket man tidligere ikke havde nogen klar forstaaelse af. 

Siden Torricelli opdagede barometret 1673 og Otto von Guericke 
havde vakt interesse for luftpumpen, var undersøgelser af luften og gas- 
arterne blevne aktuelle, og Boyle beskæftigede sig ogsaa meget dermed. 
Han bestemte luftens vægt med en hidtil ikke kjendt nøiagtighed (i for- 
hold til vand som 1:853 17/20), og han erkjendte allerede 1660, at gasers 
volum er omvendt proportional med trykket, den samme lov, som fransk- 
manden Edme Mariotte (1620—84) fandt 17 aar senere, og som længe 
har baaret den sidstnævntes navn. — Boyle var en af de første, der 
opsamlede en gas, vandstofgas; han fyldte en kolbe med tynd svovlsyre, 
indbragte noget jern, lukkede den og aabnede den atter, efterat den med 
aabningen ned var bragt i et kar, der ligeledes indeholdt tynd syre; 


1 Ved spirituslamper, som han særligt anbefalede fremfor de endnu almindelige olielamper, 


? Unde potest hoc absolutæ gravitatis incrementum deduci, nisi ex partibus quibusdam 
ponderabilibus flammæ ? 


1906. No. 4. FREMSTILLING AF KEMIENS HISTORIE. 7 


kolben fyldtes da med en gas, hvis brændbarhed han erkjendte, uden at 
det dog kan sees, at han yderligere holdt denne »air generated de novo« 
ud fra selve luften. 

Blandt Boyles andre opdagelser i kemien er at nævne fremstillingen 
af fosfor og opdagelsen af fosforsyren. Han havde 1677 faaet høre om 
fosforet, der nogle aar i forveien var bleven opdaget 1, og det lykkedes 
ham at fremstille det ved at destillere inddampet urin med sand; han fandt 
videre, at fosforet ved forbrænding gav en substants, der forholdt sig som 
en syre og forbandt sig med alkalikarbonaterne under opbrusen, — Ved 
at destillere svovl med salmiak og kalk fremstillede han det s. k. flygtige 
svovllever, liquor fumans Boylii, en blanding af ammoniumhydrosulfid og 
ammoniumpolysulfider. — Boyle havde ogsaa interesse for den tekniske 
kemi samt for fremstillingen af kemiske præparater til medicinsk brug, 
ligesom han overhovedet erkjendte kemiens betydning for medicinen. Om 
denne har han bl. a. udtalt, at det vil blive gjennem kemien, at man en- 
gang vil finde løsningen af de pathologiske fænomener, der ikke ad anden 
vei vil kunne forklares, og navnlig vil kjendskab til fermenternes og gjæ- 
ringens natur være en ganske nødvendig betingelse forat forstaa sygdoms- 
fænomenerne ?. 

Medens Boyle, som ovenfor nævnt, ved sine forsøg om forkalkningen 
ikke kom til at erkjende luftens betydning for denne proces, havde der- 
imod hans samtidige landsmænd Hooke og Mayow øie for, at det er 
luften, som her spiller den væsentlige rolle, og de søgte at forklare dens 
virkning saavel ved forkalkningen som ved forbrændingen overhovedet. 
Robert Hooke (1635—1702), sekretær i royal society, opstillede i sin 
micrographia (1665) en eiendommelig forbrændingstheori, der gik ud paa, 
at der i luften forekom en substants, der lignede eller maaske var identisk 
med den, der indeholdes i salpeter. Denne substants antog han at være 


1 Heinrich Brand, en forhenværende militær, der havde nedsat sig i Hamburg som 
læge og kemiker, havde under sine alkemistiske studier læst, at der i urinen skulde 
findes en substants, som kunde forvandle sølv til guld, og ved de forsøg, han i den 
anledning anstillede, erholdt han 1669 ved destillation af inddampet urin en .substants, 
der lyste i mørke. Han offentliggjorde intet angaaende fremstillingen af denne »kaltes 
Feuer«, men meddelte den til nogle venner, og en af disse, Dr. Kraft, meddelte den 
atter tilLeibnitz. Senere bragte Kraft en prøve til England og foreviste cer for kong 
Karl II, ved hvilken leilighed Boyle var tilstede, H. Peters, Chemiker-Zeitung 
1902, 1190, i e: 

2 Man var endnu ikke kommen til nogen nærmere erkjendelse af fermenter og gjæring. 
Men der blev dog i Boyles tid gjort et fremskridt, som senere fik betydning i denne 
henseende, nemlig hollænderen Antony von Leeu wenhoecks (1632—1723) mikro- 
skopiske arbeider, hvorved han opdagede, at der i infuser af forskjellige planter fandtes 
mikroskopiske organismer (infusionsdyr). Dog varede det endnu meget længe, førend 
dette blev sat i forbindelse med studiet af gjæringsfænomenerne, 


8 TH. HIORTDAHL. M.-N. Ki. 


i besiddelse af en særegen evne til at kunne opløse brændbare stoffer, 
naar disse var blevne tilstrækkeligt ophedede. Han betragtede saaledes for- 
brændingen som en slags opløsningsproces, og grunden til, at forbrændingen 
efter en tids forløb ophører i et lukket rum, søgte han da deri, at den 
forhaandenværende mængde af oplesningsmidlet var bleven mættet; bragtes 
ny luft ind, vilde denne være istand til at opløse en ny mængde brændbart 
stof, Produkterne af opløsningen kunde have forskjellige egenskaber, dels 
være luftformede, dels flydende eller faste. 

Lægen og fysiologen John Mayow (1643—79), hvis hovedværk 
tractatus quinque medicophysici ! (1674) indeholder en hel del originale og 
mærkelige forsøg, betegnede den for salpetret og luften fælles bestanddel 
som spiritus nitro-aëreus. Han forstod, at luften var et komplex, bestaaende 
af denne subtile bestanddel samt de grove egentlige luftdele, og han var 
den første, som erkjendte, at vægtsforøgelsen ved forkalkning beror derpaa, 
at de subtile dele af luften optages af selve det regulinske metal. Det 
ved hjælp af et brændglas forkalkede antimon, siger han, forholder sig 
ganske paa samme maade som det ved hjælp af salpetersyre fremstillede 
mineralske bezoar (antimonoxyd); det er de nitrøse luftdele, der indeholdes 
i salpetersyren, og hvis bevægelse danner solstraalerne, som i begge til- 
fælde fixerer antimonet, og vægtsforøgelsen maa tilskrives disse med antimonet 
forbundne dele af luften. Han ved vistnok, siger han videre, at man i 
almindelighed mener, at forkalkningen skyldes en undvigen af metallets 
svovl ?, men dette kan ikke være rigtigt; at antimonet bliver fixeret, ligger 
ikke deri, at noget gaar bort, men deri, at det optager de nitrøse luftdele. 
— Mayow gik ogsaa bl. a. nærmere ind paa det almindelige svovl og 
dets forbrænding. De allerfleste kemikere ansaa det for en afgjort sag, 
at svovlet var sammensat af en syre og en olie, og at syren (spiritus sul- 
furis) blev sat i frihed, naar olien ved forbrændingen gik bort5. Men 
Mayow fandt det høist usandsynligt, at syren allerede existerer i svovlet 
og først kommer tilsyne ved forbrændingen; hvad skulde være iveien, 
siger han, for at antage, at syren frembringes ved forbrændingen? — Man 
ser her tydeligt, at Mayow i sine anskuelser, saavel om luftens sammen- 
sætning som om forkalkningen og forbrændingen, var ganske paa den rette 
vei, og at han saa nær, som det er muligt, var kommen ind paa en for- 


! Mayows arbeide er gjengivet i Ostwalds Klassiker der exakten Wissenschaften Nr 


125. IQOI, 


2 Ved svovl menes her det kemiske grundprincip svovl eller de brendbare dele over- 
hovedet, Man antog, at det var det i legemerne indeholdte svovl, som var aarsag til 
deres brendbarhed: ubi ignis et calor, ibi sulphur, sagde man, 

3 Sulphur omne oleo inprimis constare et acido spiritu, tam notum est chymicis, ut ul- 
teriori declaratione non videatur indigere, siger saaledes Sylvius, 

staaelse af. surstoffets tilstedeværelse i luften og dets betydning. Men 
samtiden forstod ham ikke; hans betydningsfulde arbeider blev ganske 
upaaagtede, selv Boyle synes neppe at have lagt mærke til dem. Mayow 
døde ung, og over et aarhundrede gik hen, førend traaden i hans tanke- 
gang atter blev optaget. 

Saa stor anseelse Boyle end nød hos sin samtid, formaaede dog 
endnu ikke hans opfatning af elementerne at trænge igjennem hos denne. 
Man vedblev fremdeles at holde sig til den nedarvede lære om visse grund- 
bestanddele, af hvilke alle substantser var sammensatte, og ligesom Para- 
celsus i sin tid havde foiet saltet til de to gamle alkemistiske grund- 
bestanddele, svovl og kviksølv, saa feiede man nu atter to nye til og 
tænkte sig ialt 5 saadanne. Denne lære, der havde en fremtrædende 
talsmand i englænderen Thomas Willis", fik almindelig udbredelse, ikke 
mindst gjennem en del lærebøger, som benyttedes meget og øvede stor 
indflydelse, Le Févres? traité de chymie (1660), Glasers3 traité (1663) 
og isærdeleshed Lemerys cours de chymie. Den sidstnæævnte bog, der 
første gang udkom 1675 og senere i mangfoldige oplag og oversættelser, 
nød i lange tider overordentlig stor anseelse; da den giver et godt begreb 
om kemiens almindelige standpunkt i slutningen af det 17de aarh., vil det 
ikke være uden interesse at dvæle lidt ved den. 

Forfatteren, Nicolai Lemery, født i Rouen 1645, nedsatte sig 1672 
som apotheker i Paris og begyndte at holde forelæsninger, men hans tro 
som protestant udsatte ham for mange forfølgelser og ubehageligheder, 
og for at kunne bevare sin stilling i Paris maatte han tilsidst gaa over til 
katholicismen. Han var medlem af akademiet siden 1699 og deltog med 
megen iver og interesse i dets arbeide til sin død 17154. 

Medens titelen paa Lemerys bog (Cours de Chymie, contenant la 
Maniere de faire les Operations qui sont en usage dans la Medicine) nær- 
mest betegner kemien som et hjælpefag for medicinen, er dog den defi- 


1 Willis, der var født 1621, var en tid professor i fysik i Oxford, men virkede senere 
som læge i London, hvor han døde 1675. l 

2 Nicolas Le Fêvre (Lefebvre) var demonstrator ved jardin des plantes til 1664, da 
han kaldtes til London, hvor han forblev til sin død 1674. Han skrev sin bog paa 
fransk (ikke paa latin), fordi saamange af de bedste forfattere i Tyskland var begyndt 
at bruge morsmaalet til at skrive om den kemiske apothekerkunst. 

3 Schweizeren Christopher Glaser efterfulgte Le Févre som demonstrator og var en 
tid tillige kongelig apotheker. Det efter ham benævnte sal polychrestum Glaseri var 
kaliumsulfat, som han fremstillede ved at bringe svovl til smeltende salpeter. 

4 Hans søn Louis Lem ery (1677—1743) var ligeledes kemiker, Da fortjener at nævnes, 
at han ligesom Boyle havde en rigtig opfatning af ue one pas de organiske 
stoffer. at varmen forandrer dem, men ikke spalter dem i deres virkelige bestanddele; 
han raded derfor til ved forskjellige opløsningsmidler først at udtrække de virkelige 
indeholdte bestanddele, og derefter særskilt undersøge hver enkelt af disse. 

nition, han giver, langt mere omfattende, idet siger han, La chymie est un 
Art qui enseigne à separer les differentes substances qui se rencontrent 
dans un mixte: J'entens par les mixtes, les choses qui croissent naturelle- 
ment à scavoir les mineraux, les vegetaux & les animaux. — Det første 
princip, man maa antage for sammensætningen af de i naturen forekom- 
mende legemer (les mixtes), er en i alle ting forekommende spiritus uni- 
versalis, men da dette princip er metafysisk og ikke kan opfattes af 
sanserne, maa der opstilles sanselige principer. Da kemien ved analysen 
(d. v. s. ved ophedning) har fundet 5 slags substantser, har man sluttet 
sig til existencen af de 5 principer, spiritus, olie, salt, vand og jord, af 
hvilke de 3 første er aktive (befinder sig i bevægelse og foraarsager 
stoffernes virkning), medens de 2 andre er passive (befinder sig i hvile og 
virker hemmende eller fortyndende paa de aktive). Det første af de 
3 aktive er kviksølvet (l'Esprit, spiritus), det flygtigste og bevægeligste, 
der bevirker forandringerne; planter og dyr, der indeholder meget af 
dette, forandres let, medens mineralerne, der kun indeholder lidet, er saa- 
godtsom uforanderlige. Men kan ikke faa dette, og heller ikke de øvrige, 
frem i ganske ren tilstand; enten indeholder det noget af olien og er da 
esprit volatile, eller ogsaa er det indesluttet i salt, og er da esprit fixe, 
som de sure spiritus i alun, vitriol og salt. Det andet princip er svovlet, 
(Huile), det næstflygtigste, det brændbare, som bevirker forskjellighed i 
farve og lugt; det fylder legemernes porer og bevarer dem, saa at de planter, 
som indeholder meget deraf, holder sig længere tid i frisk grøn tilstand 
end andre; heller ikke dette faar man ganske rent frem ved stoffernes 
dekomposition; det er enten blandet med spiritus (olier, der flyder oven- 
paa vand) eller med salt (olier, som synker i vand). Det tredie princip, 
saltet, er det mindst flygtige og giver stofferne konsistents og vægt; der 
kan være tre slags, sel fixe, sel volatile og sel essentiel (intermediaire). 
De passive er vandet (flegma) og jorden (teste morte ou damnée). Heller 
ikke dem faar man frem i ganske ren tilstand; de er alle imprægnerede 
med noget af de aktive, der meddeler dem forskjellige egenskaber 1. — 
Man maa dog ikke tage disse principer i altfor bogstavelig betydning; de 
substantser, man har givet navnet principer, er det nemlig i virkeligheden 
kun efter vort skjøn, og fordi vi endnu ikke er istand til at komme videre 
i legemernes deling; de er ganske vist endnu delbare til en mangfoldighed 
af dele, der da vilde være de egentlige rigtige grundprinciper, men for 
tiden kan man ikke komme videre end til at opstille disse fem. Der er 


! Ved destillation af guajak mente Lemery at have fremstillet og isoleret — om end ikke 
i absolut ren tilstand — les cinq substances de tous les vegetaux, 

vistnok, siges der videre, moderne forskere (her sigtes til Boyle), som 
ikke vil gaa ind paa, at de nævnte fem principer virkelig findes eller fore- 
kommer i de naturlige stoffer, men mener, at de først dannes eller frem- 
kommer ved ildens paavirkning, ved destillationen. Men hertil bemærkes, 
at man godt kan faa frem flere af disse grundprinciper paa andre maader, 
uden at tage ilden til hjælp, idet man f. ex. kan presse olien ud af plan- 
terne eller faa salte udkrystalliserede ved henstand af plantesafter, Han 
mener derfor, at man maa holde sig til de fem principer og gaa ud fra 
dem som virkeligt existerende i stofferne, 

Efter denne indledning kommer beskrivelse af apparater og ovne samt 
forklaring af kunstudtrykkene 1 og de kemiske tegn. Man havde nemlig, 
foruden de gamle alkemistiske tegn for metallerne (planeternes tegn), alle- 
rede længere tid brugt en hel del andre tegn, og da disse endnu længe 
udover holdt sig i almindelig brug, skal vi gjengive nogle af de mest 
anvendte. De gamle fire elementer betegnes saaledes: 

A ild, Y vand, A luft, & jord. 

Videre brugte man f. ex.: 

$ svovl, (G— vitriol, X salmiak, & antimon, Q salpeter, + edike, 
0-9 arsenik, O salt, sy spiritus vini. 

Syrerne betegnedes ved vandets tegn, kombineret med passende 
bogstaver, f. ex: 

Y salpetersyre (aqua fortis), Y kongevand (aqua regalis). 

Man havde ogsaa tegn for de forskjellige slags operationer, f. ex. 
= sublimere og + præcipitere (bundfælde), og disse kombineredes atter med 
metaltegnene, f. ex: % eller % mercurius præcipitatus, kvikselvoxyd, 
$ eller Y. kviksølvsublimat o. s. v. 

Forøvrigt er Lemerys bog delt i 3 dele: des mineraux (22 kapitler), 
des Vegetaux (32 kapitler) samt des Animaux (6 kapitler). 

Afsnittet om mineralerne begynder med guldet; Lemery var ikke 
alkemist, han forklarer og afslører de alkemistiske bedragerier og skuffelser. 
Ved omtalen af guldets opløsning i kongevand driver han de korpuskular- 
theoretiske betragtninger ud til de yderste konsekventser: naar guldet 
kommer i berørelse med dette opløsningsmiddel, bliver dets partikler med 
voldsomhed løsrevne, og saalænge dette staar paa, finder en opbrusen 
sted; de sure spidser borer sig ind i metalpartiklerne, og disse holdes nu 
svævende i væsken, fordi kongevandpartiklerne bærer dem som flottører, 


1 Derunder bl. a. alkooliser, at overføre til alkohol eller impalpabelt pulver; man brugte 
ogsaa ordet alkool for at betegne en meget ren esprit, f. ex. alkool de vin for rektificeret 
spiritus vini. Videre kan her nævnes udtrykket mortifier, at forandre et legemes ydre 
form, som naar kviksølv overføres til oxyd; det modsatte er revivifier (I, pag. 58): 

paa lignende maade som et stykke metal kan hindres fra at synke i vand, 
naar det er fæstet til et stykke træ. Naar man til denne opløsning sætter 
ammoniak eller andre alkaliske væsker, svækkes syrerne, og deres spidser 
brækkes af, saa at metalpartiklerne synker til bunds; bundfaldet er dog 
ikke længere rent metal, idet noget af de sure spidser er bleven siddende 
igjen i guldet og ikke kan fjernes ved udvaskning. Bringer man bund- 
faldet i ilden, maa de i guldet saaledes indesluttede flygtige stoffer (esprits) 
skaffe sig en udvei, og guldpartiklerne fjernes fra hverandre med en vold- 
somhed, der foraarsager knaldguldets explosion1. Paa lignende maade for- 
klares i det følgende kapitel sølvets opløsning i salpetersyre; sølvnitratet, 
vitriol de lune, est un Argent penétré & réduit en forme de sel par les 
pointes acides de l'esprit de nitre. Efter de to ædle metaller kommer tin, 
vistmut?, bly, kobber, jern4, kvikselv5, antimon og arsenik, derefter kalk 
og kiselsten (cailloux); det følgende kapitel omhandler huile des briques, 
en oleum philosophicum, der dannes ved destillation af teglsten, som er 
imprægneret med olivenolie, dernæst koraller (lithodendron, der antages 
for en forstenet plante), videre salt (og saltsyre), salpeter (og salpetersyre), 
salmiak (og kongevand), vitriol (med vitriololie og huile de vitriol dulcifiée, 
æther), alun og svovl6; tilslut rav og ambra. 


1 Knaldguldet angives at have været benyttet som sveddrivende middel; nogle mener, at 
virkningen kun skyldes undvigen af den indesluttede esprit, og at guldet selv ingen 
virkning har, men Lemery finder det sandsynligt, at den undvigende esprit river noget 
af guldpartiklerne med sig og derved faar mere kraft til at bryde igjennem og bane sig 
vei i porerne, om disse ved tilstopning skulde yde modstand, — at guldet føres med af 
espriten ligesom en tømmerstok af en elv; naar en saadan f. ex. tørner mod en bro, 
har den en ganske anden kraftig virkning end elvens strøm alene vilde have, 

Under vismut nævnes zink, men kun i forbigaaende. Markasit er en almindelig be- 
nævnelse for metalliske stoffer, især vismut; der gives ogsaa en anden slags markasit, 
som kaldes zink, den ligner vismut, men er ikke saa sprød. 

Herunder bl, a, esprit de Venus, den ved tor destillation af kobberacetat erholdte sure 
vædske: I ilden gaar syren fra kobberet, uden at spidserne brækkes af; kobberet 
indeholder nemlig meget svovl, og syrepartiklernes spidser brækkes ikke af, fordi lege- 
met, hvortil de er fæstede, ikke er tilstrækkeligt haardt og saaledes ikke gjør saamegen 


modstand. 
+ Jernet er et meget porøst metal, sammensat af vritriolsalt, svovl og jord, og disse be- 
standdele er kun løst sammenhængende, hvorfor metallet let opløses i syrer. — Man 


fremstiller staal ved at ophede jernplader med horn eller klør af dyr, hvorved de af 
disse udviklede flygtige alkalier trænger ind i jernets porer og destruerer det sure, som 
holder porerne aabne, 

Den under varmeudvikling foregaaende reaktion i en fugtig blanding af jernfilspaan 
og svovl forklares ved den voldsomme gnidning af svovlets spidser mod metallet, Pro- 
cesssen menes at give oplysning om, hvorledes les soufres se fermentent dans la terre 
og bevirker jordskjælv og vulkaner (Lemerys kunstige vulkan). 

Om kvikselvoxydet, mercure précipité rouge sans addition (mercurius præcipitatus per 
se, d. v, s, uden feldningsmiddel), bemærkes i tilslutning til Boyles anskuelser, at det 
er imprægneret med ildpartikler, 

Om svovlmelk (magisterium sulphuris) bemærkes, at vand alene ikke kan opløse svovl, 
da dette er fedt; man maa derfor bruge et alkali, og naar dette fjernes ved en syre, 


LS 

Afsnittet om plantestofferne omhandler bl. a. harpix, papir, sukker, 
vin, edike, vinsten, sæbe, opium, tobak, kamfer o. 1. Kamfer siges at 
vere en harpix, der destillerer draabevis af et stort træ paa Borneo; den 
er sammensat af et svovl og et salt, der begge er saa flygtige, at man 
ikke kan opbevare den, uden at den mindsker i vægt. — Under vinstenen 
omhandles ogsaa de andre kalisalte, kaliumkarbonat (huile de tartre par 
defaillance, oleum tartari per deliquium) og kaliumsulfat (magisterium tartari). 

Det sidste og korteste afsnit, om dyrene, omhandler slangerne og 
deres gift, destillationen af urin, hjortetak, hjerne, honning og voks. Under 
urindestillationen omtales hovedsageligt fosforet og dets fremstilling!, men 
derhos ogsaa bolognesersten? og andre lysestene eller fosforescerende 
substantser, hvilke forøvrigt ogsaa Boyle slog sammen med det almin- 
delige fosfor. 

Lemerys bog er den første, hvor der er forsøgt at adskille mellem 
den anorganiske og den organiske del af kemien. Klassifikationen er vist- 
nok ufuldkommen og mange steder urigtig, idet der alene tages hensyn 
til udgangsmaterialet, saa f. ex. kalisaltene kommer under planterne og 
æther under mineralerne. Om der end ellers ogsaa er feil og misfor- 
staaelser, saa afgiver dog i det hele og store bogen et umiskjendeligt 
vidnesbyrd om, at kemien havde gjort betydelige fremskridt i de lidt over 
to menneskealdere, der var hengaaet, siden Libau udgav sin alchemia. 

Lemerys kollega i akademiet, Wilhelm Hombergå, var født 1652 
i Batavia af tysk slægt, og uddannet som jurist. I Magdeburg, hvor han 
havde nedsat sig som advokat, blev under samværet med Otto von Gue- 
ricke hans interesse vakt for naturvidenskaberne, saa han opgav sin 
stilling og reiste til udlandet for at studere, Han arbeidede bl. a. en tid 
paa Hiårnes laboratorium i Stockholm samt hos Boyle, og kom senere 
til Paris, hvor han blev livlæge hos hertugen af Orleans, og døde 1715. 


udfældes svovlet atter som et hvidt pulver, der saaledes ikke er noget andet end alkooli- 
seret svovlblomst. 

1 Man vil have lagt mærke til, siger Lemery, at urin af folk, der drikker vin, vanskeligt 
giver fosfor, formodentlig fordi den lysende materie paa grund af vinens spiritus altfor 
let fordamper, medens det mere konsistente stof i øl har lettere for at holde paa den 
flygtige lysmaterie; derfor gaar fremstillingen lettere i Tyskland og England end i 
Frankrige, 

Fremstillingen af fosfor var overhovedet endnu vanskelig og gav kun lidet ud- 
bytte. Fosforet var derfor meget kostbart, og i begyndelsen af det 18de aarh, betaltes 
en unze (vel 29 gram) med 10—16 dukater eller mere end sin vægt i guld, 

2 Bologneserstenen var tungspat, der var ophedet sammen med kul. Dens fosforescerende 
egenskaber blev først iagttagne af en skomager i Bologna, og fremstillingsmaaden blev 
først beskrevet 1622 af den franske kemiker Pierre Potier (Lolerirusk 

3 H, Peters, Chemiker-Zeitung 1903, 1249. 

Man skylder Homberg et for den tid overmaade mærkeligt arbeide, 
der tillige var det allerførste og længe efter ogsaa det eneste i sit slags, , 
idet han 1699 foretog kvantitative bestemmelser af de mængder af for- 
skjellige syrer, som forbinder sig med samme mængde alkali. Han neu- 
traliserede I unze kaliumkarbonat med bedste edike, saltsyre, salpetersyre 
og svovlsyre, inddampede til tørhed og bestemte vægten af de dannede 
salte. Af 1 vægtsdel kaliumkarbonat fik han: 


Acetat 1,4500, (beregnet 1,4190), 
Klorid 1,4042, ( —»— 1,0796), 
Nitrat 1,4500, ( —»— ~ 1,4631), 
Sulfat 1,3875, ( —»— 1,2606). 


Bestemmelserne er vistnok meget uneiagtige og langtfra rigtige, og 
det samme er tilfældet med den slutning, tidens kemikere drog af dem — 
at den samme mængde alkali optager den samme mængde af de forskjellige 
syrer. Men Homberg har dog her udsaaet et yderst vigtigt frøkorn, 
som med tiden kom til at spire kraftigt. 

Homberg har ogsaa først fremstillet borsyren, ved at behandle borax 
med vitriololie; men han erkjendte ikke dens virkelige natur, idet han 
mente, at den var fremkommen af vitriolen. Han kaldte derfor borsyren 
sel volatil narcotique du vitriol, ellers gik den under navnet sedativsalt. 
Endvidere har han undersøgt metallernes forhold ved ophedning og betjente 
sig derved af stærke brændglas, som dengang var det bedste middel, man 
havde til frembringelse af høie temperaturer 1. Med hensyn til metal- 
kalkene sluttede han sig til sin lærer Boyle og antog, at de havde optaget 
ildmaterie?, Den stærke etsende virkning af den almindelige kalk tilskrev 
han de i den indeholdte ildpartikler, som han mente forlod kalken, naar 
den blev læsket med vand. 

Forøvrigt var Homberg alkemist og troede paa metalforvandlingen. 
Han mente at have foretaget en delvis forvandling af sølv til guld ved 
smeltning med spydglans, idet han ikke forstod, hvad senere blev paavist, 


1 Allerede Paracelsus havde anbefalet brugen af saadanne, men de blev først almindelig 
anvendte i slutningen af det 17de aarh, Blandt de mere bekjendte forsøg med disse 
apparater kan nævnes, at Cosimo III i Florents i 1694 og 95 lod endel diamanter op- 
hede i fokus af et stærkt brændglas; de forsvandt aldeles. Disse forsøg, hvorved 


diamantens brændbarhed først blev konstateret, synes dog ikke at have været synderligt 
paaagtede af samtiden, 


CCI 


Man har, siger Homberg (1700), utvivisomme exempler paa, at ildmaterie indbringes 
i visse legemer, forbliver der lang tid og forøger deres vægt, saaledes som man ser det 
hos metallisk antimon, der ophedes ved brendspeile. Man kan ikke sige, at metallets 
vægtsforøgelse kommer af flygtige salte eller olie fra kullene, som har trængt ind i 
metallets porer, fordi det ikke har været i berørelse med kul, Man er derfor nødt til 
at antage en indtrængen af ildpartikler, der forbliver i metallet og gjør det tungere. 

at sølvet kun optog den ringe mængde guld, som allerede indeholdtes i 
spydglansen. 

Hombergs samtidige i Tyskland, Kunckel og Becher, var lige- 
ledes alkemister, og disse tre er, om end alkemien fremdeles endnu en 
stund holdt sig, dog de sidste af de mere fremtrædende eller betydelige 
kemikere, som man kan regne blandt de egentlige alkemister. 

Johann Kunckel (Kunkel) var født 1630 i Holstein, hvor hans far 
var alkemist hos hertug Friedrich, og han kom tidlig i berorelse med 
kemiske, farmaceutiske og alkemistiske arbeider. Han var i tjeneste hos 
forskjellige fyrstelige personer, der interesserede sig for alkemistiske forsøg, 
først hos hertugerne af Lauenburg som kammertjener, kemiker og apotheker, 
senere hos kurfyrst Johann Georg II af Sachsen, og derefter hos den store 
kurfyrste i Berlin som geheime kammertjener og laboratoriebestyrer, 
Sluttelig blev han af Karl XI, der interesserede sig for kemiske arbeider, 
og som 1683 i Stockholm havde oprettet et laboratorium 1 for undersøgelse 
af ertser og mineraler, kaldt til Sverige, hvor han fik en roligere og bedre 
stilling og blev adlet under navn af Lówenstjerne; senere vendte han 
tilbage til Tyskland, hvor han døde 1702. 

Kunckel havde allerede fra ungdommen af indsuget alkemistiske for- 
domme og troede paa muligheden af metalforvandling, men han var en 
samvittighedsfuld mand, der ikke tog i betænkning at afsløre de bedrage- 
rier, som en stor del af hans fagfæller øvede, saavel ved den egentlige 
transmutation som ved s. k. guldtinkturer, der solgtes til ublu priser, og 
som han paaviste ikke indeholdt guld, men bestod af farvet og krydret 
brændevin. Han var en skarp iagttager og dygtig experimentator, der 
nød betydelig anseelse hos sin samtid. Hans skrifter, der er forfattede 
paa tysk og oversatte til latin, gjengiver hans iagttagelser og det faktiske 
overhovedet med megen tydelighed, medens hans theoretiske anskuelser, 
opblandet som de er med alkemistiske forestillinger, ikke fremtræder med 
den samme klarhed. — Det vil herom være tilstrækkeligt at nævne, at 
han ikke vilde erkjende svovlet som noget kemisk grundprincip eller som 
bestanddel af metallerne. Hvad kviksølvet angaar, vilde han vistnok ikke 
erkjende, at der i planternes eller dyrenes sammensætning indgik noget, 
der kunde betegnes som saadant, men han antog det fremdeles for en 
grundbestanddel af metallerne og mente, at man uden vanskelighed kunde 


1 Dette laboråtorium stod under kongens livlæge Urban Hiårne (1641—1724), som 
foretog analyser af mineralvande og ertser, Han er den første, ger (1694) har omtalt 
den s. k. kobbernikkel, en naturligt forekommende forbindelse af nikkel og arsen, men 
han søgte forgjæves deraf at uddskille kobberet, som han formodede den maatte inde- 
holde. Hiärne har ogsaa bl, a. (1712) leveret et arbeide om myresyren, der allerede 
1670 var bleven iagttaget af Englænderen John W ray. 


16 TH. HIORTDAHL. M.-N. KI 


faa kviksolvet frem af bly, sølv og antimont.  Kvikselvet forekom i 
metallerne sammen med en »terra viscosa«, som ved forkalkningen bliver 
»korrumperet«, saa at metallet taber sin smidighed. Boyles mening om 
optagelse af ponderabel ildmaterie, der deltes af de fleste af tidens kemikere, 
vilde han ikke slutte sig til, og han viste, at varmen i og for sig ikke 
veier noget, idet han veiede samme legeme i varm og kold tilstand. Men 
naar han skulde forklare metallernes vægtsforøgelse ved forkalkning, for- 
stod han ikke som Boyle at skjelne mellem den absolute og den speci- 
fike vægt, idet han mente, at den mellem metallets partikler indesluttede 
luft gik bort, saa at metallet blev tættere og »forøgede sin pondus«. 
Metallernes forbrænding i svovldamp under ildfænomen forklarede han der- 
ved, at svovlets lysende og flygtige bestanddel (dets lumen og volatile) 
gik bort, medens dets anden bestanddel, en syre, optoges af den i metal- 
lerne indeholdte jord. 

Mere interesse har de mange forskjellige iagttagelser, hvormed han har 
beriget kemien, og en stor del af disse er nedlagt i hans laboratorium chy- 
micum, hans hovedværk, der først udkom flere aar efter hans død, i 1716. 
Han er vel den første, som hår omtalt den kaustiske ammoniak og erkjendt, 
at den forholder sig som et etsende alkali, forskjelligt fra de milde alkalier 
(alkalikarbonaterne); han erkjendte ogsaa ammoniakens tilstedeværelse i alun 
(der gjerne fremstilledes ved tilsætning af urin). Kunckel kjendte musiv- 
guldet og brugen af salmiak ved dets tilberedning, og han var den første, 
som lærte at fremstille sublimat af kviksølvsulfat og kogsalt?, Han iagttog 
ogsaa guldets udfældning ved jernvitriol, og var den første, som havde en 
rigtig forestilling om knaldguldet, idet han fandt, at det bundfald, som 
fremkommer i en guldopløsning ved tilsætning af kaliumkarbonat, ikke 
detonerer, medens bundfaldet med ammoniak (spiritus urinæ) detonerer 
voldsomt, og deraf sluttede, at knaldguldets kraft ligger i ammoniaken. 
— Endelig kan nævnes, at han iagttog dannelsen af salpeteræther (æthyl- 
nitrat) samt udskillelsen af stearoptener i ætheriske olier. 

Kunckel var ligesom Boyle en af de første, der fremstillede fosfor, 
men han har neppe selvstændigt opdaget fremgangsmaaden, der snarere 
synes at være kommen ham ihænde under et besøg i Hamburg, hvor han 


! Dass ein Mercurius aus den Metallen kann gemacht werden, ist so wahr, als dass ich 
hoffe, dass meine Seele ewig leben soll, 

Der beste Mercurius sublimatus, so in der Chymie zu gebrauchen und mir gefallen, ist 
diese, wann ich ein recht hoch von aller Phlegma geschiedenes Oleum Vitrioli nehme, 
mit dem Mercurio vivo ana, oder so es nicht wohl rectificiret, ein Theil Mercurii und 
anderthalb Theil Olei, und ziehe solch Oleum davon, bis der Mercurius alles coaguliret 


ist, Diesen weissen Præcipitat mit Sale commune sublimiret, giebt einen schónen corro- 
sivischen Sublimat, 


to 

var i berorelse med Brand. Han udgav 1678 et skrift von dem Phosphoro 
mirabili und dessen leuchtenden Wunder-Pilulæ (fosforpiller, der solgtes for 
1 groschen stykket), men selve fremstillingen holdt han hemmelig. Hans 
fremgangsmaade ved tilberedningen af fosfor blev 1692 offentligjort af 
Homberg, men dette fremkaldte en protest fra Leibniz, der oplyste, 
at det ikke var Kunckel, som havde gjort opdagelsen. Han fremstillede 
ogsaa det s. k. Balduins fosfor, hvis tilberedning ligeledes var holdt 
hemmelig 1, 

Glastilvirkning og hvad dermed staar i forbindelse havde Kunckel 
en særlig interesse for, og han udgav 1679 et eget skrift derom. Han 
har bl. a. beskrevet tilberedningen af det røde kobberoxydulglas samt af 
zaffer og smalte?, ligesom han arbeidede meget med det s. k. Cassius’ 
guldpurpur$ samt fremstillingen af rubinglas, for hvilket sidste hans her- 
skab i Berlin, den store kurfyrste, havde saadan interesse, at han skal have 
anvendt 1600 dukater til forsøg dermed. Kunckel konstruerede ogsaa 
et glasblæsebord for laboratoriebrug, og han har fortjenesten af at have 
indført den almindeligere brug af glasblæsning blandt kemikerne. 

Johann Joachim Becher var født i Speyer 1635, studerede theologi, 
mathematik, medicin og kemi og blev efter længere studiereiser i udlandet 
1666 professor i medicin i Mainz. Derfra kom han til München, senere 
til Wien, 1678 drog han til Holland og to aar efter til England, hvor han 
1682 endte sit urolige liv. Han var en godt uddannet mand med mange 
kundskaber, men et ustadigt hoved og en projektmager, der ikke kunde finde 
sig tilrette nogetsteds. — Becher var fuldblods alkemist og troede fuldt 
og fast paa metalforvandlingen. Imidlertid var alle de forvandlinger, 
han troede at have udført, grundede paa misforstaaelser, saaledes naar han 
mente at have forvandlet sand til jern: han lod sanden, der selvfølgelig 
indeholdt lidt jern, opsuge olivenolie, hvorefter han glødede og fik frem 
jernkorn, der blev tiltrukne af magneten. Mest bekjendt er hans projekt 
at fremstille guld ved at smelte sølvmynter med sesand og et flusmiddel; 
ved hver smeltning skulde der dannes lidt guld, og sølvet, der ikke aftog 


1 Christoph Baldewein (Balduinus) i Sachsen opløste kridt i salpetersyre og lod 
det ved inddampning erholdte salt henflyde i luften, idet han mente, at det derved optog 
en alkemistisk materia prima, der antoges indeholdt i luften, den s, k. spiritus mundi, 
Det af luften optagne vand blev derpaa fradestilleret og solgtes for ie groschen loddet, 
henimod 11/, krone for vel 30 gr, en drøi pris, da pengenes værdi dengang var den 
mangedobbelte af nu. Under arbeidet gik en retorte itu, og paa brudstykkerne, hvor 
kalciumnitratet havde afsat sig, kom han til at iagttage dette salts fosforescerende egen- 
skaber (1674). | 

Smalte afledes af smaltum, middelalderslatin for smeltet glas, l 
Andreas Cassius, der 1632 blev doctor medicinæ i Leyden og senere var læge i 


w i 


Hamburg. 

i vægt, skulde bruges paany, saamange gange man vilde, saa at det ved 
daglig at underkastes denne behandling skulde være som en melkeko, der 
gav guld. Han forstod ikke, at sølvmynterne indeholdt en liden smule 
guld], og at dette var saa lidet, at selvets vægt tilsyneladende blev ufor- 
andret. Han forelagde sit projekt for autoriteterne i Holland og stillede 
i udsigt, at man ved at tage større mængder sølv i arbeide skulde kunne 
opnaa en betydelig forøgelse af statsindtægterne, saa man kunde afskaffe 
told og afgifter paa den menige mands livsfornødenheder. Der blev sluttet 
en overenskomst, hvorved der sikredes ham et betydeligt honorar samt 
2 pct. af udbyttet; prøver, der blev anstillede (rigtignok kun i mindre 
maalestok), gav et tilfredsstillende resultat, men sagen døde hen. 

Det faldt neppe Becher ind i dette at se en ligefrem metallurgisk 
operation, dertil var han en altfor troende alkemist, der ved enhver leilig- 
hed tog alkemien i forsvar. I sin physica subterranea (1669) søgte han at 
afkræfte forskjellige indvendinger, der var fremkomne mod alkemien: hvis 
denne kunst virkelig existerede, saa maatte den være kjendt af kong Salomo, 
der sad inde med al himlens og jordens visdom, og for hvem intet var 
skjult; men saa kunde ikke være tilfældet, da kongen sendte skibe til 
guldlandet og derhos ilagde sine undersaatter skat. Denne indvending, 
der var fremsat af et »subtilt hoved«, tager Becher ganske au sérieux 
og imødegaar den udførligt; kongen, som uden tvivl var inde i alkemien, 
kunde alligevel have sine grunde til at sende skibene bor Han 
kunde f. ex. ville lade den alkemistiske proces foregaa paa et afsides sted, 
for at hemmeligheden bedre kunde bevares. Og hvad skatterne angaar, 
saa var det en aldeles sikker sag, at keiser Leopold I kunde gjøre guld, 
men han havde ligefuldt skattelagt sit folk o. s. v. Becher har skrevet 
meget andet i denne genre; han troede bl. a., at evangelisten Johannnes 
havde været alkemist, og naar det i en hymne fra det 12te aarh. heder, at 
denne gjorde guld af grene, e virgis fecit aurum, drøftede han spørgsmaalet 
om disse grenes natur og kom til det resultat, at grenene har været af 
tamarisk, fordi han havde hørt, at jorden omkring denne busk pleier at 
holde guld?, 

Naar en mand som Becher har faaet en betydningsfuld plads i kemiens 
historie, saa ligger dette i hans theoretiske anskuelser, i hans opfatning 
af legemernes grundbestanddele. Denne har han vistnok ikke fremsat med 
megen klarhed, og om han selv — neppe fri for forfængelighed — har 


! I ældre tid var dette ofte tilfældet, De her i Norge i det 17de aarh. af Kongsbergsølv 


prægede mynter, og isærdeleshed Fredrik III's kroner af 1669, pleiede altid at indeholde 
guld, 


Sy A : i 
? Tamarisken vokser ofte paa sanden i elveleier, 

fremstillet den som noget væsentligt nyt, saa var den dog i grunden den 
gamle alkemistiske. De tre principia chymica, mercurius, sulphur og sal, 
har hos Becher optaget, hvad der laa i tiden, de er blevne moderniserede 
og har faaet nye navne. Men ved siden deraf fik begrebet sulphur en 
større almindelighed og derigjennem en særlig fremtrædende betydning, 
og det er dette sidste, som er det væsentlige i Bechers lære. 

Alle ting, navnlig alle corpora subterranea, mineralske stoffer, med 
hvilke Becher især beskjæftigede sig, er i mere eller mindre grad sammen- 
satte, noget absolut enkelt existerer ikke, De enkleste, mindst sammen- 
satte legemer betegnes som mixta simplicia, de øvrige efter graden af 
deres sammensætning som composita, decomposita og supercomposita. 
Som de egentlige grundbestanddele for alle de sammensatte legemer op- 
stilles foruden jord og vand som de fjernere (hvad man i samtiden kaldte 
de passive), isærdeleshed de tre nærmere (aktive) principer, for hvilke han 
ogsaa bruger betegnelsen jord, terra, et ord, som overhovedet af ham 
benyttes meget og i forskjellige betydninger. Terra prima, fusilis eller 
lapidea, repræsenterer det ildfaste og glasdannende (sal), terra secunda 
eller pinguis, der er noget fugtigt eller fedtartet, repræsenterer det brænd- 
bare (sulphur), medens terra tertia eller fluida repræsenterer den metalliske 
smidighed, smeltbarhed og flygtighed (mercurius), Disse tre slags terra 
indeholdes i metallerne, men i forskjellige forhold. — Det almindelige svovl 
antages, overensstemmende med den i tiden herskende anskuelse, sammensat 
af en sur bestanddel samt terra pinguis, den bestanddel, der overhovedet 
bevirker brændbarhed. — Forbundne med vand danner de tre nærmere 
grundbestanddele saltene, og paa lignende vis dannes ogsaa en acidum 
universale eller primigenium, en ursyre eller primitivsyre, der er moder- 
substantsen for de forskjellige slags syrer og meddeler dem deres aciditet. 

Bechers anskuelser var neppe synderligt paaagtede i samtiden; men 
de indeholder et væsentligt moment, at der gives en særegen bestanddel, 
terra pinguis, der er aarsag til al brændbarhed, samt at denne bestanddel 
ogsaa indeholdes i metallerne. Dette blev noget senere fremhævet og op- 
taget af Stahl og blev saaledes grundlaget for hans theori om flogiston 
— et i alle brændbare legemer samt i metallerne indeholdt ildstof, som 
ved forbrændingen og forkalkningen undviger, en theori, som nu gjennem 
flere menneskealdere, gjennem den allerstørste del af det 18de aarh., blev 


den ene herskende i kemien. 


NAT 
Stahls tid, 


Lord Verulam siger i sit skrift de dignitate et augmentis scienti- 
arum, at man ved alkemien kommer at teenke paa den mand, der sagde 
til sine sønner, at han efterlod dem en skat af guld nedgravet i sin vin- 
gaard; alt det sønnerne gravede, fandt de ikke guldet, men de kom dog 
til velstand, idet den stærkere bearbeidelse af jorden skaffede dem rigere 
vinhøst. Paa lignende maade har den frugtesløse stræben efter at gjøre 
guld givet et rigt udbytte i de mangfoldige andre opdagelser, den har 
foranlediget. — De gjennem disse erhvervede kemiske kundskaber og er- 
faringer repræsenterede virkelig ogsaa, som vi har seet, ved udgangen af 
det 17de aarh. en ikke uanseelig videnskabelig skat, men endnu henlaa 
dette guld i løse stykker og var ikke støbt sammen til noget helt eller 
slaaet til mynt med ensartet præg. Det første skridt til at forene og 
sammenknytte disse løsrevne kundskaber, eller ialfald en meget stor 
del af dem, under et mere almindeligt synspunkt, var Stahls hypothese 
om flogiston. 

Georg Ernst Stahl var født i Ansbach 1660 og blev 1687 livlæge 
i Weimar, hvorefter han 1694 som professor i medicin kom til det nyop- 
rettede universitet i Halle; derfra kaldtes han 1716 som livlæge til Berlin, 
hvor han døde 1734. 
| Grundlaget for flogistonlæren var, som allerede nævnt, Bechers an- 

tagelse af en terra pinguis som aarsag til al brendbarhed. I Stahls 
første kemiske skrift, zymotechnia fundamentalis (1607) sluttede han sig 
til Becher, og da han 1702 paany udgav dennes physica subterranea 
med et tilføjet specimen Becherianum, sagde han udtrykkeligt, at det var 
Bechers lærdomme, han fremsatte -— Becheriana sunt, que profero. 
I 1718 udviklede Stahl sine ideer nærmere i Zufållige Gedanken und 
nützliche Bedenken über den Streit von den sogenannten Sulphure, og ende- 
lig udkom 1731 hans experimenta, observationes, animadversiones, CCC 
numero, Chymicæ et physicæ; men efterat han nu havde givet sin theori 

en langt mere omfattende almindelighed, fremstillede han den ikke længere 
som hentet fra Becher, men hævdede den for sig selv — observationem, 
quam produco, bono jure mihi vindico. 

I zymotechnia har Stahl beskrevet et experimentum novum, verum 
sulphur arte producendi, som han tillagde stor betydning. Hans frem- 
gangsmaade ved denne »kunstige fremstilling af svovl« var at binde svovl- 
syren til et alkali, gløde det dannede sulfat med kul og af den erholdte 
svovllever ved en syre udfælde svovlet. Da han paa denne maade af 
svovlsyren fremstillede svovl ved hjælp af det samme middel, som man 
brugte for af metalkalkene at faa frem metallerne, nemlig ophedning med 
kul, sluttede han, at svovlet forholdt sig til svovlsyren paa samme vis som 
metallerne.til metalkalkene; begge, haade svovlet og metallerne, var sammen- 
satte stoffer og indeholder foruden henholdvis svovlsyre og metalkalk 
(jordartede bestanddele) tillige et og samme særegne stof, der er aarsagen 
saavel til brændbarheden som til de metalliske egenskaber. For at be- 
tegne dette var det, han istedetfor de tidligere brugte benævnelser, sul- 
phur, oleum eller terra pinguis, indførte det fra græsk laante ord flogiston, 
der vistnok tidligere af og til havde været brugt, men som først nu fik 
mere almindelig gyldighed, 

Flogiston er altsaa en i alt brændbart indeholdt bestanddel, der ved 
forbrændingen eller forkalkningen forlader vedkommende stof; naar det 
undviger, antager det en meget hurtig hvirvlende bevægelse (ilden)!. Stahl 
kjendte godt til, at hverken forbrænding eller forkalkning kan foregaa uden 
tilgang af luft; men han tænkte sig luften kun virkende som et medium, 
i hvilket det undvigende flogiston kunde udbrede sig, dog ikke i ube- 
grænsede mængder, men saaledes at et vist volum luft ikke var istand til 
at optage mere end en vis mængde flogiston. Foruden ved forbrændingen 
udbredes ogsaa flogiston i luften ved forraadnelse og andre processer, fra 
luften. kommer det til planterne, gjennem disse til dyrene, og fra den 
organiske natur overføres det til den mineralske og metalliske. 

Stahl mente ikke at have fremstillet flogiston i ren tilstand, men han 
antog, at kul var meget rigt derpaa, og at navnlig visse sorter rene kul som 
sod af terpentinolie o. dsl. paa det nærmeste var at betragte som rent 
flogiston. Naar man derfor opheder metalkalkene, eller AR RAR og fos- 
forsyre i deres salte, med kul, vil de fra dette optage flogiston og gaa 
over til metal, svovl eller fosfor; naar saa disse atter brænder eller for- 
kalkes, vil flogistonet gaa bort igjen. — Det, vi nu kalder reduktion eller 


1 Ilden er ikke noget bestemt stof, non est res quædam absoluta, men ER ipa smaa- 
partikler, der befinder sig i en yderst heftig hvirvlende bevægelse — siges der 1 speci- 
7 


men Becherianum, 

borttagen af surstof, opfattedes saaledes som optagen af flogiston, og om- 
vendt, hvad vi kalder oxydation eller optagen af surstof, opfattedes som 
borttagen af flogiston. 

Det var ikke blot brændbarhed og metallisk tilstand, men ogsaa andre 
egenskaber, f. ex. farve, som tænktes knyttet til et indhold af flogiston. 
Det var ogsaa dette, som satte metallerne istand til at forbinde sig med 
svovl og med syrer; naar metallerne ved forkalkning havde mistet sit 
flogiston, var de ikke mere istand dertil. At metaloxyderne ikke skulde 
kunne forbinde sig med syrer, var en misforstaaelse, som imidlertid grun- 
dede sig paa visse stærkt glødede oxyders tunge opløselighed i syrer; 
derimod er det ganske rigtigt, at det er selve det regulinske metal, som 
forbinder sig med svovl. 

At et og samme stof kunde optage forskjellige mængder flogiston, 
troede Stahl at kunne paavise for svovlets vedkommende, der dannede 
baade svovlsyre og svovlsyrling; han var overhovedet den første, som 
forstod, at svovlsyrlingen er noget ganske andet end svovlsyren, og at man 
derfor maa skjelne mellem to syrer af svovlet, acidum fixum og acidum 
volatile. Den sidstnævnte opfattede han ganske rigtigt som staaende 
imellem svovlsyren og svovlet — som flogisticeret svovlsyre, indeholdende 
mere flogiston end svovlsyren, og mindre flogiston end svovlet. Stahl 
var ogsaa den første, der fremstillede salte af svovlsyrlingen, og kalium- 
sulfit kaldtes efter ham længe for Stahls svovlsalt. — Svovlsyren synes 
Stahl at have betragtet som den egentlige primitivsyre, af hvilken de 
øvrige mineralsyrer var modifikationer. Ved at optage flogiston fra for- 
raadnende substantser gaar den over til salpetersyre. 

Blandt Stahls mange andre iagttagelser kan nævnes, at han erkjendte, 
at det i galmei og messing indeholdte metal var zink, Naar man frem- 
stillede messing af kobber og galmei, mente man i almindelighed, at mes- 
singen indeholdt galmeien som saadan, og Stahl selv delte oprindelig 
(1702) denne mening og saa deri et exempel paa, at en jordartet substants 
kunde legere sig med et metal. Kunckel havde derimod opstillet den 
rigtigere mening, at galmeien afgav sin merkurialske (metalliske) bestanddel 
til kobberet, og Stahl kom ogsaa senere (1718) til erkjendelse af sammen- 
hængen, at galmeien optog flogiston fra kullet i digelen og derved redu- 
ceredes til metallisk zink, som gik i legering med kobberet. Fra nu af 
var zink erkjendt som et særeget metal, og man begyndte omkring 1730 
i England at fremstille det i det store. — Stahl kjendte ogsaa jernsyren, 
kaliumferrat, hvis stærkt farvede opløsning han erholdt ved at ophede 


jern med salpeter, og kemien skylder ham idetheletaget mangfoldige 
iagttagelser, 

Hvor godt end hypothesen om flogiston forklarede oxydations- og 
reduktionsprocesserne og dermed overhovedet de fleste af de kemiske 
fænomener, man til den tid havde beskjæftiget sig med, formaaede den 
dog ikke at forklare det vel kjendte forhold, metallernes tiltagen i vægt 
ved forkalkningen, — tværtimod, den ligefremme konsekvents af, at noget 
gik bort, maatte jo være, at vægten aftog. Stahl var langtfra blind for 
dette og siger selv, at flogiston gaar bort, uagtet man ser, at vægten til- 
tager, og det optages igjen ved alle reduktioner tiltrods for, at vægten 
aftager; imidlertid gik han ikke nærmere ind paa dette spergsmaal, og han 
tillagde det vel heller ikke — som det af det senere følgende vil for- 
staaes — nogen væsentlig betydning. Dette kom ogsaa ligesom at staa i 
skyggen for det klare lys, som theorien forøvrigt kastede over alle de i 
forbindelse med forkalkningen og forbrændingen staaende fænomener, og 
blendede af dette sluttede ogsaa de allerfleste af det 18de aarhundredes 
kemikere sig til Stahl, saa at flogistonlæren nu i lange tider blev den 
almindeligt herskende. — Imidlertid var der dog nogle af Stahls sam- 
tidige, og navnlig hans landsmand Friedrich Hoffmann samt hollænderen 
Hermann Boerhaave, som ikke sluttede sig til den. De havde vistnok 
om forbrændingen i almindelighed lignende anskuelser som Stahl, at 
noget gik bort; men de vilde ikke erkjende, at metallernes forkalkning 
ogsaa var en forbrænding, og da fik de ikke eie paa det, som var den 
væsentligste fordel ved flogistontheorien, og forstod ikke dens vidtrækkende 
og samlende betydning. 

Friedrich Hoffmann var født 1660 i Halle, studerede i Jena og 
reiste derefter til England, hvor han kom i berørelse med Boyle. Han 
blev 1693 medicinsk professor i sin fødeby, hvor han med en kortere af- 
brydelse, idet han 1709—12 var kongelig livlæge i Berlin, virkede til sin 
død 1642. Hans talrige skrifter, som udmærker sig ved klar og grei 
fremstilling, er hovedsageligt af medicinsk indhold, men omhandler ogsaa 
meget, der er af betydning for kemien. Han har saaledes undersøgt et 
stort antal mineralvande, og han er den første, der har inddelt disse paa 
en rationel maade, i alkaliske vande, jernvande, bittervande og saltvande, 
og som har gjort opmærksom paa, at de stadigt indeholder kulsyregas. 
Han har ogsaa først erkjendt bittersaltet og paavist, at bitterjorden (mag- 
nesia) og alunjorden er eiendommelige jordarter, forskjellige fra kalk, 
hvortil man ellers pleiede at henføre dem. Bittersaltets eiendommelighed 
erkjendte han hovedsageligt ved krystalformen og smagen, men ikke ved 
egentlige kemiske reaktioner, som overhovedet endnu kun lidet benyttedes; 
imidlertid brugte han dog enkelte saadanne, idet han f. ex. paaviste al- 
kaliske vande ved brusningen med syrer, samt kogsaltet derved, at det 

med salpetersyre gav kongevand. Hoffmann forbedrede fremstillingen af 
æther 1, som han anvendte i medicinen, blandet med alkohol (Hoffmanns- 
draaber). Da ætheren, spiritus vini vitriolatus, fremstilledes ved hjælp af 
svovlsyre, antog man ialmindelighed, at den indeholdt svovlsyre som be- 
standdel. Hoffmann mente derimod, at ætherdannelsen kunde tænkes 
at foregaa derved, at svovisyren tog vandet fra alkoholen; denne sidste 
antog han sammensat af vand og en olie, hvilken sidste da, naar vandet 
udtraadte, indgik i ætheren. — Som erfaren læge bestred Hoffmann, at 
vædskernes sure eller alkaliske reaktion kunde være sygdomsaarsager, og 
han var overhovedet en af dem, der kraftigst bekjæmpede de iatrokemiske 
lærdomme, som endnu adskillige af tidens læger holdt paa. 

Hermann Boerhaave (Boerhave) var født 1668 og virkede fra 1702 
til sin død 1738 som professor i medicin, senere ogsaa i kemi og botanik, 
ved universitetet i Leyden, Han var en udmærket og høit anseet læge, 
men har ogsaa indlagt sig stor fortjeneste af kemien, og isærdeleshed har 
han ved sin velordnede og klart skrevne lærebog, hvor stoffet er behandlet 
med fuld selvstændighed, betydeligt fremmet studiet af denne videnskab 
og bidraget til dens udvikling. 

Stahls flogistontheori omtaler Boerhaave ikke ligefrem, men man 
kan se, at han kjendte den og tog en vis afstand fra den; imidlertid 
stemmer hans anskuelser forsaavidt overens med Stahls, at han i brænd- 
bare stoffer antog en egen bestanddel, et pabulum eller alimentum ignis 
(ildnærende stof), der ved forbrændingen gik bort. Han holdt ligeledes 
svovlet for sammensat af en sur bestanddel og en brændbar, oleum in- 
flammabile concretum cum acidissimo oleo vitrioli. Men han holdt ikke 
denne bestanddel for at være den samme i de forskjellige slags brændbare 
stoffer, og heller ikke vilde han gaa ind paa, at metallerne skulde inde- 
holde nogen saadan bestanddel bundet til metalkalkene. Han vilde over- 
hovedet ikke erkjende, at metalkalkene eller stoffer af jordartet natur 
kunde være bestanddele af metallerne, og han nærede om disses sammen- 
sætning anskuelser, der nærmest helder mod de gamle alkemistiske, om 
et svovlartet og et merkurialsk princip ?, 


! Kemikernes opmærksomhed var bleven henledet paa æther ved en opsats i philosophi- 
cal transactions for 1730 af Aug, Frobenius, en i London bosat tysker, der dog 
holdt fremstillingen hemmelig, 
Medens de gamle mente, siger han, at metallernes bestanddele var kviksølv forenet 
med et andet princip, saa antager nu for tiden de fleste, at en slags jordart indgaar i 
metallernes sammensætning. Jeg for min del kan ikke finde, at der er nogen bestand- 
del af metallerne, som kunde fortjene navn af en jordart, og jeg har anstillet mang- 
foldige forsøg, men noget saadant har jeg ikke kunnet finde, 

Boerhaave holdt hvert aar en række forelæsninger over kemi. Da 
der 1724 under titelen institutiones et experimenta chemiæ uden hans 
vidende eller samtykke var udkommet en udgave af disse, der indeholdt 
de groveste urigtigheder, saa han sig nødt til selv at udgive demt, og de 
pio da 1732 under titelen elementa chemiæ; bogen var skrevet paa 
latin, men blev straks oversat paa tysk, frånsk og engelsk, fik stor ud- 
bredelse og blev i lange tider meget benyttet. Da dette vigtige værk 
giver en fuldstændig oversigt over tidens viden paa kemiens forskjellige 
omraader, vil en kort gjennemgaaelse være af interesse, Det bestaar af 
to bind, af hvilke det første atter er delt i to dele, de historia artis, der 
er ganske kort, samt de artis theoria, der optager den allerstørste del af 
bindet. 

Der begyndes med en kort foreløbig oversigt over de stoffer, som 
kemien beskjæftiger sig med: 1) metallerne (6 foruden kviksølvet, der 
medregnes med et vist forbehold), 2) saltene (kogsalt, salpeter, borax, 
salmiak o. 1.), 3) svovl (hvorunder ogsaa arsenforbindelser, petroleum, 
bitumen, rav m. m.), 4) stenene og 5) halvmetaller. Disse sidste deles 
atter i: I. Vitrioler, bestaaende af et metal og en syre, af hvilke kun om- 
tales sulfater?, og hvoraf det bl. a. sees, at den hvide vitriol (zinkvitriol) 
endnu ikke var nærmere kjendt. II. Svovlmetaller, hvorunder bl. a. 
nævnes zinnober og antimon, om hvilket sidste der siges, at det bestaar 
af virkeligt svovl samt en bestanddel, der ligner metallerne; hvis det ikke 
var sprødt, vilde man her have det syvende virkelige metal. Endelig II. 
forskjellige ertser, jernertser som blodsten og magnetjern o. a. Disse 5 
afsnit om mineralriget følges af 2 om plante- og dyreriget. Som første 
bestanddel af planterne antages et subtilt og imponderabelt stof, spiritus 
rector 8, hvis forekomst man navnlig kan iagttage hos de flygtige olier, 
hvem det meddeler deres forskjellige egenskaber og arom. 


1 Aldrig havde jeg tænkt, siger han i fortalen, at jeg skulde komme til at skrive kemi, 
men det er gaaet anderledes, end jeg tænkte, En utaknemmelig sjæl blandt mine til- 
hørere, der paa en skammelig maade søgte at skaffe sig vinding, forbitrede mig de 
kemiske forelæsninger ved under mit navn at udgive institutiones et experimenta 
chemiæ, hvor der næsten paa hvert eneste blad tillægges mig de mest urigtige, latter- 
lige og barbariske ting. Bogen fandt mange kjebere, og der var dem af mine tilhørere, 
som ikke generede sig for at tage den med paa forelæsningerne og vise mig den lige 


i mine aabne øine. — Boerhaave tog sig saa nær af dette, at han vilde ophøre med 
forelæsningerne, men man fik ham dog bevæget til at vedblive og til selv at besørge 
en udgave, 


2 Ellers bruger Boerhaave udtrykket vitriol i mere udstrakt betydning, f, ex, om 
kviksølvnitrat, argenti vivi vitriolum, samt om kviksølvsublimat, der karakteriseres som 
en af kviksølv og saltsyre bestaaende vitriol; Basis hujus Vitrioli Argentum vivum 
purissimum, altera pars est spiritus salis Marini, 

3 Cotyledones ut plurimum balsamo scatent propriis in loculis reposito; id olei videtur 
elaboratum ultimum humidum, quod pianta paratum reponit in promptuariis hic natis. In eo 

Efter de tre naturriger kommer de 4 elementer, af hvilke det vigtige 
afsnit om ilden, som Kopp med rette har betegnet som klassisk, optager 
omtrent trediedelen af hele første bind; det er illustreret ved udførligt be- 
skrevne forelæsningsforsag. Efter et resumé af varmelæren kommer for- 
brændingen, de alimento ignis, hvor der dvæles meget udførligt ved for- 
brændingen af alkohol og vises, at der, selv af den paa det alleromhygge- 
ligste tørrede og rektificerede alkohol, dannes en betydelig mængde vand. 
Der stilles spørgsmaal, om vandet allerede forud skulde hænge ved alko- 
holen, men være bundet paa en særegen maade, saa det først ved for- 
brændingen kommer tilsyne, — eller om ildens kraft overfører alkoholen 
til vand ved en virkelig forvandling. Uden at noget afgjørende herom 
udtales, resumeres den fastslaaede kjendsgjerning derhen, at det i alko- 
holen indeholdte pabulum, naar ilden har brugt det, efterlader vand, 
medens det selv undviger og ikke kan seest. Derefter omhandles varme- 
fænomenerne ved blanding af vædsker eller opløsning af salte, samt fosfor 
og pyrofor. Man finder her for første gang i et kemisk værk beskrevet 
thermometret, hvis brug nu begyndte at blive mere almindelig?; det an- 
vendes her til paavisning af den ved blanding af alkohol og vand sted- 
findende varmeudvikling, der neppe tidligere havde været iagttaget. — 
Efter ilden omhandles luften. Dens virkning ved forbrændingen anser 
Boerhaave for en mekanisk, og dens forhold til forkalkningen tilskriver 
han visse i luften indeholdte saltartede eller svovlartede dele. Sluttelig 
afhandles vand og jord. Den endnu blandt kemikerne almindelige mening, 
at vandet ved destillation forvandles til jord, bliver her for første gang 
imedegaaet, idet Boerhaave støtter sig til selvstændige forsøg. 


pars est oleosa, tenax, humida arcens aliena, embryonem defendens, inque tenacitate sua 
illigans retinensque tenuem, purum, facile avolaturum, spiritum, qui ultimam actionum 
in plantis metam constituit, qui Spiritus Rector, Sulphuris incola, Archæus, naturæ Fa- 


mulus, Alchemistis audit, — — — in hoc spiritu fragrans odor, sapor proprius, 
plantæ, quin et color singularis ab eo, multum pendet, Hunc Isaacus Hollandus appellat 
sua phrasi Quintam essentiam, — — — Est ille agilis, odoratus, sapidus, ignis filius, 


Qui effectuum incredibilium vera causa, Ille igitur oleis innatus, in iis retentus et 
ligatus, illa imbuit virtute singulari, satis efficaci, neque alibi invenienda, 

Pabulum Ignis, Igne consumtum, aquam relinquet, evadit vero ipsum adeo tenua, ut in 
chaos aerium dilapsum, haud appareat ultra sensibus. 

Gabriel Daniel Fahrenheit (1686--1736), en Danziger af fødsel, der levede i 
Holland og England, var den forste, som forfærdigede nøiagtige thermometre, først 
fyldt med spiritus, senere (omkring 1715) med kviksølv, og forsynede med den efter 
ham opkaldte skala. 

Disse bestanddele, der angriber metallerne stærkt, findes i forskjellig mængde i luften 
paa de forskjellige steder af jorden, De indeholdes isærdeleshed i betydelig mængde i 
luften i Amerika og navnlig paa Bermudasøerne, som alle englændere bevidner, 


PA 

Fra disse 4 instrumenta artis et natura gaar han over! til afsnittet 
de menstruis, næst afsnittet om ilden det vidtleftigste.  Menstruum betyder 
egentlig et oplesningsmiddel, men bruges her for idetheletaget at betegne 
kemisk virksomme stoffer af alle slags, flydende saavelsom faste, olier, 
Spiritus, alkalier, syrer og salte, Disses gjensidige virkning betragtes som 
beroende paa affiniteten; men medens denne oprindelig tænktes virkende 
mellem stoffer, der var indbyrdes beslægtede, fremhæver Boerhaave, at 
den netop virker mellem stoffer, som er af forskjellig natur og ikke be- 
slægtede. Selve udtrykket affinitet var endnu ikke kommet almindelig i 
brug, og Boerhaave benytter det heller ikke meget, idet han gierne 
bruger en omskrivning; naar f. ex. metallerne opløses af en syre eller 
guldet af kongevand, foregaar dette formedelst en vis kraft, ifølge hvilken 
opløsningsmidlets dele tiltrækker delene af det opløste stof i heiere grad 
end de frastøder dem — magis ex amore quam odio. — Under den 
nærmere gjennemgaaelse af de forskjellige slags menstrua finder man ud- 
førligt omhandlet spørgsmaalet om alkaliernes oprindelse, et problem, som 
i lange tider havde været drøftet af kemikerne. Baade van Helmont 
og Boyle og med dem de allerfleste af deres samtidige, ligesom senere 
ogsaa Stahl, var af den mening, at alkalierne, som fandtes i asken fra 
planterne, ikke indeholdtes i selve den levende plante, men først dan- 
nedes ved dens forbrænding”, og Boerhaave slutter sig hertil. — Hvad 
syrerne angaar, ser man, at de vigtigste af plantesyrerne (acida vegetan- 
tium nativa) vel var kjendt, men ikke holdtes nærmere ud fra hverandre 
og heller ikke med bestemthed skjelnedes fra edikesyren. De organiske 
syrer antoges at adskille sig fra mineralsyrerne (acida fossilia) derved, at 
de ikke som disse kunde forbinde sig med ædle metaller, 

Medens det første bind af Boerhaaves elementa saaledes meddeler 
et mere almindeligt overblik over kemien, giver det andet bind en række 
mere detaillerede forskrifter til fremstillingen af de forskjellige præparater, 
tilligemed en fuldstændigere beskrivelse af disse. Under planteriget, der 
først omhandles, finder man foruden. alkohol, edikesyre og en hel del rent 
farmaceutiske præparater, tillige omhandlet de forskjellige alkaliforbindelser?. 
Under dyreriget omhandles bl. a. salmiak, der angives at komme fra 


1 Agite, auditores ornamentissimi, transeamus alacres ad aliud negotium ! 

2 Idet planterne mentes at indeholde visse fjernere bestanddele, der først ved ildens paa- 
virkning fik anledning til at træde sammen og danne alkalier, 

3 Alkalikarbonat, alcali fixum eller sal alcalinus, sal vegetantium acer, sal tartari, cineres 
clavellati (potaske), salia Tacheniana, — kalihydrat, sal acerrimus cum cales viva, — de 
organiske syrers kalisalte som syresalt og de forskjellige slags tartarus, vinsten, hvor- 
under tartarus tartarisatus, normalt kaliumtartrat, samt tartarus regeneratus, der er 


kaliumacetat, fremstillet af sal tartari og edikesyre, 

Ægypten, hvor den efter forskjellige samtidige beretninger sublimeredes 
af kamelmog!; videre ammoniumkarbonat, sal volatilis alcalinus.  Præpa- 
raterne af mineralriget begynder med salpeter, nitrum, under hvilket kan 
mærkes nitrum alcalisatum, det ved forpufning af vinsten og salpeter er- 
holdte alkalikarbonat; derefter kommer kogsalt. Endelig kommer svovl- 
forbindelser, saavel svovllever? som tunge metallers sulfider, og tilslut de 
øvrige præparater af tunge metaller, tilligemed de af dem crholdte præ- 
parater; blandt saadanne kan her nævnes den ved ter destillation af bly- 
sukker erholdte brændbare vædske (aceton), hvis forskjellighed fra den 
almindelige spiritus Boerhaave erkjendte. Ialt er der 227 forskjellige 
forskrifter, 88 under planteriget, 39 under dyreriget og 100 under mineral- 
riget. Da der overalt tages mere hensyn til stoffernes oprindelse end til 
selve deres egenskaber, kan substantser, der i virkeligheden er identiske, 
komme til at behandles som forskjellige, saaledes alkalikarbonatet, der ikke 
blot opføres under planteriget, men ogsaa som nitrum alcalisatum under 


mineralriget, 


1 I Europa blev salmiak neppe fremstillet fabrikmeessigt fer i den sidste halvdel af det 
18de aarh, Den første salmiakfabrik skal være anlagt af Baumé 1770. 

2 Svovllever ansaaes for en forbindelse af svovl og alkali, Svovlet bliver opløst i sine 
to bestanddele, den sure bestanddel (acidum), der optages af alkaliet, samt oleum 
(flogiston), der ikke undviger, men indgaar forbindelse saavel med alkaliet som med 
den sure bestanddel, saa det dannede svovllever bliver »acido, alcali et oleo constans«, 


VII. 


Flogistontiden. 


Gjennem Stahl og hans skole blev nu Berlin i længere tid et vigtigt 
sæde for det kemiske studium. Denne hovedstad havde ogsaa, ligesom 
tidligere London og Paris, faaet et videnskabeligt selskab1, hvis skrifter 
først udkom paa latin (Miscellanea Berolinensia), men senere, efterat det 
af Fredrik II var bleven reorganiseret, paa fransk, som da var verdens- 
sproget”, Blandt Berlinerakademiets medlemmer er, foruden Stahl og 
Hoffmann, isærdeleshed følgende at nævne: Caspar Neumann 
(1683—1737), professor i kemi ved collegium medico-chirurgicum samt 
første hofapotheker, hvis forelæsninger udkom under titelen chymia medica 
dogmatico-experimentalis (1749—55), samt Johan Theodor Eller (1689— 
1760), der først havde været jurist, men blev derefter læge; han studerede 
i Paris under Homberg og Lemery og blev 1724 professor i anatomi 
ved det nævnte collegium. Begge disse var dygtige lærere, og om de 
end ikke har leveret meget videnskabeligt arbeide, har de dog øvet en 
betydelig indflydelse og i høi grad bidraget til udbredelse af kemiske 
"kundskaber. Neumann efterfulgtes af Johann Heinrich Pott (1692— 
1777), som oprindelig var bestemt for theologien, men efterat have hørt 
Stahls og Hoffmanns forelæsninger gik over til kemien. Han laa 


1 Selskabet, der var stiftet 1700, men først traadte i virksomhed 1711, havde under 
Fredrik Wilhelm Ps regjering kun havt liden fremgang, idet kongen, om han end 
havde nogen agtelse for kemi og medicin, dog idetheletaget ikke var gunstigt stemt for 
videnskaberne, Akademiets første præsident var Leibniz, men efter dennes død 
(1716) satte kongen mindre anseede mænd til dets præsidenter og vicepræsidenter, og 
haanede det ligefrem ved (1731) at beordre disses aarspenge opført »sub Titulo Vor 
die sämtliche Kónigl. Narren«, hvilken »odióse Ausgabe« først bortfaldt 1740. Kongen 
havde 1723 beslutiet at bygge et kemisk laboratorinm og bemærker desangaaende : 
»Die Operationes Chymicæ werden zwer Impensa machen, jedoch aber dürfen wir 
dafür Douceurs zu gewarten haben, wann wir die Præparation und den Debit des 
Siegel-Lacks unice werden erhaltenc, A, Harnack, Geschichte d. kgl. Akad, d, 
Wissensch, Berlin 1900, I, 

2 Under afhandlingernes titel staar gjerne » Traduit de l'Allemande. 

stadig i strid med Eller og sine andre kolleger og afbrød tilslut enhver 
forbindelse med akademiet. Pott var ellers en dygtig experimentator og 
har isærdeleshed gjort sig bekjendt ved undersøgelser af mineralers og 
jordarters forhold i heiere temperaturer, angaaende hvilket han i sin litho- 
geognosia (1746—1751) nedlagde en overordentlig stor mængde iagttagelser. 
Den betydeligste og mest anseede kemiker var imidlertid Andreas Sigis- 
mund Marggraf, der var født 1709 i Berlin, hvor hans far var apo- 
theker, og som efter Eller blev direktør for akademiets fysiske klasse; 
han døde 1782. Marggraf var en ved reiser og grundige studier om- 
hyggeligt uddannet skarp iagttager, hvis mange og betydelige arbeider 
vi senere flere gange vil komme tilbage til; han havde opmærksomheden 
meget henvendt paa stoffernes kemiske reaktioner og lagde mere vægt 
paa disse end de fleste af hans samtidige. Blandt Marggrafs elever kan 
mærkes Valentin Rose (den ældre, 1735—1771), apotheker og medicinal- 
assessor i Berlin, fra hvem flere navnkundige kemikere nedstammer. Hans 
navn er knyttet til den bekjendte letsmeltelige legering (Roses metal). Af 
tyske kemikere udenfor Berlin cr at nævne Johann Georg Gmelin 
(1674— 1728), apotheker i Tübingen, uddannet under Hiårne i Stock- 
holm; han er ligeledes stamfar til en hel slægt af kemikere, og af hans 
tre sønner var den ældste apotheker og de to andre professorer i deres 
fødeby. — Ved siden af Berlinerakademiet opkom ogsaa flere andre 
lærde selskaber i Tyskland, saaledes bl. a. videnskabernes selskab i Gåt- 
tingen 1751, under Albrecht v. Hallers forsæde, samt akademiet: i 
Miinchen 1759: 

I Frankrige, hvor flogistonlæren snart blev udbredt, isærdeleshed ved 
det af livlægen Jean Baptiste Senac (1693—1770) i 1723 udgivne 
nouveau Cours de chymie, suivant les principes de Newton et Stahl, 
efterfulgtes Homberg og Lemery af en hel række kemikere: Étienne 
François Geoffroy, født 1672, og fra 1707 til sin død 1732 professor 
ved jardin du roi, hans yngre bror Claude Joseph Geoffroy (1685— 
1752), Jean Hellot (1685—1766) og Guillaume Francois Rouelle 
(1703—1770), demonstrator ved jardin du roit, en hoist original personlighed, 


t Det vil erindres, at der ved jardin du roi foruden professoren tillige var ansat en de- 
monstrator, Hoefer fortæller, at professoren, Claude Louis Bourdelin (1696 — 
1777), pleiede at slutte sine forelæsninger saaledes: dette er altsaa principerne og 
theorien for denne operation, og nu vil hr, demonstratoren vise den ved sine experi- 
menter, Bourdelins forelæsninger vakte kun liden interesse, men naar Rouelle 
viste sig, blev tilhørerne i hoi grad opmærksomme; rigtignok viste ikke forsøgene det, 
som Bourdelin havde ment, men snarere det modsatte, saa professorens theorier 
regelmæssigt blev tilintetgjorte af demonstratoren. Rouelle blev meget ivrig under 
sit foredrag og kunde tale sig saa varm, at han tog paryk, kjole og vest af, 

der har havt stor indflydelse paa kemien i Frankrige. Endvidere er at 
nævne den ikke blot som kemiker, men ogsaa som fysiker, meteorolog, 
fysiolog og botaniker høit anseede Henri Louis Duhamel du Monceau 
(1700—1781), elev af Lemery og den ældre Geoffroy, samt Pierre 
Joseph Macquer (1718—1784), siden I770 professor ved jardin du roi, 
fra hvis haand man har en række velskrevne lærebøger samt en dictionnaire 
de chymie (1766 og 1768), der nød megen anseelse; fremdeles Mathieu 
Tillet (1714—1791) samt en hel del dygtige kemikere inden apotheker- 
standen, blandt -hvilke Antoine Baumé (1728—1804)1 og Louis 
Claude Cadet (1731—1799), hvis navn er knyttet til kakodyloxydet, 
som han fremstillede 1760. 

Paa de britiske øer, hvor der ved siden af royal society oprettedes 
lignende selskaber i Dublin (1787) og Edinburg (1788), var den viden- 
skabelige interesse isærdeleshed optaget paa det felt, som Isaac Newton 
(1672—1726) havde aabnet, mathematikens anvendelse paa naturforsk- 
ningen, men kemien var endnu ikke nok udviklet til at kunne tage del i 
dette. I den nærmeste tid efter Boyles død er af mere fremtrædende 
engelske kemikere neppe andre at nævne end Stephen Hales (1677— 
1761), en prest, som indgaaende beskjæftigede sig med studiet af gas- 
arterne. Hans hovedværk er statical essays, hvis første del, vegetable 
staticks. (1727) i 6te kapitel indeholder analysis of the air; man skylder 
ogsaa Hales de første nøiagtigere maalinger af blodtrykket samt af saft- 
strømmen i planterne. I lægen William Cullen (1710—1790), der 
holdt forelæsninger over kemi i Glasgow og Edinburg, havde man en 
dygtig lærer, der i høi grad bidrog til at holde interessen for kemien 
vedlige. Af hans elever er først og fremst at nævne Joseph Black 
(1728—1799), der, da Cullen var gaaet over til professor i medicin, 
efterfulgte ham paa den kemiske lærestol i Edinburg, hvor han virkede 
en menneskealder; han var en fremragende lærer og dygtig experimenta- 
tor og har foruden de kemiske arbeider, vi senere kommer Es omtale, 
tillige leveret fysiske, navnlig om den latente varme. En ne af ham 
var Henry Cavendish (1731—1810), der tilhørte en rig og pre 
familie, men levede i tilbagetrukken ensomhed udelukkende for viden- 
skaben. Cavendish har bl. a. opdaget vandstoffet og bestemt den 
atmosfæriske lufts natur; han havde en grundig mathematisk uddanne, 
og med samme skarpsindighed og neiagtighed som i sennen pence 
han ogsaa fysiken, hvor han bl. a. har leveret et mærkeligt arbeide over 
metallernes specifike varme. Joseph Priestley (1733—1804) var ud- 


1 Baumés aræometer blev konstrueret 1768—69, 

dannet som theolog og levede i smaa og trykkende kaar som sproglærer 
og prest, da han begyndte at beskjæftige sig med naturvidenskaberne. En 
bedre lønnet ansættelse hos en rig privatmand gav ham i 40-aars alderen 
nogle aars uafbrudt otium til det arbeide, der har sikret ham en frem- 
trædende plads i kemiens historie. Efter en tids forløb blev han imidlertid 
uenig med sin velynder og blev prest ved en dissentermenighed i Birming- 
ham, hvor han indviklede sig i politiske og religiøse stridigheder, der til- 
slut gjorde ham det umuligt at forblive i England, saa han, 1795 udvan- 
drede til Nordamerika. Priestley har udgivet en mængde skrifter, 
hvoraf dog de fleste behandler theologiske, metafysiske og politiske spørgs- 
maal; hans naturvidenskabelige skrifter omhandler elektricitet, optik og 
kemi. Hans landsmand Thomson siger i sin history of chemistry, at 
han som elektriker var respektabel, som optiker kun en kompilator, men 
som kemiker en opdager. Han har ogsaa i virkeligheden fundet meget 
nyt, der har havt den største betydning, men hans undersøgelser er ikke 
udført efter nogen konsekvent anlagt plan; de ér uden indbyrdes sammen- 
hæng, heller ikke indgaaende bearbeidede, og han synes ikke at have havt 
den fulde erkjendelse af deres virkelige videnskabelige betydning. — 
Noget yngre var irlænderen Richard Kirwan (1750—1812), der be- 
gyndte som advokat i London, men senere gik over til at dyrke natur- 
videnskaberne, isærdeleshed kemi, mineralogi og geologi; siden 1790 vir- 
kede han i Irland som præsident for det derværende akademi. 

Ogsaa i de øvrige lande i Nordeuropa blev der oprettet akademier 
og lærde selskaber, Ved akademiet i St. Petersburg, der stiftedes 1725, 
virkede Michailo Wassiliewitsch Lomonossow (1711—1765), en 
mærkelig personlighed, der baade som kemiker og som fysiker var langt 
forud for sin tid. Han udgav 1763 det første kemiske værk, som er for- 
fattet paa det russiske sprog. — Videre oprettedes lærde selskaber i 
Upsala 1728, i Stockholm 1739, i Kjøbenhavn 1742, i Haarlem 1754 samt 
endelig i Trondhjem 1760; det sidste selskab, til hvis oprettelse den lærde 
biskop Gunnerus havde givet stødet, fik 1767 kongelig stadfæstelse. 
I Norge blev 1757 oprettet et bergseminarium paa Kongsberg, den ældste 
bergskole i Europa, og den første læreanstalt her i landet, hvor kemien 
blev gjenstand for regelmæssige forelæsninger, Det var imidlertid kun i 
Sverige, at der udfoldede sig et rigere videnskabeligt liv; Sverige tæller 
i denne Linnés tidsalder (1707—1778) en hel række navne, som har en 
god klang i videnskabens historie, saaledes familien Celsius, af hvilken 
far, søn og sønnesøn var professorer i Upsala; af disse er navnlig den 
sidste, Anders Celsius (1701—1744), bekjendt for sin inddeling af 
thermometret (1742). Og der er et stort antal navne, isærdeleshed inden 

bergetaten, som med ære nævnes i kemiens historie: Georg Brandt 
(1694—1768), der forestod det kemiske laboratorium i Stockholm, Henrik 
Theophilus Scheffer (1710—1759), der holdt forelæsninger over kemi 
i Stockholm, Sven Rinman (1720—1792), Alexander Fredrik Cron- 
stedt (1722—1765), der i sit forsök till Mineral-Rikets upställning 1758 
søgte at klassificere mineralerne efter kemiske principer; videre Johan 
Gottschalk Wallerius (1709—1785), den første professor i kemi ved 
universitetet i Upsalal, med hvem, har man sagt, Paracelsus, van Hel- 
monts, Bechers og Stahls kemisk-filosofiske æt uddøde i Sverige. Han 
efterfulgtes 1767 af Torbern Bergman (1735—1784) der tidligere 
hovedsageligt havde beskjæftiget sig med mathematiske studier, men som 
nu slog ind paa kemien, hvor han ved en række betydningsfulde arbeider, 
som vi senere kommer tilbage til, snart kom i saadant ry, at han 1777 
fik en kaldelse til Berlin som Potts efterfølger, hvilken han dog afslog. 
Bergman har ogsaa beskjæftiget sig med mineralogiske arbeider, og 
navnlig stærkt fremholdt nødvendigheden af ved mineralernes klassifikation 
at tage overveiende hensyn til deres kemiske sammensætning. Berg- 
man samlede sine arbeider under titelen opuscula physica et chemica; 
i hans levetid udkom 3 bind i Upsala 1779—1783, medens hans øvrige 
afhandlinger udkom i Leipzig 1787—1790. Endnu er at nævne Anders 
Jahan Retzius (1742—1821) og Johan Gottlieb Gahn (1745—1818), 
samt endelig Carl Wilhelm Scheele, et navn, der til alle tider vil 
staa som et af de allerførste i kemiens historie. 

Scheele var født 1742 i Stralsund, hovedstaden i svensk Pommern, 
og kom i 17-aars alderen paa et apothek i Gøteborg, hvor han ved hjælp 
af Kunckels og Neumanns bøger under ihærdig experimenteren lagde en 
solid grundvold for sit videnskabelige arbeide; efter 8 aars ophold i Gøteborg 
kom han til Malmø, derfra til Stockholm, og efter nogle aars ophold i 
Upsala overtog han 1775 apotheket i Kóping, hvor han dede 1786, kun 
lidt over 43 aar gammel?, Scheele var en skarpsindig og selvstændig 


1 Dette professorembede, der oprettedes 1750, omfattede tillige metallurgi og farmaci, og 
hørte under det filosofiske fakultet, I 1732 blev der indrettet et laboratorium, hvor 
der foretoges øvelser 2 dage i ugen, men der gik videre 6 aar hen, før Wallerius 
fik en assistent (laborator). C. E. Bergstrand, J. G. Wallerius, Stockholm 1885. 
Scheeles navn nævnes første gang i vetenskapsakademiens handlingar for 177e, i en 
afhandling af Retzius, hvor han omtales som en snabb och lärgirig pharmacie stu- 
diosus, hvem det havde lykkedes at fremstille den rene vinsyre af vinsten, De to 
første afhandlinger, Scheele selv indsendte til akademiet, blev ikke antagne, som det 
synes paa grund af en bedømmelse af Bergman, som vel dengang endou kun havde 
mindre erfaring som kemiker, og det var først 1771, at han fik trykt sit første arbeide, 
Scheele var imidlertid aaret forud flyttet til Upsala som laborant ved et 

N 


om flussyren, 

forsker, der var langt forud for sin tid i opfatningen af de kemiske pro- 
cesser. Han var en ganske usædvanlig, ligefrem glimrende experimentator, 
og det er aldeles uden sidestykke, at en enkelt mand med saa smaa 
hjælpemidler og i saa kort tid har formaaet at berige kemien med saa- 
mange vigtige opdagelser paa snart sagt alle dens felter; dreven af en 
uudslukkelig forskertrang arbeidede han ene og alene for at finde sand- 
heden, og enhver tanke om egen ære eller. fordel laa fjernt fra den for- 
dringsløse og ædle forsker. Hans afhandlinger udkom paa latin i Leipzig 
1780—1789, samt paa tysk i Berlin 1793. 

De videnskabelige afhandlinger af det 18de aarhundredes kemikere 
er i almindelighed indtagne i de lærde selskabers skrifter, af hvilke for- 
fatterne var medlemmer. Henimod aarhundredets slutning begyndte man 
dog ogsaa at udgive særskilte, af de lærde selskaber uafhængige tids- 
skrifter. Lorenz von Crell (1744—1816), professor i Helmstádt, be- 
gyndte 1778 at udgive et saadant, og til disse Crells annaler har saavel 
Scheele som flere andre af de ovenfor nævnte leveret mange bidrag. 
Francois Rozier (1734—1793) begyndte 1771 i Paris at udgive jour- 
nal de physique, der ligeledes indeholdt mange kemiske arbeider. 


Disse det 18de aarhundredes kemikere hyldede læren om flogiston. 
Den var deres udgangspunkt og prægede deres arbeide og udtryksmaade, 
De betragtede metallerne, svovl, fosfor og lignende stoffer som sammen- 


satte, men metaloxyderne, svovlsyren og fosforsyren som enkelte stoffer. 


apothek, og gjennem Gahn, der synes at have været den første, som forstod 
Scheeles fremragende forskernatur, kom han her i berørelse med Bergman. For- 
holdet mellem disse var vistnok, som følge af misstemning over de ikke antagne af- 
handlinger, i begyndelsen kjøligt, men' efterhaanden blev der' venskab og samarbeide 
mellem dem. Anledningen til, at han kom i berørelse med Bergman, var, at denne 
havde kasseret en prøve salpeter, der var leveret af Scheeles principal, fordi den 
efter at have været smeltet og ophedet efterlod et delikvescerende residuum og gav 
røde dampe med syrer, Bergman kjendte ikke noget til kaliumnitrit, men Scheele 
kunde paa grundlag af egne experimenter give sin principal den rigtige forklaring, og 
denne blev gjennem Gahn bragt til Bergman. Om forholdet mellem disse to siger 
Retzius, at det var vanskeligt at afgjøre, hvem der var docens eller discens; hvor 
det gjaldt experimenter, var Scheele visselig Bergmans læremester, men paa den 
anden side kunde han ogsaa lære meget af den kundskabsrige universitetslærer, 
Scheele begyndte nu at blive anerkjendt, og 1775 blev han medlem af akademiet, 
en enestaaende udmærkelse for en studiosus pharmaciæ, For imidlertid at faa en uaf- 
hængigere stilling overtog han, først som provisor og derefter som eier, apotheket i 
Köping, idet han blev fritaget for at aflægge examen. I den lille afsidesliggende by 
ved Mælaren levede han nu sine sidste 11 aar i et uafbrudt forskningsarbeide, og 
afslog ærefulde kaldelser til Berlin og England: »jag kan ej mer ån åta mig mått, och 

om detta går an i Köping, behófvar jag icke annorstädes söka dete. A. E, Norden- 
skióld, C. W, Scheeles bref och anteckningar. Stockholm 1892, 

Vandet betragtede de ligeledes som et enkelt stofl, og som et saadant 
ansaa de ogsaa selve flogistonet. De var ingenlunde blinde for theoriens 
svage punkt, som allerede har været nævnt, det nemlig, at stofferne tiltog 
i vægt, naar deres flogiston gik bort, og de kom gjentagende ind paa 
dette. Dels søgte man at forklare sagen gjennem et ræsonnement, der 
hvilede paa den samme forveksling af absolut og specifik vægt, som det 
foregaaende sekulums kemikere, Boyle alene undtagen, ofte gjorde sig 
skyldige i?; dels tillagde man flogistonet, der synes at fjerne sig fra jorden, 
medens alle andre stoffer tiltrækkes af den, en negativ vægt, saa at de 
stoffer, som optog den, maatte blive lettere3. Mange opgav ligefrem at 
forklare sagen; Tillet siger (1763), at metallernes vægtsforøgelse ved for- 
kalkning er et kemisk paradox, der ikke lader sig forene med tidens fysi- 
kalske forestillinger, og at det maa overlades fremtiden at løse denne 
knude. Romonossow, der var en af de faa af tidens kemikere, som 
ikke var tilhænger af flogistonlæren, var vistnok allerede 1745 inde paa 
den rigtige forklaring, idet han af Boyles forsøg over kalcinationen drog 
den slutning, at vægtsforøgelsen skyldtes en optagen af luftpartikler. Men 
man forstod ham endnu ikke, og han blev ikke paaagtet. — For de aller- 
fleste af den tids kemikere synes det ogsaa at have staaet, bemærker 
Kopp, som om spørgsmaalet om vægten ikke egentlig kom dem saa 
meget ved; det var ikke noget kemisk, men et fysikalsk problem, og det 
vakte kun i mindre grad deres interesse. Man maa ogsaa, som navnlig 
Kahlbaum har fremhævet, tage i betragtning, at de ved Newton ind- 
førte forestillinger om tyngden som en kraft, der paavirker alle stoffer, 
endnu ikke var trængt ind i den almindelige bevidsthed, og man havde 
derfor endnu ret uklare forestillinger om vægtens betydning*; meget al- 
mindelig nærede man ogsaa den urigtige mening, som tilmed ansaaes for 
at være experimentelt bevist, at man, naar en afveiet mængde metal for- 
kalkes og derefter reduceres, ikke faar igjen hele den oprindelige vægt af 


1 I Macques dictionnaire siges, at vandet synes at være en uforanderlig substants, der 
ikke lader sig destruere, 

Saaledes en af Stahls disciple, den medicinske professor i Halle Johann Juncker 
(1683— 1759), der henviste til, at brændt teglsten har større vægt for samme volum end 
den ikke brændte, eller at stoffer som uld eller fjær veier mere for samme volum, jog 


mm 


de presses sammen, 
3 a ia blev isærdeleshed forfægtet af Scheffer samt a FA. C. Gren (1760 
—1798), professor i Halle, der dog tilslut fandt at maatte opgive den. | SAN 
Jacob Reinhold Spielmann (1722—1783), Professor i Strassburg, siger i sine 
forelæsninger over kemien (1762), at det er ganske rimeligt, at mainaa der tales om 
flogisticeren og deflogisticeren, ikke tager vægtsforholdene i betragtning, for der er jo 


. ingen, som ved, hvad vægten egentlig er, 

metallet1, Man havde glemt, at allerede van Helmont havde faaet 
stofferne tilbage in pristinum corpus et pondus, og man var gjennem 
unøiagtige experimenter kommen til at betragte vægten som noget for- 
anderligt, Deraf denne utilbøielighed til at tage hensyn til vægtsforhol- 
dene og til at beskjæftige sig med kvantitative undersøgelser. Største- 
delen af det 18de aarhundredes kemikere arbeidede saagodtsom udeluk- 
kende kvalitativt, og det var først i flogistontidens senere aar, at nogle for- 
holdsvis faa begyndte at drive kvantitativt arbeide. De kvalitative under- 
søgelser var imidlertid nu langt mere indgaaende end tidligere. Dette 
medførte i første række, at de forskjellige grupper af stoffer, som før 
var behandlet under et, som jordarter eller alkalier, nu blev opløste, idet 
man erkjendte, at de indeholdt en række forskjellige bestanddele, hvis 
eiendommeligheder som særskilte stoffer blev studerede. Paa dette punkt 
gjorde kemien i flogistontiden særdeles betydelige fremskridt. Den spe- 
ciellere gjennemgaaelse i det følgende vil give et begreb om dette store 
og grundlæggende arbeide, som flogistikerne har fortjenesten af at have 
udført, og som den følgende tid byggede paa. 

Det var ikke at vente, at denne tid og denne retning, for hvem vægts- 
forholdenes betydning ved de kemiske processer var saa fremmed, skulde 
være istand til at trænge noget dybere ind i den theoretiske kemi. Imid- 
lertid havde korpuskulartheorierne udspilt sin rolle, og Newtons ideer 
om tiltrækningen mellem himmellegemerne i verdensrummet var traadt i 
forbindelse med kemien”, Kemikerne fik herigjennem en forestilling om, 
at de forskjellige stoffer tiltrak hverandre med en kraft, der var forskjellig 
efter stoffernes natur. Man søgte at give udtryk for dette ved at ordne 
de forskjellige slags stoffer i rækker efter den aftagende affinitet til be- 
stemte stoffer, der toges til udgangspunkt; allerede Stahl havde været inde 
paa dette, men det var isærdeleshed den ældre Geoffroy, der 1718 paa 


! Lemery mener, at naar blyet ved forkalkningen tiltager i vægt, er det, fordi de ind- 
trængte ildpartikler holdes tilbage i porerne, og at disse atter drives ud ved reduk- 
tionen, men »blyet veier da mindre end før kalcinationen, fordi det har tabt sine 
svovlbestanddele«, — Naar Stahl, som før nævnt, i specimen Becherianum siger, at 
ved blyets forkalkning gaar flogiston bort, uagtet vægten tiltager, og at det igjen optages 
ved reduktionen, medens vægten ikke destomindre aftager, — saa tilfoier han, at vægten 
af det reducerede bly er betydelig forskjellig fra vægten af det oprindeligt anvendte, 
Naar vinstensaltet henflyder, siger Newton, er der da ikke en tiltrækning mellem salt- 
partiklerne og vanddampene i atmosfæren? og naar salpeter og vitriol ikke henflyder, 
er det da ikke, fordi der mangler saadan tiltrækning? Newton mente dog, at den ke- 
miske tiltrækning var forskjellig fra den almindelige gravitation, idet han antog, at den 
aftog hurtigere med afstanden. Men den franske naturhistoriker Buffon (1707—1788), 
der med al sin lærdom forøvrigt dog vel her neppe var paa sit rette felt, forfægtede 
den anskuelse, at den kemiske tiltrækning var identisk med gravitationen, og der var 
mange kemikere, som mente det samme, 

grundlag af sine dekompositionsforseg udarbeidede fuldstændige affinitets- 
tabeller (tables de rapport), hvor stofferne var ordnede i vertikale rækker, 
saaledes at hvert foregaaende kunde uddrive det efterfølgende af sin for- 
bindelse med det stof, der var skrevet over rækken, sa 
sees af nedenstaaende gjengivelse af tabellen: 


aledes som det vil 


TABLE DES DIFFERENTS RAPPORTS 
observes entre Afore nées substances 


o 


| 


Di Esprits acides Y Lèrre absorbante Cuwre A Sonfre muneral 

>O Acidedusel marin. SM Substances metallques. O” Fer Principe huilena où Sonfre Principe 
>D Acide nitreux Mercure Å Flomb. + Esprit de vinagre 

> Acude vitrioligue Yy Regule JAntimone Zo Etun, Y Eau : 

Si Sel alcali fixe - O Or Z Zinc. O Se 

CA Sel alcali volaul D Argent PC Zerre Calaminare W Espritde vin et Esprits ardents 


Som exempel paa tabellens anvendelse til at forklare de kemiske 
processer tager Geoffroy kvikselvsublimatets fremstilling ved ophedning 
af vandfri vitriol, kogsalt og kvikselvnitrat, hvor de 3 forekommende syrer 
er bundne saaledes, at saltsyren hører til en alkalisk jordart, medens de 
to andre er bundne til metalliske substantser. Efter tabellens første ver- 
tikalrække har syrer i almindelighed mere rapport til kogsaltets jordart 
end til metaller, og efter ste række er svovlsyrens rapport til kogsalt- 
jorden stærkere end de to andre syrer: derfor opgiver svovlsyren metallet 
\og gaar til jordarten. Den undvigende saltsyre har efter ottende række 
mere rapport til metaller end de to andre syrer: den angriber baade 
jernet og kviksølvet, og den med det sidstnævnte metal forbundne sal- 
petersyre uddrives 0. s. v. — Denne slags tabeller var i det 18de aar- 
hundrede meget yndede, og at bestemme affiniteten af et nyopdaget stof 
ansaaes dengang ligesaa vigtigt som den senere tid synes, at bestemmelsen 
af dets atomvægt er, siger Kopp. Der udkom flere tabeller baade 


38 TH. HIORTDAHL. M.-N. Kl. 


i Frankrige og i Tyskland, og de naaede sit hoidepunkt og fandt sin af- 
slutning ved Bergman og Kirwan, og isærdeleshed nød den først- 
nævntes i 1775 udgivne tabeller megen anseelse, 

Bergman gik ud fra, at aarsagen til de processer, hvorved kemiske 
forbindelser dannes, var den almindelige gravitation, men mente dog, at 
tiltrækningen paa grund af partiklernes ringe afstand maatte ytre sig 
paa en anden maade end ved denne. Attraktionen mellem delene af to 
stoffer, mente han, var en bestemt størrelse, der under samme fysikalske 
betingelser kunde betragtes som konstant, og som saaledes var uaf- 
hængig af de mængder, hvori stofferne befandt sig tilstede. Om end 
attraktionen var konstant, lod den sig dog ikke udtrykke absolut, ved et 
tal, men kun relativt i form af rækker. — Man har et stof A, der kan 
forbinde sig med a, b og c; hvis man nu til forbindelsen Ac sætter b og 
dette driver c ud (Ac + b = Ab + c), saa har b til A stærkere tiltræk- 
ning end c; hvis videre Ab + a = Aa + b, saa har a en stærkere til- 
trækkende kraft end b, og man kan da opstille rækken a, b, c. Denne 
slags processer, der finder sted mellem 3 stoffer, saa at det ene træder 
ud, henforte Bergman til attractio electiva simplex, medens dobbelte 
dekompositioner som Ab + Bc = Ac + Bb henfortes til attractio duplex. 
Han udtrykte disse processer ved schemata, hvor bestanddelene af det 
givne stof er indfattede i en vertikal klammer, medens bestanddelene 
af den dannede forbindelse indfattes i en horizontal. Reaktionen Ca (NO.), 
+ H,S0, = CaSO, + 2HNO, betegnede han f. ex. saaledes: 


| acid. nitric. 
+0 
vol 7 Sol. cretæ Aqua 
Y +R | Calx Acid. vitriol. 
SA pura 


AAA 
Calx vitriolata 


eller CaCl, + K,SO, = CaSO, + 2KCI saaledes: 


Alc. veget, muriatum 


ene Ale Acid | 
veget. pur. i 
APR v ye Du S S muriæ Calx 
VER 9 vitriol, | Ada ÉS muriata. 
res El vitriol. pura 


——— 
Calx vitriolata 


De processer, der beror paa legemernes forskjellige attraktion, er imid- 
lertid afhængige af temperaturen, og det kan derfor indtræffe, hvad alle- 
rede Baumé havde gjort opmærksom paa, at rækken endog kan vendes 

ganske om, naar temperaturen forheies, navnlig i de tilfælde, hvor flygtig- 
heden spiller med. Derfor delte Bergman hver af de 59 rækker, han 
gav i sin afhandling de attractionibus electivis, i to underafdelinger, for 
vaad og for tør vei, saaledes som det vil sees af det paa næste side med- 
delte faksimileuddrag af tabellerne. 


TH. HIORTDAHEL, 


M.-N. Kl. 


30 


31 


22 


NSP 

Spalterne 1—6: syrer og 26—32: baser, 1 svovlsyre, 2 svovlsyrling, flogisticeret svovl- 
syre, 3 salpetersyre, 4 salpetersyrling, 5 saltsyre, 6 klor, deflogisticeret saltsyre. 


Vaad vei: 


T; 20. 
PS NON ISERE E Kali 
ER Baryt. Svovlsyre 
AL E O AN Salpetersyre 
4. Natron . R Saltsyre 
5. Kalk Fedtsyre (acidum sebi) 


6. Magnesia . Flussyre 


PARMA o o en s — 


. Lerjord. Oxalsyre (acid. sacchari) 
9. Zink Vinsyre 
10. Jern Arsensyre 
11. Mangan Oxalsyre (acid, acetosellæ) 
12. Kobolt HERE Ravsyre 
13. Nikkel Ve ne Citronsyre 
14. Bly = Myresyre 
15. Tin Se: Melkesyre 
16. Kobber E . Benzoesyre 
17. Vismut x < . Edikesyre 
iS: Antimon | 5 Fosforsyre 
19. Årsen E Slimsyre (acid. sacch. lact,) 
20, Kviksolv A Borsyre 
21. Sølv 0. a ISVONISYIIINr 
22, Guld A TE te == 


23. Platina 

De E CRT 
A A 
26. Flogiston , 


Kulsyre (acid. aëreum) 
Blaasyre 

Vand 

Fed olie 


CAR he ner © le Svovl 
28. s Metalkalk 
Tør vei: 
31. Flogiston . Fosforsyre 
re JE O RIA = (perlesyre) 
e DOISyIe 


34. Natron. . . Arsensyre 
35. Kalk. Svovlsyre 
30. Magneta s n ee . . Salpetersyre 
DAME es Saltsyre 
EAOa de. edisyre 
BONE A Aa + a Flussyre 
EESE A ae a a e RavivIe 
41. : - Myresyre, 
42. e. 5 ve Melkesyre 
43. i FR N . Benzoesyre 
44. AL: 5 2 Edikesyre 
AS nr te ee sie Baryt 

He RÉ TPE ER CU Kalk 
O A S a Magnesia 
DE CNE O E RN O Lerjord 
AO eue EN le Kiseljord 


Svovl 

For at bestemme attraktionens størrelse udførte Bergman ogsaa 
kvantitative forsøg, i lighed med dem, som Homberg et par menneske- 
aldre før havde udført; han bestemte mængden af de forskjellige syrer, 


der neutraliserede samme mængde base, og fandt, at der til 


100 vægtsdele 


kali natron 
medgik 
SOS E 177 
salpetersyre . . 64 135,5 
Sal o = = 575 125. 


Heraf mente han at kunne udlede, at syrekvantiteterne gav samme 
rækkefølge som den, hvori syrerne i hans tabeller var opført efter deres 
affinitet, men det viste sig snart, at bestemmelserne ikke var rigtige", 

Foruden de af Bergman opstillede attractio simplex og duplex ad- 
«skilte Macquer (1778) endnu som et særeget tilfælde den reciproke affi- 
nitet, hvor forskjellen mellem b og c's affinitet til À er saa ringe, at pro- 
cessen Ac + b= Ab + c under forandrede forhold, f. ex. forandret tem- 
peratur, kan vendes om og gaa i modsat retning. — Betegnelsen affinitet 
blev efterhaanden mod aarhundredets slutning den almindeligst benyttede, 
uagtet saavel Geoffroy som Bergman havde brugt andre udtryk. Naar 
Bergman foretrak attraktion fremfor affinitet, var det, fordi han fandt det 
sidste udtryk mere metaforisk og derfor mindre anvendeligt i naturviden- 
skaberne, — og at Geoffroy brugte betegnelsen rapport, laa vel nær- 
mest deri, at udtrykket attraktion var mindre vel seet ved det franske 
akademi, der var i opposition til Newtons theorier. 

Omtrent samtidig med Bergmans arbeide offentliggjordes et andet 
værk over affiniteten, der indeholdt den første spire til et betydeligt frem- 
skridt, men som endnu ikke formaaede at øve nogen indflydelse; det var 
Wenzels Vorlesungen über die chemische Verwandtschaft, 1777. Carl 
Friedrich Wenzel (1740—1793) var søn af en bogbinder i Dresden og 
skulde lære sin fars haandværk, men rømte hjemmefra til Holland, hvor 
han lærte som kirurg og farmaceut; efter nogle aars virksomhed som 
skibslæge kom han hjem igjen 1766, og blev 1780 direktør for bergvær- 
kerne i Freiberg. I hans ovennævnte arbeide finder man principet for den 
kemiske massevirkning ganske tydeligt udtalt, vistnok uden fuldstændigere 


experimentelle data eller nogen nærmere indgaaen paa forklaringen af de 


1 De rigtige tal er 
85 128 
114 172 
58 87 


1906, No. 4. FREMSTILLING AF KEMIENS HISTORIE. 43 


kemiske processer, men Wenzels tanker forblev upaaagtede af samtiden, 
og det var ferst flere aar efter, at de blev gjenoptagne. Ellers indeholder 
værket et betydeligt antal analyser af forskjellige salte, der viste, at syrerne 
og baserne forbinder sig til salte i bestemte vægtsforhold. 

Hvad nu saltene angaar, saa brugte man gjerne betegnelsen neutral- 
salt eller middelsalt, sal neutrum s. medium, ogsaa sal salsum, i modsæt- 
ning til sal alcali og sal acidum, hvilket sidste svarede til begrebet syre. 
Man kjendte længe kun nogle faa saadanne neutralsalte, idet man til dem 
i regelen kun henførte de fixe og flygtige alkaliers forbindelser med 
mineralsyrerne, der alle er opløselige i vand. Det første, hvis nærmere be- 
standdele man allerede i det 17de aarh. havde lært at kjende, var kalium- 
sulfatet, tartarus vitriolatus, der efter sine to bestanddele ogsaa kaldtes 
sal duplicatum, sal de duobus!, — Læren om saltene gjorde nu i flogiston- 
tiden betydelig + fremskridt, isærdeleshed ved Rouelle, som (1744) gav 
begrebet salt en langt større udstrækning, idet han ikke indskrænkede det 
til forbindelserne mellem syre og alkali (I pag. 77) eller lod opløseligheden 
være det bestemmende, men som neutrale middelsalte betegnede hvilken- 
somhelst forbindelse af en hvilkensomhelst syre, mineralsk eller vegeta- 
bilsk, ikke blot med alkalier, men ogsaa med alkaliske jordarter og me- 
taller, I et følgende arbeide (1754) udtrykte han sig saaledes, at et salt er en 
forbindelse af en hvilkensomhelst syre med en hvilkensomhelst substants, qui 
lui sert de base et lui donne une forme concréte ou solide, Detteudtrykbase, 
som vistnok allerede tidligere havde været benyttet (f.ex. af Boerhaave, pag. 
25), og som i et ord siger, hvad man før udtrykte ved en omskrivning (f. ex. 
materia illa, quæ sali corpus præbat), blev fra nu af almindelig anvendt 
og har siden hørt til de staaende udtryk i kemien. Rouelle erkjendte 
ogsaa, at mange krystalliserede salte indeholder kemisk bundet vand som 
væsentlig bestanddel, og han indførte i kemien benævnelsen krystalvand 
(eau de la crystallisation, afin de la distinguer de l’eau qui se dissipe par 
l’évaporation). Imidlertid delte han endnu Stahls mening, at metallernes 
bestanddele var syre og regulinsk metal, og han tænkte sig saaledes 
kviksolvsublimatet bestaaende af saltsyre med kviksølv som base; det var 
ferst Bergman, som erkjendte, at syrerne ikke gik i forbindelse med 


sat dekomponere dette salt, der ikke forandres ved ophedning, ansaaes for meget van- 


skeligt, og det lykkedes først Stahl ved det pag. 21 omtalte forsøg. Stahl gav ogsaa 
Pariserkemikerne en nød at knække, idet han 1720 lod forespørge, om nogen af dem 
kunde faa den vitrioliserede vinsten dekomponeret i et oieblik og i den hule haand, 
men hverken Geoffroy eller hans kolleger saa sig istand dertil, . uagtet sagen var 
yderlig simpel, og der ikke handledes om andet end tilsætning af sølvnitrat. Orea 
interesserede ogsaa Pott, der 1737 fandt en anden løsning, tilsætning af kalciumnitrat. 
Saadant var den tid store opgaver for kemikerne, siger Kopp. 

selve metallerne, men med metalkalkene — og derved syntes en tid 
læren om saltene væsentligt forenklet, idet de fleste salte! da kunde be- 
tragtes som forbindelser af to enkelte stoffer (pag. 34). I afhandlingen af 
1754 beskjæftiger Rouelle sig indgaaende med det tilfeelde, at samme 
syre og base forbinder sig i flere forhold; han opstillede foruden de egent- 
lige (parfaits) neutralsalte to andre klasser, nemlig saadanne med over- 
skydende syre, der er meget let opløselige og delikvescerende, samt 
neutralsalte med mindre syre, der er tungere opløselige — altsaa sure og 
basiske salte, som man senere sagde. Som basiske salte erkjendte han 
turpethum minerale, magisterium bismuthi samt algarotpulver, og tilsvarende 
sure salte indeholdtes i de opløsninger, hvoraf disse var udfældte med 
vand. Af sure salte fremstillede Rouelle for første gang ogsaa det sure 
kaliumsulfat. Allé disse saltes natur opfattede han ganske rigtigt; derimod 
var han endnu ikke paa det rene med forholdet mellem kviksølvsublimat 
og kalomel, idet han mente, at det førstnævnte, der er istand til at optage 
mere kviksølv, var et neutralsalt med overskydende syre (surt salt), 
medens det sidstnævnte var et virkeligt (parfait) neutralsalt; han gjør 
imidlertid opmærksom paa, at sublimatet danner en undtagelse fra den 
almindelige regel, da det ikke delikvescerer. Rouelles opfatning af for- 
holdet mellem de to kviksølvklorider var ganske naturlig paa en tid, da 
man endnu ikke havde lært, at metallerne kan optræde i flere oxydations- 
grader; som man senere pleiede at sige. Det var ferst Scheele, som 
begyndte at forstaa dette; han vidste saaledes, at jernet ved at opleses 
i svovlsyre ikke afgiver alt sit flogiston, men at dette først sker ved til- 
sætning af salpetersyre (1770); og om brunstenen har han (1774) angivet, 
at den maa flogisticeres (afgive surstof) for med syrerne at kunne danne 
salte, 

Saltenes krystalform beskjæftigede man sig ikke synderligt med. 
Vistnok havde italieneren Domenico Guglielmini (1655—1710) allerede 
1705 (de salibus dissertatio epistolaris) erkjendt, at saltene har en bestemt 
og uforanderlig grundform, men dette var kun bleven lidet paaagtet. 
Nogen sammenhæng mellem krystalform og kemisk sammensætning var 
man ikke kommen til at erkjende, og om man end af og til kan finde 
krystalformen omtalt, som f. ex. bittersaltets af Hoffmann, havde dog 
kemikerne idetheletaget ikke synderlig interesse for den. De naturhisto- 
rikere, der beskjæftigede sig med mineralerne, havde ogsaa meget for- 
skjellige anskuelser om dens betydning. Medens Linné i sit systema 


naturæ, hvis første udgave udkom 1735, betragtede krystalformen som 


! Undtagen svovlsyrlingen og de organiske syrers salte. 

det vigtigste kjendemærke, saa han endog stillede saa forskjellige sub- 
stantser som diamant og alun sammen paa grund af den oktacdriske form, 
gik Buffon, der ogsaa omhandler mineralerne i sin store histoire naturelle 
i 36 bind (1749—1788), til den modsatte yderlighed, idet han mente, at 
krystalformen saa langt fra at være konstant, var det mest variable af alle 
kjendemærker. — Det første forsøg paa en: videnskabelig bearbeidelse af 
krystalformerne skyldes Bergman, der støttet til en iagttagelse af Gahn 
paaviste, at alle kalkspathens forskjellige former og kombinationer kan 
afledes af spalterhomboedret (variæ crystallorum formæ a Spatho ortæ, 
1773). En mere almindelig behandling af de forskjellige mineralers krystal- 
former med beskrivelse og afbildninger fik man først ved Jean Baptiste 
Romé de l'Isle (1736—1790) i hans cristallographie, 3 bind med atlas, 
1783. Romé de l'Isle har ogsaa meddelt vinkelmaalinger paa forskjel- 
lige mineraler, og udførte disse ved hjælp af anlæggoniometret, der blev 
konstrueret 1780 af hans medarbeider Carangeot. 


Saavel i Bergmans som i Wenzels arbeider begynder nu ana- 
lysen at spille en større rolle, end man før var vant til, og her turde da 
være stedet til lidt nærmere at gaa ind paa udviklingen af denne vigtige 
disciplin. Siden Boyles tid var analysen, og navnlig analysen paa vaad 
vei, igjen mere traadt i baggrunden. Man var vistnok efterhaanden bleven 
vant til at bruge visse reaktioner), og saavel Hoffmann som isærdeles- 
hed Marggraf lagde, som allerede nævnt, mere vægt paa saadanne, 
end det hidtil havde været almindeligt. Man skylder den sidste bl. a. 
kjendskaben til jernets paavisning med blodludsalt, samt alkaliernes adskil- 
lelse ved de forskjellige farver, de meddeler flammen”, Heinrich 
Friedrich Delius (1725—1788), professor i Erlangen, udgav 1771 det 
første, ganske vist saare ufuldkomne forsøg paa en retslig kemi. Betydelige 
fremskridt gjorde analysen først ved Scheele og Bergman. Der var 
vel neppe nogen af tidens kemikere, der i den grad som Scheele kjendte 
de forskjellige stoffers reaktioner, og som saa godt forstod at anvende dem, 
til at konstatere nye stoffers ciendommelighed, men han har ikke sammen- 


1 En af de reaktioner, man allerforst gjorde mere almindelig brug af, var blyets paavis- 
ning med opløst kalciumsulfid. Svovlvandstolfets virkning paa blysalte tildrog sig over- 
hovedet megen opmærksomhed; man skrev paa papir med blyopløsninger, og skriften 
blev synlig ved dunsten af svovllever, selv om papiret ved mange FE ark eller ved 
træplader var beskyttet mod berørelse med denne. Blyoplosningen betegnedes 


som aqua magnetica longinquo agens. i 
2 Kali- og natronflammen blev ogsaa, uafhængigt af Marggraf, iagttaget af Scheele. 

stillet eller ordnet denne sin viden, og det blev Bergman, som kom til 
at give analysen det grundlag, som den siden har bygget paa. Han med- 
delte den første fuldstændigere oversigt over reagentserne samt deres 
virkning paa metallerne og forskjellige andre stoffer. Specielt bør det 
nævnes, at Bergman var den første, som ved bundfældning søgte at faa 
stofferne delt i forskjellige grupper og saaledes bragte den kvalitative 
analyse i system. Blandt de ved Bergman indførte arbeidsmethoder 
kan ogsaa nævnes silikaternes opslutning med alkalikarbonater, der dog 
allerede var anvendt af Scheele og saaledes. vel oprindelig skriver sig 
fra denne. 

Bleseroret! havde vistnok allerede været kjendt af Kunckel, men 
dets almindeligere anvendelse til kemisk undersogelse af mineraler kom 
forst op i Sverige, hvor det benyttedes allerede for midten af aarhun- 
dredet, navnlig af Cronstedt. Dets brug blev først nærmere beskrevet 
af Gustaf v. Engestrôm (1738—1813); ogsaa Bergman gav i afhand- 
lingen de tubo ferruminatorio en udførlig anvisning, og man skylder Gahn 
forskjellige forbedringer og reagentser, saaledes brugen af koboltsolution. 

Den kvantitative analyse, som man hidtil kun lidet havde beskjæftiget 
sig med, tog ogsaa gjennem Bergman og Kirwan et væsentligt op- 
sving. Isærdeleshed har Bergman indlagt sig betydelige fortjenester, idet 
han lærte, at man for at bestemme mængden af et stof ikke behøver at 
isolere det og fremstille det i fri tilstand, men kun at overføre det til en 
forbindelse af kjendt sammensætning, idet man af dennes vægt kan regne 
sig til stoffets. Hvis saaledes et metal, der veier a, under visse omstændig- 
heder giver et bundfald, der veier b, og man ved anvendelse af den 
samme methode af metallets opløsning udfælder et bundfald, hvis vægt 
er nb, kan man sikkert slutte, at den tilsvarende vægt af metallet er na. 
I afhandlingen de præcipitatis metallicis har han i dette oiemed givet 
kvantitative bestemmelser af 45 bundfældte metalforbindelsers sammensæt- 
ning. Han fandt saaledes, at 


100 dele sølv giver 133 klorid (beregnet 132.84), 
—»— kviksølv — 104 oxyd ( — TOOL 
—»— bly — 143 sulla: (26) 
—»— — == "LLO OXd (| = 107.73), 
—»— kobber — 158 oxyd A. = 125.15). 


Har man f. ex fundet a vægtsdele blysulfat, saa er den tilsvarende 
vægt metallisk bly 49% a o. s. v. I afhandlingen de minerarum docimasia 


! Nærmere om blæserorets historie, Landauer, Ber. 26, 898, 

humida, der følger umiddelbart efter den nysnævnte i 2det bind af opus- 
cula, angives med hensyn til bundfaldenes behandling følgende: Man 
lader bundfaldet sætte sig godt af i et glaskar, hvorpaa opløsningen de- 
kanteres og erstattes af vand, der, naar bundfaldet igjen har sat sig, atter 
heldes fra, og dette fortsættes, indtil vandet ikke længere paavirkes af de 
reagentser, som for tilfældet kommer til anvendelse. Bundfaldene bringes 
derefter paa veiede filtra, der tørres ved svag varme og tilslut 5 minuter 
ved vandets kogepunkt; udvaskningen maa foregaa fuldstændigt i fæld- 
ningskarret og ikke paa filtret. Udvaskningen med kun koldt vand og 
den kortvarige tørring ved 100” synes at være nærliggende forklaring til, 
at f. ex. bestemmelsen af kobberoxydet er faldt saameget for høit ud. 
Af Bergmans andre analyseresultater hidsættes følgende bestemmelser af 
nogle salte; de rigtige tal er tilføjede i parenthes: 


Krystalliseret Kalium- Natrium- Kalk- Kobber- 

soda. sulfat, klorid, spat. sulfat. 
Base . . .. 20 (21.8) 52 (54.1) 42 (53.3) 55 (56.3) 20 (31.8) 
Syre .. .. 16 (15.4) 40 (45.0) 52 (46.7) 34 (43.7) 40 (32.1) 
Vand.... 64 (62.8) 8 6 II 40 (36.1) 


Bergmans analyser var saaledes, og andet var vel ikke at vente af 
et første forsøg, endnu ikke paa langt nær rigtige, Wenzel gjorde bedre 
analyser og kom det rigtige nærmere, men Bergmans autoritet synes 
at have været saa stor, at Wenzels analyser længe ikke blev paaagtede, 

Vi vender os nu til de fremskridt i erkjendelsen af de forskjellige 
særskilte stoffers eiendommelighed, som skyldes flogistontidens kemikere 
og skal først omhandle alkalierne. De blev fremstillede ved forbræn- 
ding af planter. Det er allerede nævnt, at mange betydelige kemikere, 
som Stahl og Boerhaave, var af den mening, at alkalierne ikke fandtes 
foruddannede i den levende plante, men først dannedes ved dens for- 
brænding. Denne mening havde isærdeleshed en talsmand i E. F, Geof- 
froy, der 1717 søgte at godtgjøre, at det fixe alkali dannes af salpeter 
ved forbrændingen, ved en »transmutation de l’acide du Salpétre en sel 
alcalie. 

Vi vil kaste et blik paa hans forsøg, hvis urigtighed vistnok ligger i 
dagen, men som ikke er uden interesse, idet de viser, hvorlidet bevandret 
man endnu var i experimentet, og hvorlidet noie selv en saa anseet 
kemiker kunde tage det med at karakterisere erholdte produkter. Geof- 
froy smeltede salpeter, indtil det ikke længere afgav blærer, og fandt, at 
det da havde tabt halvdelen af sin vægt; ved at opløse den smeltede 

masse i vand fik han udkrystalliseret den oprindelige mængde salpeter, 
og han sluttede da, at salpetret indeholder 50 pct. vand. Ved Re 
fik han videre en sur vædske, hvis indhold af syre blev bundet til alkali, 
og derved bestemt til 25 pct. af salpetrets vægt. Naar nu Po 
peter indeholder 50 pct. vand og 25 pct. syre, kan det fra først af ikke 
have indeholdt mere end 25 pct. alkali; men ved at forpuffe med kul 
faar man af salpetret langt mere, nemlig omtrent 70 pct. fix alkali, — 
dette maatte altsaa, sluttede Geoffroy, være dannet ved forbrændingen 
af salpetrets syre og jordart samt kullene. Om alkaliernes dannelse mente 
han overhovedet, at saavel det fixe som det flygtige dannes af ilden, men 
»non pas toujours à la verité du feu grossier de nos fourneaux, mais du 
feu principe où de la matière subtile qui excite dans les corps mixtes la 
fermentation & la pourriture«. Vinsten f. ex. eller lignende »sels essen- 
tiels«, der findes i den levende plante, giver ikke noget alkali, fer de har 
været udsatte for ilden. Alt alkalisk, der findes i naturen, antog han saa- 
ledes for sekundære produkter, det flygtige alkali af forraadnelse, og det 
ildfaste af forbrænding; og denne mening, som bl. a. ogsaa Neumann ud- 
talte sig for, var nu en menneskealders tid den almindeligt antagne. — 
Vistnok var der dem, der havde forfægtet den modsatte anskuelse, saa- 
ledes Urban Hiårne, der betragtede det fixe alkali som en bestanddel 
af den levende plante, medens han medgav, at det flygtige, der dannes 
ved tør destillation, maatte ansees for at være dannet som følge af op- 
hedningen, og Bourdelin, der mente, at alkaliet i planterne var bundet 
til en syre, der ved forbrændingen blev destrueret, saa alkaliet blev frit, — 
men det var dog først Marggraf, som 1764, ved et forsøg, han selv 
fandt très-remarquable, kunde give et fuldstændigt experimentelt bevis for 
tilstedeværelsen af alkali i naturlige plantesafter eller deraf uden forbræn- 
ding fremstillede salte (sels essentiels), som vinsten og syresalt, Han op- 
løste nemlig vinstenen i kogende vand, behandlede opløsningen med kridt 
og erholdt derved en lud, som med salpetersyre gav krystaller af sal- 
peter; ligeledes kunde han ved at opløse vinstenen i salpetersyre eller 
svovlsyre fremstille krystalliseret salpeter! eller kaliumsulfat, og da disse 
salte indeholder det fixe alkali, maatte dette altsaa oprindeligt have været 
tilstede i den uforbrændte vinsten. Til lignende resultater kom Rouelle 
(1771), og om end flere kemikére og navnlig Macquer endnu søgte at 
holde paa alkaliernes dannelse ved forbrænding, saa var dog i den sidste 


1 Han havde oprindeligt ikke tro til, siger han, at det virkeligt skulde kunne lade sig 
gjore saaledes at uddrage vinstenens alkali med salpetersyre, men han gjentog flere 
gange forsøgene og fik altid samme resultat, 

trediedel eller fjerdedel af det 18de aarh. meningen om alkaliernes præ- 
existence i den levende plante blevet den almindeligt herskende. 

Selve de to fixe alkalier, potaske og soda, havde vel været kjendt i 
meget lange tider, men man kunde ikke holde dem ud fra hinanden, og 
endnu i begyndelsen af det 18de aarh. blev de stadigt forvekslede, til 
trods for at man ikke havde kunnet undgaa at lægge mærke til, at de 
med en og samme syre dannede salte af forskjellig beskaffenhed, som 
f. ex. tartarus vitriolatus (kaliumsulfat) og sal mirabile (glaubersalt) eller 
almindeligt og kubisk salpeter1, Det var først gjennem den nærmere 
undersøgelse af kogsaltet, at man lededes til at erkjende, at natron var et 
eiendommeligt alkali, forskjelligt fra det i potasken indeholdte. Den første, 
der har forstaaet dette, var Stahl, .der (1702) behandlede kogsalt dels 
med svovlsyre og dels med salpetersyre; ved igjen at skille disse syrer 
ud af de dannede salte (fremgangsmaaden er ikke angivet) erholdt han 
et »alcalinum salinum corpus«, der lignede det af planterne erholdte i deli- 
kvescents, smeltelighed samt evne til at opløse svovl, men som adskilte 
sig fra det derved, at det med syrerne dannede salte af forskjellig krystal-, 
form og opløselighed. Stahl har dog ikke gaaet nærmere ind paa dette. 
Det var først Duhamel du Monceau, som 1736 i en fortræffelig -af- 
handling sur la base du sel marin, der fortjener at nævnes som et 
monster paa kvalitativt arbeide, bragte sagen paa det rene. Han erkjendte 
først, at kogsaltbasen ikke var nogen jordart; vistnok gav en opløsning 
af i handelen gaaende salt med alkalikarbonat en ringe mængde hvidt 
jordartet bundfald, men dette gav ikke kogsalt, om det behandledes med 
saltsyre, og kunde saaledes ikke være dettes base; derhos gav filtratet en 
rigelig krystallisation af kogsalt, der nu altsaa kun var bleven renset og ikke 
længere fældtes af alkalikarbonat. For at isolere kogsaltbasen forsøgte han 
bl. a. at ophede saltet med kul, idet han tænkte, at det muligens kunde 
gaa, ligesom naar klorsølvet ophedes med kul, hvorved basen (sølvet) skilles 
fra saltsyren. Der undveg vistnok endel saltsyregas, men han fandt, at 
denne skrev sig fra den ovennævnte jordart, og ikke fra selve kogsaltet, 
der viste sig at være ganske uforandret. Det lykkedes ham endelig at 
faa basen frem ved at overføre saltet til sulfat, ophede dette med kul og 
dekomponere sulfatet med edikesyre, inddampe opløsningen og endelig gløde 
residuet. Han fik saaledes frem kogsaltbasen, ganske ren og fri for noget 
andet stof, thi siger han, hvad skulde det vel ellers være? Ligeledes over- 
førte han kogsaltet til nitrat og forpuffede dette med kul, hvorpaa han 


1 Natronsalpeter blev først fremstillet af kogsalt og salpetersyre; Boyle kjendte det, og 
Johann Bohn (1640—1708), medicinsk professor i Leipzig, skal først have omtalt det 


nærmere, 

ved udludning af residuet fik ganske det samme alkali (natriumkarbonat) 
som ved den foregaaende methode. Duhamel kom til det resultat, at 
kogsaltbasen ikke hørte til jordarterne, idet den var opløselig i vand og 
ikke fældtes af alkalikarbonater; den var forskjellig fra vinstensaltet (kalium- 
karbonat), idet den krystalliserede og ikke henflød, men derimod forvitrede. 
Han paaviste ogsaa, hvad iøvrigt allerede Cl. J. Geoffroy havde antaget, 
at den samme base indeholdes i borax. Ved en række forsøg, som han 
fortsatte gjennem mange aar, tilslut med bistand af Cadet, kunde han 
ogsaa konstatere, at asken af strandplanter, der paa det naturlige vokse- 
sted har rigelig tilgang af kogsalt, indeholder betydelige mængder af dettes 
alkali, men at de samme planter, naar de dyrkes længere inde i landet, giver 
en aske, der indeholder mindre af kogsaltets alkali, men mere af det almin- 
delige plantealkali. Saa overbevisende Duhamels undersøgelse var, mødte 
han dog modsigelse, især af Pott (1740), der erklærede kogsaltbasen for 
en jordart, og der var endnu mange, som antog en saadan for ialfald den 
væsentlige bestanddel!, indtil endelig Marggraf bragte ogsaa dette til 
afslutning (1759); han bekræftede fuldstændigt Duhamels angivelser, og 
som yderligere forskjel mellem kogsaltbasen og det almindelige alkali angav 
han deres forskjellige flammefarve. Fra nu af benyttedes i den følgende 
menneskealder i almindelighed for at betegne natron den af Marggraf 
indførte benævnelse alcali minerale fixum, i modsætning til det af planterne 
fremstillede alcali vegetabile fixum. 

Forholdet mellem de milde alkalier (karbonaterne) og de etsende blev 
først bestemt af Black 1755. Oprindeligt delte denne tidens almindelige 
anskuelse om en ildmaterie (pag. 6), som ved at optages af kalk gjorde 
denne etsende, og som fra kalken lod sig overføre til alkalierne, saa disse 
ogsaa blev etsende. Han tænkte, at etskalken tabte denne materie, naar 
den blev mild ved at henligge i luften, men forsøget viste ham, at kalken 
ikke havde tabt, men tvertimod tiltaget i vægt, saa at der altsaa ikke var 
noget gaaet bort fra den, men kommet noget til den. Han anstillede nu 
videre forsøg med magnesia alba (magnesiumkarbonat) og fandt, at den 
efter glødning veiede mindre end før og ikke længere bruste med syrer 
som før, men alligevel med syrerne dannede de samme salte som før 
glodningen. Der var saaledes ved gledningen gaaet bort en gas (kulsyre- 
gas), og da magnesia alba fremstilledes ved fældning med mildt alkali, saa 
maatte gasen være kommen fra dette. Herom forvissede han sig ved et 
forsøg, der hører til de mærkeligste af de faa kvantitative forsøg fra 


1 Saaledes angiver Anders Thue, apotheker i Fredrikstad, i en i Kjøbenhavn 1753 
(efter hans død) trykt afhandling: sal culinare vulgare constat e gravi acido, volatili 
spiritu et terra alcalino-calcarea, 

midten af det 18de aarh. En afveiet mængde magnesiumkarbonat blev 


slødet i en digel, derefter opløst i svovlsyre og fældt med alkalikarbonat; 
efterat være vasket og tørret viste bundfaldet nu igjen, »except a mere 
trifle« samme vægt, som det oprindelige karbonat havde havt.  Idethele- 
taget kom han til det resultat, at alle alkalier og jordalkalier, der bruser 
med syrer, som væsentlig bestanddel indeholder en gas, der uddrives af 
syren, og som af de sidstnævnte ogsaa kan uddrives ved glødning. Naar 
etskalken gjør de milde alkalier etsende, saa er det, fordi den tager denne 
gasformede bestanddel fra dem, og ikke fordi den afgiver ildmaterie eller 
noget andet til dem, Kausticiteten er altsaa en egenskab, som de frie al- 
kalier og jordalkalier taber, naar de optager kulsyregas; de bliver derved 
milde, og de milde alkalier kan saaledes ikke være enkelte stoffer. — Saa 
klar og grei Blacks fremstilling end var, blev den dog bestridt, især- 
deleshed fordi den ikke forklarede varmeudviklingen ved kalkens læskning 
med vand; apothekeren Johann Friedrich Meyer i Osnabriick (1705 
—1765) opstillede den theori, at karbonaterne er de virkelig rene alkalier 
og jordalkalier (enkelte stoffer), og at evnen at bruse for syrer er en væ- 


sentlig dem tilliggende egenskab; bruser de ikke længere, saa er det, fordi 


.de allerede har optaget en syre. Naar kalken efter brænding ikke længere 


bruser, saa maa selve ildmaterien, som den har optaget, være af sur natur. 
Denne syre (acidum pingue) uddrives af kalken allerede af vand, og da 
den er næsten ren ildmaterie, maa der udvikles varme. Meyers theori 
fandt mange tilhængere, bl. a. Baumé, og om end saavel Wienerprofes- 
soren Joseph v. Jacquin (1727—1817) som Scheele udtalte sig for 
Blacks mening, saa var dog endnu en stor del af flogistontidens kemikere 
lidet tilbøjelige til at gaa ind paa den. — For at adskille de etsende alka- 
lier fra deres karbonater benyttede Bergman benævnelserne alcali mine- 
rale (eller vegetabile) fixum purum og alcali minerale (v.) fixum aëratum, 
men disse tungvindte benævnelser ombyttede han senere for etskaliernes 
vedkommende med potassinum og natrum. 

Benævnelsen terra, jord, jordarter, er meget gammel i kemien og 
har, som det vil erindres, været anvendt paa et eller, navnlig af Becher, 
paa flere hypothetiske grundstoffer. Becher mente, at det var en og 
samme terra primitiva, som indeholdtes i og var grundlaget for de for- 
skjellige slags jordarter, som man efterhaanden havde lært at kjende. 
Kiseljorden blev ialmindelighed betragtet som saadan primitivjord. Menin- 
gerne om denne substants var overhovedet blandt flogistikerne meget 
uklare, og det var alene Scheele, som havde dannet sig en rigtig fore- 
stilling om dens natur. Han var som saa ofte ellers langt forud for sin 
tid. I et brev til Gahn skriver han 1766: »Mánne man ej skulle kunna 

anse Kiseljorden som en syra i mineralriket? Lera er en med Kiseljord 
saturerad alunjord«. Og, siger han videre, kan den forbinde sig med alun- 
jord, saa maa den ogsaa kunne forbinde sig med kalkjord, — det er denne 
slags forbindelser, man har i zeolitherne, i turmalin og i granat — ligesom 
ogsaa med magnesia, hvad amiant og speksten synes at vise. Sluttelig 
tilføjes, at kiselsyren »tycker åfven kunna fårena sig med flogiston«, d. v. s. 
reduceres, 

Jordarternes almindelige kjendetegn var ildfasthed og uopløselighed i 
vand; flere af dem var istand til ligesom alkalierne at forbinde sig med 
syrerne til virkelige salte, og disse betegnedes da som absorberende eller 
alkaliske jordarter. En inddeling af jordarterne, som dog mere hvilede 
paa fysikalsk end egentlig kemisk grundlag, var 1746 forsøgt af Pott, 
der adskilte 4 klasser: kalkartede, gipsartede, lerartede og glasartede; kalk 
og gips, som her holdtes ud fra hverandre, havde man før gjerne slaaet 
sammen; gipsens indhold af svovlsyre blev 1747 erkjendt af Macquer, 
og Marggraf bestemte den 1750 definitivt som kalciumsulfat. 

Det var ogsaa Marggraf, der 1754 undersøgte den jordart, der inde- 
holdes i og ved alkalier lader sig udfælde af alun, og han erkjendte, at den 


tillige er en bestanddel af ler. Han erklærede alunjorden for en eiendom- . 


melig jordart, der lader sig opløse i syrer og saaledes har noget tilfælles 
med de alkaliske eller kalkartede jordarter, men som desuagtet er ganske 
forskjellig fra kalk, da den med svovlsyre danner en let opløselig forbin- 
delse. Der var dog endnu flere kemikere, som i lerjorden kun vilde se en 
afændring af kiselsyren. Baumé antog saaledes (1770), at kiselsyre ved 
paavirkning af alkalier undergik en forandring, hvorved den blev istand til 
med svovlsyre at danne alun, og han støttede denne antagelse til forsøg, 
idet han smeltede kiselsyre med alkali og ved at behandle det dannede 
vandglas med svovlsyre virkelig fik alun frem. Men Scheele viste 1776, 
at Baumés forsøg var urigtigt, idet lerjorden var optaget fra smeltediglen; 
han foretog smeltningen i en jerndigel, og der dannedes da selvfølgeligt 
ikke nogen alun. Hvad sammensætningen af dette salt angaar, saa var 
det den almindelige mening, som ogsaa Bergman og Scheele synes at 
have delt, at det deri indeholdte alkali ikke var væsentligt, men nærmest 
en forurensning, Marggraf forsøgte paa at fremstille alun ved at opløse 
lerjord i svovlsyre, men det vilde ikke lykkes (il manquoit encore quelque 
chose), og det var først ved tilsætning af alkali, at han fik virkelig alun 
udkrystalliseret; om han end saaledes erkjendte »la nécessité de addition 


; ; à 
dun alcali dans ce travaile, synes han dog nærmest at have været af den 

mening, at alkaliet kun virkede til at optage den overskydende syre og 
ikke indgik i alunens sammensætning", i 

Bitterjorden, der indeholdes i det allerede i slutningen af det 17de 
aarh. i England? og noget senere i Tyskland fundne bittersalt, som man 1710 
ogsaa lærte at fremstille af søvandet, blev undersøgt af Hoffmann, ds 
fremstillede det af moderluden efter salpeter; han erkjendte, at bitterjorden 
var en alkalisk jordart, som, om den end ikke var identisk med, dog i høi 
grad lignede kalkjorden. Dens forskjellighed fra kalk blev med bestemthed 
først paavist af Black 1755, i det allerede nævnte arbeide om kausticiteten, 
og det var ogsaa ham, som indførte det nu brugte navn magnesia; Marg- 
graf paaviste, at den samme jordart, hvis eiendommelighed han ligeledes 
(1760) erkjendte, forekom i serpentin, talk og lignende mineraler. — Til 
disse jordarter kom endnu baryt, der blev opdaget af Scheele, Man havde 
allerede længe kjendt den s. k. bolognesersten (p. 13), og Marggraf fandt 
1750, at den indeholder svovlsyre samt en jordart, som han imidlertid be- 
tragtede som kalk. Scheele kom til at beskjæftige sig med denne jord- 
art i anledning af en undersøgelse af brunstenen (magnesia nigra), som 
han offentliggjorde 1774, — en undersøgelse, som er bleven berømt der- 
ved, at den førte til opdagelsen af ikke mindre end tre nye elementer, 
I en saltsur eller salpetersur opløsning af brunstenen fandt han at svovl- 
syre gav bundfald, og han forstod snart, at den terra accidentalis in mag- 
nesia nigra, der indeholdtes i dette bundfald, maatte hidrøre fra de i brun- 


t Alun har i sin tid spillet en vis rolle ved tilberedningen af en pyrofor, der i 1711 
blev fremstillet af Homberg, Denne kemiker, der, som det vil erindres, ogsaa var 
alkemist, var bleven opfordret til at forsøge paa af menneskers fækalier at fremstille en 
olie, som man mente skulde kunne fixere kviksølv til fint sølv, og der blev sat et stort 
apparat i gang for disse forsøg (4 kraftige mænd holdtes i 3 maaneder indespærret i et 
hus med stor have, og maatte kun nyde hvedebrød og den bedste champagne). Blandt 
de substantser, hvormed raastoffet destilleredes, var ogsaa alun, og ved anvendelse af 
denne hændte det flere gange, at residuet i retorten af sig selv antændtes, naar det 
kom- i berørelse med luften. Han meddelte en forskrift til fremstillingen af sin pyrofor, 
som han betegnede som et fosfor, og en forskrift blev ligeledes givet af Lemery, som 
imidlertid havde fundet, at fækalierne lod sig erstatte af blod, mel eller. andre forbrænde- 
lige stoffer, Senere fandt man, at alun heller ikke var nødvendig, men kunde erstattes 
af glaubersalt eller andre sulfater; og endelig paaviste Scheele 1777, at de nødven- 
dige ingredientser var svovl (svovlsyre), alkali og kul, og at pyroforen nærmest var en 
svovllever, Det viste sig saaledes, at ingen af de bestanddele, man fra først af ansaa, 
nødvendige til pyroforens fremstilling, i virkeligheden var det, og navnlig ikke fæka- 
lierne, der, som det lader til, isærdeleshed havde vakt opmærksomhed: étrange origine 
pour une lumière si subtile & si céleste, staar der i histoire de l'académie, hvor omtalen 
af pyroforen slutter saaledes: Il paroît bien que rien n'est à negliger pour la Physique 
& qu’elle sçait trouver des trésors partout, 

2 Bittersaltet blev først fremstillet af Epsomkildens vand af lægen Nehemiah Grew 
(1628—1711). De salis cathartici amåri in aquis Ebeshamensibus, 1695. 

3 Nemlig tillige mangan og klor, Scheele brugte en brunsten, i hvilken krystaller af 


tungspat var indsprængt. 

stenen indsprængte krystaller, hvor den var bundet til svovlsyre; han for- 
modede, at jordarten ogsaa maatte kunne findes i andre mineraler, og 
Gahn fandt den i tungspat. Efterat nu Scheele nærmere havde under- 
søgt dette mineral, kunde han med fuld bestemthed karakterisere den nye 
jordart, tungspatjorden eller terra ponderosa, som Bergman kaldte den. 

Man havde saaledes efterhaanden, foruden kiseljorden, lært at kjende 
og adskille følgende jordarter: kalk, baryt, magnesia og lerjord. De be- 
tragtedes som enkelte stoffer ligesom metalkalkene, og man var begyndt 
at tænke sig muligheden af, at de i virkeligheden kunde være saadanne t. 

Af tunge metaller lærte man flere at kjende i flogistontiden, saa- 
ledes kobolt, nikkel, platina, mangan, wolfram og molybdæn, og næsten 
alle blev de opdagede i Sverige”, 

Man havde allerede længe kjendt det s. k. zaffer og det blaa kobolt- 
glas, men det var først Brandt, som erkjendte, at disse substantser inde- 
holdt et eiendommeligt metal, hvis forskjellighed fra vismut han frem- 
hævede allerede 1735. I 1742 fastslog han yderligere metallets egenskaber, 
dets tungsmeltelighed og magnetiske forhold. At det er kobolt, som inde- 
holdes i det s. k. sympathetiske blæk, som før holdtes for en vismut- 
opløsning, erkjendtes 1744 af den tyske læge Johann Albrecht Gessner 
(1694—1760). — Cronstedt undersøgte 1751 en svensk kobolterts og 
fandt, at den foruden jern og kobolt indeholdt et nyt halvmetal, hvis op- 
løsninger med alkalier gav grønne bundfald, der ikke indeholdt kobber ; 
1754 kaldte han metallet for nikkel efter dets forekomst i kobbernikkel, 
og han fandt, at det i betydelig mængde indeholdtes i den ved blaafarve- 
tilvirkningen faldende speis. Mange vilde dog endnu ikke anerkjende det 
nye metals eiendommelighed, men efterat Bergman 1775 havde frem- 
stillet selve metallet og paavist, at det stod jernet meget nær, blev dets 
eiendommelighed ikke synderligt mere draget i tvivl. 

Omtrent samtidigt blev platina opdaget; det kom fra Sydamerika og 
synes allerede i det 16de aarh. at have været kjendt af Scaliger, der 
"omtaler et usmelteligt metal fra Darien (Nygranada); men nærmere blev det 
først kjendt gjennem et medlem af den 1735 udsendte franske gradmaalings- 


- 


Saaledes var den franske kemiker Théodore Baron (1715—1768) tilbøielig til at 
holde lerjorden for en metalkalk, fordi den mindre lignede de evrige jordarter, og fordi 


alunen forekom ham at staa vitriolerne meget nær, Bergman mente det samme om 


tungspatjorden, saavel paa grund af dens hoie egenvegt, som fordi han fandt, at den 
feeldtes af blodludsalt; den sidste angivelse var imidlertid urigtig, og det viste sig, at 
feeldingen hidrorte fra, at det anvendte blodludsalt indeholdt svovlsyre, Ogsaa Scheele 
synes allerede tidligt at være kommen ind paa en saadan opfatning af alkalierne og 
jordarterne, 


? Omtrent en fjerdedel af alle for tiden kjendte enkelte stoffer er opdagede i Sverige, 

expedition, Don Antonio de Ulloa, en spansk søofficer, af hvis reise- 
beretning en del, der omhandler det sydamerikanske metal, i oversættelse 
blev forelagt royal society 1749 af dets medlem, lægen William Wat- 
son (1715—1784); det følgende aar fremlagde Watson for selskabet et 
arbeide af sin kollega William Browrigg (1711— 1800), der nærmere 
beskrev det som et nyt eiendommeligt, usmelteligt og i salpetersyre uop- 
løseligt tungt metal (halvmetal); det tildrog sig megen opmærksomhed, og 
der udkom slag i slag en række arbeider! om det nye metal, hvis vig- 
tigste egenskaber i løbet af kort tid blev forholdsvis vel kjendt. Oplese- 
ligheden i kongevand paavistes af Scheffer, og Marggraf fandt, at 
platinopløsninger gav gule bundfald med kali- og ammoniaksalte, men ikke 
med natronsalte. Blik og traad af platina skal først være fremstillet af 
Sickingen, der glødede platinasalmiak og sveissede platinsvampen sam- 
men, og den første platindigel antages at være fremstillet 1784? af Franz 
Carl Achard (1753—1821), direktør for Berlinerakademiets fysikalske 
klasse. Imidlertid hørte digler eller andre platinsager til kemisk brug, 
endnu udover aarhundredets slutning, til de største sjeldenheder3, og 
udenfor Sydamerika var metallet endnu ikke fundet. 

Noget senere (1774) blev mangan opdaget; allerede Pott havde paa- 
vist, at brunstenen ikke, som man før almindelig antog, var nogen jern- 
forbindelse, men det var først Scheele, som i den nysnævnte afhandling 
erkjendte, at brunstenen indeholdt en eiendommelig bestanddel, og Gahn 
fremstillede kort efter selve metallet, der i begyndelsen kaldtes brunsten- 
metal, magnesium eller manganesium. Scheele viste, som allerede nævnt, 
at brunstenen maa flogisticeres for med syrerne at kunne danne salte, og 
han fremstillede flere af disse, saaledes mangansulfatet eller brunsten- 
vitriolen, som man havde holdt for en slags alun eller bittersalt. Ved at 
smelte brunstenen med alkalier fik han ogsaa frem det mineralske kamæ- 
leon, uden dog endnu at komme til klarhed om aarsagen til farveforan- 


1 Saaledes af Scheffer 1752, af den 1781 afdøde engelske læge William Lewisi 
1754, af Marggraf 1757, Macquer og Baumé 1758, Cronstedt 1764, grev 
Karl von Sickingen, kurpfalzisk minister i Paris, 1772, Buffon 1774, Bergman 
1977) let 1770 0 

Ved støbning af en lettere smeltelig legering af platin og arsen, hvilket sidste ved 
sterk ophedning forflygtigedes. Denne methode benyttedes ogsaa af guldsmedene Jean- 
netty og Chabonneau i Paris, der var de vigtigste platinfabrikanter i slutningen af 
aarhundredet. — Her kan ogsaa bemærkes, at platina allerede 1784 blev smeltet ved 
hjælp af surstofgas af Johan Erik Swartz (1762-—1784) i Stockholm (Norden- 
skiöld l & 330). 

Berzelius fortæller i sin selvbiografi, at da han 1807 begyndte sine arbeider over de 
kemiske proportioner, fik han ved godhed af en ven laane en platindigel, den eneste, 


som fandtes i hele landet, 


© 


w 

dringen. — Ikke længe efter (1778) lykkedes det Scheele af molybdæn- 
glansen, som man gjerne forvekslede med grafit], at fremstille molybdæn- 
syren, og 1781 fandt han ogsaa i tungsten (scheelit) en eiendommelig 
syre, bunden til kalk. Begge disse af Scheele opdagede substantser holdt 
Bergman for mctalkalker, og Peter Jacob Hjelm (1746—1813), mynt- 
guardein i Stockholm, reducerede molybdænsyren 1781. Derefter paa- 
viste to unge spanske kemikere, brødrene d’Elhujar?, at tungstenens 
syre ogsaa forekommer bundet til jern og mangan i wolfram, et mineral, 
man hidtil nærmest havde holdt for en slags tinerts, og de reducerede 
wolframsyren til metal (1784). 

Ogsaa mangfoldige andre substantser, som fra tidligere tid var kjendt, 
blev af flogistontidens kemikere rigtigere og bestemtere karakteriserede. 
Saaledes vismut, der vistnok allerede af Agricola synes at have været 
antaget for et eget metal, men som senere gjennem længere tid var bleven 
forvekslet med antimon eller zink, og som man endog havde ment lod sig 
fremstille af tin og arsenik ved smeltning med salpeter og vinsten; dets 
eiendommelighed blev igjen først erkjendt 1739 af Pott, og senere blev 
isærdeleshed gjennem Bergman dets reaktioner nærmere kjendt. — Det 
regulinske arsen blev først fremstillet ved sublimation 1725 af Johann 
Friedrich Henckel (1679—1774), læge i Freiberg, og Brandt erklærede 
det 1733 for et eiendommeligt halvmetal, hvis kalk var den hvide arsenik; 
at denne sidste substants kan forbinde sig med alkalierne, paavistes 1746 af 
Macquer, der kaldte alkaliarseniterne for arsenlevere (analogt med svovl- 
levere); Macquer beskrev ogsaa nærmere arsensyrens forbindelser saavel 
med kali som med natron, men selve arsensyren blev først fremstillet i 
1764 af Cavendish, som imidlertid ikke publicerede disse forsøg, og 
arsensyren blev saaledes først senere (1775) almindelig kjendt gjennem en 
undersøgelse afScheele, ved hvilken han ogsaa opdagede arsenvandstof- 
gasen. — M. h. t. fosfor antog man i almindelighed med Stahl, at det 
bestod af flogiston og saltsyre (paa grund af urinens indhold af salt), og det 
var først Marggraf, der ved sine i 1740 og 1743 offentliggjorte arbeider 
paaviste, at det bestaar af fosforsyre og flogiston, idet fosforsyre dannes ved 
forbrænding af fosfor3 og atter kan reduceres tilbage til fosfor, Han er- 


! Grafitens virkelige natur — et mineralsk kul — blev først erkjendt af Scheele, der 
ogsaa paaviste dens tilstedeværelse i rujernet, — Mineralet havde ellers længe været 
kjendt, og dets anvendelse til blyant nævnes allerede 1565 af Conrad Gessner, 

De studerede en tid i Upsala under Bergman og var ogsaa i Køping hos Scheele, 
Den ældste af dem, Don Fausto, f. 1755, blev direktør for bergværkerne i Mexiko, 
senere statsminister i Spanien, hvor han døde 1832; den yngre, Don Juan José, der 
har leveret et arbeide over amalgamationsprocessen, døde i Mexiko. 

Marggraf bemærkede, at fosfor ved forbrændingen tiltog i vægt (1 unze tiltog 3!/ 
drakmer), uden dog, som det synes, at lægge videre vægt derpaa, ; 


w» 


w 

kjendte ogsaa, at fosforet forekom i urinen som fosfat, og at det over- 
hovedet forekom langt mere udbredt i planteriget, end man før havde vidst. 
At det forekommer som kalciumfosfat i ben, blev først paavist af Gahn 
1766, og Scheele fremstillede fosfor af ben 17701, Natriumfosfat af urin 
blev først fremstillet 1735 af Hellot; man kaldte det i almindelighed 
perlesalt, sal perlatum, og Pott holdt det får et slags glaubersalt; Berg- 
man antog, at det indeholdt en eiendommelig syre, perlesyren (pag. 41); 
men Scheele erkjendte den 1785 for fosforsyre. — Borsyren (sedativ- 
saltet) blev 1732 undersøgt af Cl. J. Geoffroy, der bl. a. opdagede, at 
den meddeler flammen en grøn farve, men saavel han som Potttdera7at 
arbeidede dermed, havde endnu kun uklare forestillinger om den. Det 
var først Baron, der 1747—48 erkjendte, at borax ligefrem er en forbin- 
delse af borsyre og natron og lader sig fremstille ved at bringe begge 
disse bestanddele sammen. Heller ikke han kom til noget definitivt resultat 
med hensyn til, hvad borsyren egentlig er, men han bestemte dog rigtigt 
flere af dens egenskaber; han viste, at den kun lader sig forflygtige med 
vanddampe, men at den ikke i og for sig er flygtig, samt at den ved 
ophedning kan uddrive syrerne af salpeter eller kogsalt; paa grund af 
denne sidste egenskab tænkte man, at den maatte indeholde svovlsyre, 
og Bourdelin anstillede i 1753 forsøg i denne retning, men opnaaede 
ligesaalidt som sine forgjængere at opklare borsyrens virkelige natur. 
Borsyrens tilstedeværelse i lagunerne i Toskana blev bekjendt 1778 ved 
Hubert Franz Hoefer, en tysker, der var hofapotheker i Florentz; 
udvindingen i det store begyndte dog først senere (1818). — Flusspaten, hvis 

evne til at etse glas synes at have været kjendt siden 1670, blev 1768 | 
undersøgt af Marggraf, der destillerede den med svovlsyre i en glas- 
retorte og fandt, at der i vandet i forlaget udskiltes en hvid jord (kiselsyre); 
han mente derfor, at svovlsyren af flusspaten uddrev en flygtig jordart. 
Scheele gjentog forsøget 1771 og fandt, at flusspaten indeholder kalk i 
forbindelse med en eiendommelig syre; denne syre, som af svovlsyren var 
bleven sat i. frihed, mente han frembragte kiselsyre ved at komme i be- 
rørelse med vand. Priestley, der 1775 gjentog forsøget og opsamlede 
den udviklede gas over kviksølv, lagde mærke til, at glasset i retorten 
blev stærkt angrebet; og endelig foranledigede hofapotheker i Stettin 
Johann Carl Fredrich Meyer (1733—1811) Scheele til 1781 atter at 
gjentage forsøgene uden anvendelse af glas, i blykar eller fortinnede kar, 


1 Fosfor var fremdeles meget kostbart øg vanskeligt at erholde; da Gren 1786 ønskede 
at gjentage Lavoisiers forsøg om fosforets forbrænding i surstofgas, saa han sig ikke 


istand til at skaffe sig det. 

og det viste sig da, at der ikke udskiltes kiselsyre i forlaget. Til samme 
resultat kom samtidigt den som forfatter af en kemisk haandbog og flere 
andre skrifter bekjendte apotheker Johann Christian Wiegleb i Lan- 
gensalza (1732—1800), idet . han sammenlignede vægten af den udskilte 
kiselsyre med det vægtstab, som glasretorten havde undergaaet ved destil- 
lationen. 

De i flogistontiden indvundne erfaringer om de organiske stoffer 
fortjener ogsaa at omtales i korthed. Alkohol var vistnok endnu ikke 
kjendt i absolut eller vandfri tilstand", men der blev dog gjort forsøg paa 
alkoholometri. Réné Antoine Ferchault de Réaumur? (1683—1757) 
gav allerede 1735 tabeller for egenvægten af blandinger af alkohol og 
vand, og fysikeren Mathurin Jacques Brisson (1723—1800), der be- 
skjæftigede sig med konstruktionen af aræometre, udgav lignende 1769. 
Isediken blev først fremstillet 1759 af den ogsaa som skjønliterær og 
historisk forfatter bekjendte grev Louis Léon Lauraguais (1733—1824), 
som ogsaa opdagede edikeætheren. Myresyrens forskjellighed fra edike- 
syren godtgjordes af Marggraf 1749, og endelig blev for et stort antal 
andre organiske syrer deres eiendommelighed først fastslaaet af Scheele. 
Saaledes vinsyren? som allerede nævnt 1770, urinsyren 1776, slimsyren 
samt melkesyren 1780, oxalsyren og citronsyren 1784. Scheele havde 
allerede 1776 fremstillet oxalsyre af sukker, men den antoges forskjellig 
fra den i syresaltet indeholdte syre, indtil hån 1784 paaviste begges iden- 
titet. Det var ogsaa Scheele, som først fremstillede æblesyren (1785) og 
det følgende aar den rene gallussyre, hvis forekomst i galæblerne allerede 
før var iagttaget. Korksyren fremstilledes 1787 af Luigi Brugnatelli 
(1761—1818), professor i Pavia. — I 1783 opdagede Scheele glycerinet, 
som han fremstillede af olivenolie og blyoxyd, og han konstaterede dets 
forekomst i forskjellige fedtarter; imidlertid var man endnu ikke kommen 
til nogen rigtig erkjendelse af forsæbningen eller fedtarternes natur i det 
hele taget. — Man skylder ogsaa Scheele opdagelsen af blaasyren, hvis 
forhistorie allerede skriver sig fra aarhundredets begyndelse. En farver i 
Berlin, som vilde tilberede florentinerlak af kochenille ved at udkoge den 
med alun og jernvitriol, samt derefter fælde med alkali, anmodede en den 


! Den blev først fremstillet 1796; Bergman angiver 1775 egenvægten af den reneste 
alkohol til 0,82, hvilket svarer til omtrent 94 vægtsprocent, 

2 Réaumurs bado om thermometret er fra 1730—31. 

2 Seignettesaltet, der har navn efter den franske apotheker Pierre Seignette (dod 1712), 
som længe havde holdt dets fremstilling hemmelig, var 1735 blevet undersøgt af CI, J. 
Geoffroy, der fandt det sammensat af vinsten og spansk soda, 

tid (1704) der boende alkemist Dippel! om noget kali, Denne gav ham 
en kalirest, der stod igjen efter rensning af Dippels olie, som havde været 
tilberedt af blod. Ved anvendelsen af dette fremkom da en blaa farve 
istedetfor den forventede røde, Dippel forstod, at den blaa farve maatte 
skrive sig fra det af ham leverede alkali, og han fremstillede nu selv den 
nye farve ved at kalcinere alkali med blod og fælde den deraf ud- 
vundne lud med jernvitriol. Tilberedningen af dette s. k, berlinerblaat, 
der kom i handelen omkring 1710, holdtes hemmelig, og uagtet mange 
beskjæftigede sig dermed, hengik der længere tid, førend kemikerne kom 
paa det rene med stoffets natur. Macquer fik 1752 frem blodludsaltet, 
men dette flogisticerede alkali, som man kaldte det, ansaaes længe for 
jernfrit?, Ved at destillere blodludsalt med svovlsyre fremstillede Scheele 
1782 blaasyren (berlinerblaasyren), og han fremstillede ligeledes cyanider 
af kviksølv og kalium. 

Dyriske stoffer var endnu kun lidet gjenstand for undersøgelser; dog 
fortjener det at nævnes, at italieneren Vincenzio Menghini 1747 er- 
kjendte jernets tilstedeværelse i blodlegemerne og fandt ferri portio ad 
sanguinem ut 1 ad 120, — samt at hans landsmand Domenico Cotugno 
(1736—1822), professor i anatomi i Neapel, paaviste æggehviden i urin ved 
nyresygdomme. Sukkerets tilstedeværelse i urinen ved diabetes erkjendtes 
1776 af englænderen Dobson, og Joh. Peter Frank (1745—1821) fremstil- 
lede 1792 sukkeret i ren tilstand, overførte det ved gjæring til alkohol og 
ved oxydation til oxalsyre3, — Forraadnelse og gjæring blev 1762 af 
Wienerlægen Marcus Antonius Plencig sat i forbindelse med de af 
Leeuwenhoek opdagede mikroskopiske organismer; han mente, at for- 
raadnelsen skyldtes spirer, der udviklede ormartede organismer, hvis flyg- 
tige stofvekselsprodukter fremkaldte den ubehagelige lugt, men han kom 
ikke nærmere ind paa studiet af selve organismerne og deres virkning. 
Interessen blev hovedsageligt optaget af deres oprindelse. De fleste mente, 
at de fremkom af sig selv, uden at levende spirer forud var tilstede, ved 
en omvandling af de forhaandenværende livløse stoffer, en generatio spon- | 
tanea eller æquivoca, en forestilling, som vi allerede har seet van Helmont 
i sin tid havde været inde paa. Denne lære havde en ivrig talsmand i 
den engelske geistlige John Tuberville Needham, der 1745 offentlig- 


1 Johann Conrad Dippel, en tysker, som var født 1673, studerede først theologi, 
men lagde sig senere efter alkemi, Han flakkede meget om, Kom bl. a. til Danmark, 
hvor han først var i Fredrik IV's tjeneste, men derefter en tid holdtes fængslet paa 
Bornholm, Derfra kom han til Sverige og endelig tilbage til Tyskland, hvor han 
døde 1724. Hans navn er knyttet til den ved destillation af ben og dsl, erholdte olie, 

2 Det var først Berthollet, der 1787 erkjendte jernet som nødvendig bestanddel. 

3 E, O, v. Lippmann, Chemiker-Zeitung, 1905. 1197. 

gjorde endel forsøg. Han kogte kjødsuppe i en flaske, der blev lufttæt 
lukket og derefter hensat en tid; ved flaskens aabning viste det sig, at 
den indeholdt en rigelig mængde »infusorier«, Disse mente han nu maatte 
være dannede ved en generatio spontanea, idet de oprindelig forhaanden- 
værende spirer var dræbte ved kogningen og nye ikke kunde være udenfra 
komne ind i den lukkede flaske. Paa den anden side viste 1765 Lazaro 
Spallanzani (1729—1799) i- Pavia, at organismerne kun optraadte, naar 
et infus, der havde undergaaet kogning og derefter en tid havde været 
holdt i lukket kar, ved flaskens aabning kom i berørelse med luft, som 
ikke iforveien havde været tilstrækkelig stærkt ophedet; han sluttede deraf, 
at organismerne i Needhams forsøg kom fra spirer, der indeholdtes i 
luften, og at disse kunde tilintetgjøres ved iforveien at ophede luften til- 
strækkeligt stærkt. Striden om dette holdt sig nu endnu en lang tid efter 


gaaende. 


Af ganske overordentlig stor betydning er endelig de fremskridt, som 
flogistontiden gjorde i erkjendelsen af de gasformede stoffers natur. 
Disse fremskridt skriver sig for den største del fra engelske forskere. 

Gasarternes undersøgelse var endnu vanskelig, saalænge man ikke 
havde fundet midler til at opsamle dem. Boyle havde, som det vil 
erindres, foretaget opsamlingen i selve 
udviklingskarret, og den mangesidige 
lærde engelske arkitekt Christoph 
Wren (1632—1723) havde indført 
brugen af en over udviklingsflasken 


anbragt sammentrykket blære. Men 
det var først Hales, som 1727 grund- 
lagde de experimentelle methoder, 
hvoraf de endnu brugelige har ud- 
viklet sig! Han benyttede til gas- 
udvikling en retorte med lang hals, 
der udmundede i et med vand fyldt 
større kar; over retorthalsens mun- 


ding var ophængt en med vand fyldt 
glasballon med aabningen ned. 

Ved hjælp af dette apparat forsøgte Hales ogsaa at maale de gas- 
mængder, som udvikledes af bestemte vægtmængder af de forskjellige 


1 Efter Hoefer har dog en, forøvrig lidet kjendt franskmand, Moitrel de l Élément 
været den første, der opsamlede luft over vand, Han udgav 1719 et skrift derom, men 
uden at det lykkedes ham at faa samtiden til at interessere sig for det, 

substantser. Han fremstillede forskjellige gasarter, deriblandt surstof ved 
ophedning af mennie, men uden nærmere at undersøge det; ligeledes 
kvælstofoxyd (salpetergas), og han lagde mærke til, at den bliver brunrød, 
naar den blandes med luft. Han saa imidlertid ikke, at de gasarter, som 
han fremstillede, var eiendommelige, fra den atmosfæriske luft forskjellige 
stoffer, men holdt dem for mere eller mindré forurenset luft og drog den 
slutning, at luften er et element, der indeholdes i og kan fremstilles af de 
fleste stoffer, og at den i disse kan være tilstede i fast tilstand. 

Den første gas, hvis forskjellighed fra luften med bestemthed blev 
erkjendt, og som blev nærmere undersøgt, var kulsyregasen, som allerede 
van Helmont havde adskilt som gas sylvestre. Black fandt ved den 
ovenfor omtalte undersøgelse af alkalierne, at den gas, der ved syrer ud- 
vikles af de milde alkalier, er identisk med den, der dannes ved forbræn- 
ding af kul eller ved aandedrættet, samt at den bestemt adskiller sig fra 
den atmosfæriske luft ved sin evne til at grumse klart kalkvand. Han 
kaldte den fix luft?, fordi den optages (fixeres) af de etsende alkalier, og 
da den til en vis grad (in some measure) neutraliserer disse, erkjendte han, 
at den forholdt sig som en syre. Kulsyregasens eiendommelighed blev ogsaa 
erkjendt af lægen David Macbride (1726—1788) i Dublin, der be- 
skjæftigede sig med dens optræden ved forraadnelse og gjæring, samt af 
Cavendish, der 1766 fremstillede den af marmor og saltsyre, bestemte 
dens egenvægt og opløselighed samt de mængder af den, som indeholdtes 
i de forskjellige karbonater. Endelig udførte ogsaa Bergman en under- 
søgelse af kulsyregasen, som han kaldte acidum aëratum eller luftsyren 
efter dens forekomst i atmosfæren, som han paaviste og nærmere be- 
stemte. 

Black havde forbedret den experimentale teknik ved indførelse af 
en udviklingsflaske med særskilt gasledningsrer, og Priestley foiede hertil 
et underlag for opsamlingskarret, saa dette kunde staa istedetfor at hænge. 


1 Since then air is found so manifestly to abound in almost all natural bodies; since we 
find it so operative and active a* principle in every chymical operation; since its con- 
stituent parts are of so durable a nature, that the most violent action of fire or 
fermentation cannot induce such an alteration of its texture, as thereby to disqualify it 
from resuming, either by the means of fire, or fermentation. its former elastick state; 
unless in the case of vitrification, when, with the vegetable Salt and Nitre, in which it is 
incorporated, it may perhaps some of it, with other chymical principles, be immutably 
fixt: Since then this is the case, may we not with good reason adopt this now fixt, 
now volatile Proteus, among the chymical principles, and that a very active one; as well 
as acid sulphur? notwithstanding it has hitherto been overlooked and rejected by 
Chymists, as no way intitled to that denomination, 

* Yovis omnia plena, Virgil. 


2 Ordet gas var efter van Helmonts tid gaaet af brug og blev først noget senere 


gjenoptaget. 

Hans samtidige, Peter Woulfe (1727—1803), kemiker i London, OR ER 
1784 den bekjendte gasvaskeflaske, som endnu bærer hans navn. Priest- 
ley, der overhovedet var en udmærket dygtig experimentator, var ogsaa 
den første, som anvendte kviksølv til opsamling af gaser, der var let op- 
løselige i vand. Derved lykkedes det ham 1774 at fremstille ammoniakgas 
(alcalin air) og saltsyregas (marin acid air). Begge disse havde Hales 
søgt at opsamle, men forgjæves, idet vandet altid var steget tilbage. Salt- 
syregasen var iøvrigt allerede 1770 af Scheele bleven erkjendt som en 
te yderst let opleselig gas. Aaret efter fremstillede Priestley svovl- 
he (vitriolic acid air) samt fluorkiselgas, og i 1772 kvælstofoxydul ved 
at lade zink virke paa kvælstofoxyd, som han udviklede af kobber og 
salpetersyre. — Omtrent samtidigt, 1774, isolerede Scheele klorgasen, 
som vistnok allerede tidligere var bleven bemærket af van Helmont, der 
ved at destillere salmiak med salpetersyre havde erholdt en flatus incoer- 
cibilis. Scheele iagttog dens gulgrønne farve, giftighed, blegende evne 
samt dens opløsende virkning paa metaller og zinnober. Da Scheele 
havde iagttaget, at brunstenen maatte flogisticeres for at kunne danne salte, 
mente han, at den optog flogiston fra saltsyren, og kaldte derfor klorgasen 
deflogisticeret saltsyre; han forstod, at kongevandets opløsende virkning 
paa guld beror paa, at salpetersyren deflogisticerer (oxyderer) saltsyren. — 
Ogsaa svovlvandstofgasen (svovlleverluft, stinkende svovlluft), hvis brænd- 
barhed allerede tidligere var bemærket, bl. a. af Rouelle, blev 1777 
nærmere undersøgt af Scheele, der lærte at fremstille den af svovljern. 

Ogsaa luftens og vandets elementer blev opdagede og først fremstil- 
lede af flogistontidens kemikere. 

Surstoffet opdagedes omtrent samtidigt, omtrent 1771 af Scheele og 
Priestley. — Scheele offentliggjorde sine undersøgelser 1777 i Che- 
mische Abhandlung von der Luft und dem Feuer, men de vigtigste af de 
deri nedlagte resultater havde han allerede fundet i 1771 og 1772. Hans 
forsøg var følgende: Afmaalte mængder af atmosfærisk luft blev bragt 
sammen med svovllever, tilberedt af kali eller kalk, eller med jernoxydul 
og andre substantser, der virkede paa lignende maade. Det viste sig, at 
luftens volum formindskedes, og naar absorptionsmidlet fik tilstrækkelig tid 
— flere uger — til at virke, var i almindelighed 20 rumdele luft mindsket 
med omtrent 6 dele, Den tilbageværende del af luften underholdt ikke 
længere forbrændingen. Han fandt derhos, at der af de anvendte sulfider 
dannedes sulfater, som ved anvendelse af kalciumsulfid var let at paavise, 
da der udfældtes gips. Han antog derfor, at luften havde forbundet sig 
med svovlets flogiston og frigjort dets anden bestanddel, svovlsyren, I 
begyndelsen mente ban, at luftens volumformindskelse beroede paa, at det 

optagne flogiston havde gjort den tættere; men da han fandt, at dette ikke 
var tilfældet, idet den tilbageblivende del af luften tvertimod var lettere, 
saa drog han den slutning, at luften maatte bestaa af to forskjellige gasarter 
(elastische Fliissigkeiten von zweyerley Art), af hvilke den ene, som han 
kaldte fordærvet luft, ikke forbandt sig med flogiston, medens den anden 
havde stor tilbøjelighed til at optage det, samt at denne sidste bestanddel 
udgjorde mellem 1/3 og 1/4 af luftens volum. Da han ved de forsøg, han 
videre anstillede ved i bestemte luftmængder at forbrænde fosfor, kul eller 
svovl, ikke var istand til at gjenfinde den af luftens bestanddele, der var 
bleven absorberet af flogistonet, kom han til den antagelse, at den var 
gaaet over til varme, der var undveget gjennem glaskarrets vægge. Denne 
hypothese, at en luftbestanddel forbandt sig med flogiston til varme, forfulgte 
Scheele nu videre, og saa urigtig den var, førte den ham dog til at isolere 
vedkommende luftbestanddel. Han forsøgte nemlig at dekomponere varmen 
ved hjælp af stoffer, som kunde optage dens flogiston, saa den anden bestand- 
del kunde blive sat i frihed; først tog han salpetersyre, idet han mente, at 
denne ved at optage flogiston gik over til rygende syre. Han destillerede 
salpeter med stærk svovlsyre (ein recht schwartzes Vitriol Oel), og under 
den ved stærk ophedning stedfindende skummen gik nu med de røde 
dampe en gasart over, der underholdt forbrændingen langt lettere end den 
almindelige luft; varmen havde saaledes afgivet sit flogiston til salpeter- 
syren, og dens anden bestanddel, ildluften, som han kaldte den, var dermed 
isoleret, Han forvissede sig ogsaa om, at der ved blanding af en del ild- 
luft og tre dele fordærvet luft fremkom en luft, som i alle dele lignede 
den »ordinaire«. Han fortsatte nu forsøgene med brunsten, som han vidste 
havde stor tilbaielighed til at optage flogiston (d. v. s. afgive surstof), og 
fik ved at ophede den med svovlsyre eller fosforsyre ganske den samme 
ildluft; ligesaa ved at ophede magnesium- eller kviksølvnitrat eller al- 
mindeligt salpeter, hvilken sidste methode han fandt bedst og billigst; 
varmens ildluft blev fri, men dens flogiston overførte nitratet til nitrit; 
fremdeles ved at ophede sølvoxyd, guldoxyd eller kviksølvoxyd, idet 
varmens flogiston forbandt sig med metalkalkene til metal, medens dens 
 ildluft undveg. Da han nu allerede havde fundet, at den fordærvede luft 
var lettere end den atmosfæriske, sluttede han, at ildluften maatte være 
tungere, og han fandt virkeligt, at et volum ildluft svarende til 20 unzer 
vand veiede næsten 2 gran mere end samme volum almindelig luft. 
Vistnok havde han i sine første forsøg fundet, at ildluften var bleven 
absorberet af alkalisulfiderne ved almindelig temperatur, uden at nogen 
varmeudvikling iagttoges; han antog imidlertid ganske rigtigt, at der ogsaa 
derved var dannet varme, men da processen foregik i et saa langt tidsrum 

som flere uger, var den varmemængde, som i hvert oieblik dannedes, saa 
ringe, at man ikke kunde mærke den; ved at lade den samme proces 
foregaa hurtigere kunde han iagttage stigning af thermometret allerede 
efter nogle minuters forløb. Endelig udførte Scheele en række forsøg, 
der bragte paa det rene, at det er ildluften, som er virksom ved aande- 
drættet, og at der i den udaandede luft indeholdes kulsyregas. — For at 
bestemme mængden af de i luften indeholdte to gasarter anvendte han 
senere en fugtig blanding af jernfilspaan og svovl, og ved en længere 
række forsøg kom han til det resultat, at 100 rumdele luft indeholdt om- 
trent 27 ildluft. 

Uafhængigt af Scheele havde som nævnt imidlertid Priestley arbeidet. 
Han udgav i 1772 sine Observations on different kinds of air, som aaret efter 
blev oversat paa fransk og italiensk og to aar efter udkom i ny udgave, 
der atter blev oversat paa fransk og senere ogsaa paa tysk. Han havde 
en tid boet i nærheden af et bryggeri, og derved var hans opmærksomhed 
bleven henledet paa de ved gjæringen optrædende gaser. Han fandt, at 
grønne planter kan leve i kulsyregas, og at de under lysets indflydelse 
forandrer den saaledes, at den bliver skikket til at underholde forbrændin- 
gen og aandedrættetl; men han havde endnu ikke nogen formodning om, 
at den gas, som planterne havde frembragt, allerede indeholdtes i den 
atmosfæriske luft. Han undersøgte endvidere denne sidste ved hjælp af 
salpetergas (kvælstofoxyd) og fandt, at jo renere, mindre forurenset ved 
aandedræt luften var, desto mere formindskedes dens volum, naar den 
bragtes sammen med salpetergasen. Fremdeles afspærrede han luft over 
vand og lod ved hjælp af et brændspeil kul brænde deri; han iagttog 
da, at omtrent 1/5 af luften gik over til kulsyregas, og at resten — efterat 
kulsyregasen var fjernet ved kalkvand — ikke længer var istand til at 
underholde forbrænding eller aandedræt. Priestley fandt ogsaa, at luftens 
volum mindskede, naar tin eller bly forkalkes i lukkede kar; og endelig 
erholdt han ved ophedning af salpeter en gas, der underholdt forbrændin- 
gen med livlighed og lethed. — Priestley fremlagde saaledes en bety- 


! Om end Priestley saaledes har æren af først at have iagttaget planternes absorption af 
kulsyregas og deres evne til at »fornye« den ved forbrændingen »ødelagte« luft, var det 
dog først noget senere, at de nærmere forhold ved disse processer, sollysets indflydelse og i 
det hele, at det her dreiede sig om kulsyregasens assimilation i planterne, blev bragt fuld- 
stændigere paa det rene. Det er først og fremst Londonerlægen Jan Ingen-Houss 
(1730—1799), en hollænder af fødsel (Experiments on vegetables, 1779), samt Genferen 
Jean Senebier ( 742—1809), prest og senere bibliothekar i sin fødeby (Recherches 
sur l'influence de la lumière solaire pour métamorphoser l'air fixe en air pure par la 
végétation, 1783), der har fortjenesten i denne sag. 


Om Ingen-Houss kan endnu nævnes, at det bekjendte forelæsningsforsøg at 
brænde en urfjær i surstofgas, hidrører fra ham. 

delig del nye og mærkelige iagttagelser; men med alt dette var han dog 
ikke kommen til at erkjende luftens to bestanddele eller forstaa sammen- 
hængen med luftens »ødelæggelse« ved forbrænding og aandedræt eller dens 
»fornyelse« ved planterne. Han antog stadig, at det var luften som helhed, 
der blev »ødelagt« eller »fornyet«. Imidlertid har han havt en følelse af 
sine opdagelsers betydning: this series of facts seems very extraordinary 
and important, and, in able hands, may lead to considerable discoveries. 

Et par aar senere kom Priestley tilbage til den gas, han tidligere 
havde fremstillet ved ophedning af salpeter, og den 1ste august 1774 
fremstillede han surstoffet ved ophedning af rødt kvikselvoxyd. Da gasen 
underholdt forbrændingen saa let og derved forekom ham at virke paa 
lignende maade som salpeter, tænkte han sig muligheden af, at kviksølvet 
ved at ophedes i aabne kar kunde have optaget noget salpeterartet, og 
det var ham derfor om at gjøre at faa gjentage forsøget med rent 
kviksølvoxyd. Senere paa aaret, i oktober, reiste han til Paris, hvor han 
fik en unze rent kviksølvoxyd, der var fremstillet af.Cadet; han fik paany 
den samme gas frem og forvissede sig om, at den var forskjellig fra det 
af ham noget før opdagede kvælstofoxydul, der ogsaa underholdt for- 
brændingen. Noget senere fandt han, at den deflogisticerte luft, som han 
nu kaldte gasen, er noget tungere end den atmosfæriske. At den var en 
bestanddel af den atmosfæriske luft, saa han ikke; jeg fik, siger han, en 
luft; som — — — havde alle den sædvanlige lufts egenskaber, kun i 
meget større fuldkommenhed. 

Luftens anden hovedbestanddel, kvælstoffet, som Scheele kaldte for- 
dærvet luft og Priestley flogisticeret luft, og som allerede Mayow 
havde havt under sine hænder, erkjendtes 1772 som en eiendommelig 
gasart af lægen Daniel Rutherford i Edinburg (1749—1819), der 
offentliggjorde sine iagttagelser noget før de andre samtidige, der ogsaa 
havde isoleret denne luftbestanddel. Rutherford viste, at den atmo- 
sfæriske luft ikke blot ved aandedrætsprocessen tilføres utjenlige gaser, 
men at der i selve dens sammensætning indgaar en gas, som i og for sig 
er uskikket til at underholde forbrænding eller aandedræt. Af luft, hvori 
dyr havde aandet, fjernede han kulsyregasen ved kalilud og paaviste, at 
den tilbageblivende gas slukkede flammen og kvalte dyr. 

Priestley havde — som vi nu vilde sige — udført den første ana- 
lyse af luften ved at lade surstoffet absorberes af salpetergas. Lignende 
bestemmelser blev i 1774 udført af den italienske professor Felice Fontana 
(1730—1805) samt 1775 af hans landsmand grev Marsiglio res 
Analyserne var dog meget ufuldkomne og gav store differentser, idet man 
fandt 18—25 vol. pct. surstof. Landriani troede at maatte slutte, at 

luften havde forskjellig sammensætning paa de forskjellige steder af jorden 
og paa de forskjellige aarstider, og at den indeholdt mest surstof i smukt 
og sundt veir; og man antog i almindelighed, at luftens surstofmængde 
havde indflydelse paa sundheden. — Sagen blev først 1783 bragt paa det 
rene af Cavendish, der efter en nøiagtig undersøgelse af salpetergaseudio- 
metret! og dets feilkilder kunde konstatere, at den atmosfæriske luft paa 
alle steder og til alle tider har en i det væsentlige konstant sammensæt- 
ning, og-han bestemte surstofmængden til 20,84 vol. pct.? 

Vandstoffet blev opdaget 1766 af Cavendish, der ved syrernes ind- 
virkning paa jern eller zink fremstillede en »inflammable air«, hvis egen- 
vægt han bestemte til 1/11 af luftens; han fandt ogsaa, at samme vægts- 
mængder af de forskjellige metaller gav forskjellige mængder vandstofgas. 
Scheele paaviste 1777, at den samme gas ogsaa fremkommer ved alka- 
liernes indvirkning paa zink. — Priestley havde allerede 1775 anstillet 
forsøg med knaldgas. En af hans landsmænd ved navn Warltire med- 
delte ham senere, at han ved nogle forsøg af lignende art havde fundet, 
at der ved explosion af brændbar og almindelig luft fremkom fugtighed. 
Denne meddelelse blev. 1781 offentliggjort af Priestley. Paa grundlag 
heraf begyndte Cavendish nærmere at beskjæftige sig med dette spørgs- 
maal. Han fandt snart, at det ikke forholdt sig saaledes, som Warltire 
mente at have iagttaget, at vægten af det kar, hvori brændbar og almindelig 
luft havde exploderet, undergik forandring, men paaviste, at der ved explo- 
sion af 1000 vol. almindelig og 423 vol. »brændbar luft« fremkom vand, 
idet den sidstnævnte ganske forsvandt, men kun 1/5 af den første, Han 
fandt endvidere, at den hele gasmængde forsvandt, naar 370 vol. brænd- 
bar gas exploderede med 195 vol. rent surstof. Cavendish lagde endelig 
mærke til, at det dannede vand indeholdt noget salpetersyre. Hans 
forsøg paa at bestemme, hvorfra denne skrev sig, forhalede arbeidets of- 
fentliggjørelse, saa det først blev publiceret 1784; men allerede længe før 
havde han meddelt Priestley sine resultater, ligesom han ogsaa vaaren 
1783 havde gjort endel af sine kolleger i royal society bekjendt med dem. — 
Ogsaa James Watt (1736—1819), dampmaskinens berømte opfinder, der 


ren 


Udtrykket eudiometer skriver sig fra Landriani, 

Cavendish fandt 1785, at der, efterat baade surstoffet og kvælstoffet var borttaget fra 
luften, endnu blev en rest af omtrent 0,6 vol. pct. tilbage (argon, 1894), 

Cavendish var overhovedet den første, som erkjendte egenvægten som noget, der 
karakteriserede de forskjellige gasarter, Han fandt for vandstof 0,09 og for kulsyregas 
1.57. Han var ogsaa den første, der benyttede tørrerør for at befri gasen for fugtighed, 


ligesom det ogsaa var ham, der ved maalinger af gasvolum først begyndte at tage hensyn 
til temperatur og tryk, i 


N 


a 


> 


1000 vol. luft har 209 vol. surstof; forholdet mellem begge gasernes volum var saaledes 
bestemt meget nær det rigtige, nemlig 209: 423 eller 1 : 2,02, 

bocde ved Birmingham i nærheden af Priestley, og som gjennem denne 
synes at være kommen ind paa dette sporgsmaal, kom til det resultat, at 
vandet bestod af deflogisticeret luft (surstof) og flogiston; han udtalte dette 
i et brev af 26de april 1783, som Priestley overgav præsidenten i royal 
society, 

Cavendish og isærdeleshed Kirwan mente, at vandstof var identisk 
med flogiston. Svovlsyren spalter metallerne i deres to bestanddele; er 
den fortyndet, optager den metalkalken, medens metallets anden bestanddel, 
flogistonet bliver fri; er den koncentreret, vil flogistonet ikke blive frit, 
men forbinde sig med en del af syren til flogisticeret svovlsyre (svovlsyrling- 
gas). Denne opfatning blev nu en tid den almindeligt antagne, især af de 
engelske kemikere, der ogsaa lagde mærke til, at den nye gas kunde for- 
binde sig med metalkalkene til metal. 


Om der end med de fremskridt, kemien gjorde i det 18de aarh., blandt 
de mere fremtrædende videnskabeligt virkende kemikere neppe var nogen, 
som kan siges at have været egentlig alkemist1, saa var det dog dermed ikke 
udelukket, at flere af dem endnu betragtede alkemi og metalforvandling 
som noget, der ikke ligefrem lod sig bestride, og som i ethvert fald for- 
tjente, at man anstillede forsøg dermed. Dette var navnlig tilfældet med 
Boerhaave, der, som det vil erindres, ikke delte flogistikernes syn paa 
metallerne; han anstillede flere forsøg, bl. a. ved at holde kviksølv uaf- 
brudt ophedet i 15 maaneder, for at prøve rigtigheden af visse alkemistiske 
forestillinger om, at kviksølv lod sig fixere (forvandle til fast metal) uden 
nogen tilsætning; men han fandt altid, at de alkemistiske angivelser var 
urigtige. Den ældre Geoffroy troede vistnok paa muligheden af visse 
transmutationer, af salpeter til alkali eller paa at jern kunstigt lod sig frem- 
stille af ler og olie, idet han begik en lignende feiltagelse, som allerede Becher 
havde været ude for; men han var dog en erklæret modstander af al- 
kemien og har endogsaa skrevet en afhandling des supercheries concernant 
la pierre philosophale (1722); ligeledes har Wiegleb, endnu saa sent som 
1777, skrevet en historisch-kritische Untersuchung der Alchemie for at godt- 


gjøre dens uholdbarhed. 


1 Der var vel endnu nogle enkelte, som synes at have holdt paa metalforvandlingen, 
og blandt saadanne kan nævnes J Fr. Meyer, Friedrich CPE AU ES 
Schröder (1733—1788), professor i Marburg, samt Wenzel, oe i Einleitung in die 
höhere Chemie (1775) udtalte, at metallerne kunde dekomponeres i visse bestanddele og 


igjen sammensættes af dem. Ved udtrykket hôhcre Chemie vilde Wenzel tage afstand 


fra det uvidenskabelige guldmageri. 

Men om end alkemien ikke længere havde kurs blandt videnskabsmæn- 
dene, var der dog en tid udover mange andre, som troede paa den!, og 
det store publikum var stadig optaget af den. Almenhedens trang til 
aandelig næring kunde ikke finde tilstrækkelig tilfredsstillelse i tidens nega- 
tive og tørre theologi, og i literaturen var der endnu ikke stort at finde. 
Man havde da let for at komme ind paa den s. k. heiere viden, forsøg 
paa at faa en dybere indsigt i naturens hemmeligheder, end den profane 
naturvidenskab kunde give — særlig, naar den som her forespeilede mulig- 
heden af at erhverve velstand og sundhed og lovede menneskene et vist 
herredømme over aandeverdenen og at komme i nærmere samfund med 
gud. Selv høit dannede og fremragende mænd interesserede sig for saa- 
dant, og endog Goethe drev en tid hermetiske studier. Man begyndte 
igjen at høre tale om Rosenkreuzere, og disse kom i berørelse med fri- 
mureriet, der omkring 1720 var bleven reorganiseret i England, og som i 
de nærmest følgende decennier havde udbredt sig paa fastlandet; i de 
hoiere grader af denne orden mente man at skulle blive indviet i de hem- 
melige videnskaber og hermetiske kunster, johanniterriddere og tempel- 
herrer i gamle dage havde bragt med fra Osterlandene. Der dannedes 
ogsaa en ny, af frimurere bestaaende orden, Guld- og Rosenkreuzerordenen, 
som opstod i Sydtyskland omkring 1760 og hurtigt udbredte sig videre. 
Den interesse for de hemmelige videnskaber, som disse selskaber opelskede, 
fik rigelig næring ved den mængde mystisk-hermetiske skrifter, som især fra 
Tyskland udbredtes overalt. Særlig Rosenkreuzerne, hvis hovedsæde Berlin 
nu blev, kunde en tid regne de mest indflydelsesrige og høitstillede mænd 
blandt sine medlemmer, Det stod imidlertid i længden ikke til at undgaa, 
at de, der ved optagelsen i de høiere grader ikke havde fundet, hvad de 
søgte og ventede, følte sig skuffede og blev misforneiede; og med den 
tiltagende misstemning døde interessen hen, saa at ordenen mod aarhun- 
dredets slutning var at betragte som opgivet. Man var ogsaa efterhaanden 
begyndt at fatte mistanke til den svindel, hvormed de bekjendte eventyr- 


ere, grev Saint-Germain og Cagliostro som frimurere, mystikere, 


1 Da den norske prest Hans Egede 1718 opholdt sig i Bergen for at faa folk til at 
interessere sig for hans mission til Grønland, men ikke kunde opdrive de fornødne 
penge, faldt det ham ind »hvad der tales og skrives om den saa kaldede Philosophiske 
Steen«, og han begyndte da paa alkemistisk arbeide; men »med alt det Sudlerie, som 
jeg næsten udi tvende Aar plagede mig med, profiterede jeg intet uden Møie og skidne 
Fingre, og dertil nogle Pengers Forliis, saa jeg omsider blev gandske kied deraf«. 
Imidlertid gjenoptog han arbeidet senere under opholdet paa Grønland, hvor han havde 
et helt alkemistisk bibliothek »mere end 60 Chymiske Authores«. Engang troede han 
at være meget nær ved maalet, men begik en uforsigtighed, og derefter kunde han 
aldrig mere faa igjen det, som han dengang havde faaet; »det var ikke GUDS Villie, 
at jeg skulde komme til slig Videnskab«. H. Egedes Relation, 1738, 214— 217, 

aandebesværgere og alkemister i en stor del af aarhundredets anden halv- 
del i en fast utrolig grad havde udnyttet tidens lettroenhed. Endelig 
indtraf forskjellige ting, som maatte give troen grundstødet En dr. Price 
i Oxford udgav 1782 en beretning om, at han i mange navngivne og 
utvivlsomt kyndige og hæderlige vidners overvær og under størst mulig 
kontrol havde forvandlet kviksølv til sølv og.guld. Sagen vakte umaadelig 
opsigt, kong Georg III gav sit naadigste bifald tilkjende, beretningen blev 
oversat paa tysk og diskuteredes overalt; men da Price blev opfordret 
til at gjentage forsøgene for royal societys kemikere og ikke længere kunde 
undslaa sig, begik han selvmord. Kort efter blev ogsaa en anden historie 
bekjendt, der var ligesaa latterlig, som den forrige var bedrevelig. Den som 
theolog anseede professor Semler i Halle var en ivrig beundrer af et hem- 
meligt præparat, der i dyre domme solgtes som luftsalt, fordi det angaves 
at være udvundet af atmosfæren, og han troede, at der voksede guldblade 
frem af saltet, naar det holdtes varmt og fugtigt; han udgav ogsaa flere 
skrifter derom. Da han oversendte en prøve af saltet til en anseet kemiker, 
for at denne skulde forvisse sig om, at der fremkom guld af det, viste det 
sig imidlertid, at saltet allerede i forveien var opblandet med bladguld. 
Semler indsendte derefter (1789) en prøve guldblade, der var fremkomne 
af salt, som han selv havde forvisset sig om var frit for tilblanding, men 
disse blade viste sig nu at være uægte. Det kom da op, at tjeneren 
havde blandet guld i saltet for at gjøre professoren en forneielse. Da han 
engang var bleven syg, havde hans hustru passet drivhuset, og hun havde 
ment, at det billigere uægte bladguld kunde gjøre samme nytte. 

Denne sidste efterdønning af den gamle alkemi døde saaledes hen, 
uden at der kom nogetsomhelst ud af den. — Der havde imidlertid i be- 
gyndelsen af aarhundredet været en alkemist, som opnaaede et virkeligt 
resultat, men rigtignok et, som laa langt udenfor alkemiens egentlige maal. 
En ung apothekerdiscipel i Berlin, Johann Friedrich Båttger (Båttiger), 
var kommen sammen med en omstreifende alkemist, og man antog at han 
var i besiddelse af de vises sten og kjendte dens hemmelighed. Da dette 
kom kong Friedrich I for øre, befalede han, at sagen skulde undersøges, 
men Bóttger flygtede til Wittenberg, som da hørte under Sachsen. 
Han blev vistnok reklameret som preussisk undersaat, men den sachsiske 
regjering lod ham i al stilhed bringe til Dresden, hvor kong August II 
” behandlede ham meget naadigt og stillede de fornødne midler til hans 
forfeining. Han blev dog holdt under streng bevogtning, og da han havde 
gjort et forsøg paa flugt, bragtes han (1706) til fæstningen Künigsstein. 
Med guldmageriet kom han ingen vei; derimod begyndte han at arbeide 
med andre forsøg, der ledede til opdagelsen af tilvirkningen af porcellæn. 

Blandt dem, med hvilke Bóttger kom i berorelse, var grev Ehrenfried 
von Tschirnhausen (1651—1708), en bekjendt mathematiker, der havde 
konstrueret store brændspeil og interesserede sig meget for glastilvirkning 
og keramik. Tschirnhausen antages at have en væsentlig andel i por- 
cellænets opdagelse, for hvilken man i almindelighed har givet Bôttger 
alene æren. Kongen interesserede sig for den nye opdagelse og tilgav 
Bóttger, da han ligefrem tilstod, at han ikke kjendte noget til de vises 
sten; han blev direktør for porcellænsfabriken i Meissen, hvor han døde 1719, 
kun 34 aar gammel. 

Porcellænet, der fra gammel tid havde været kjendt i Kina, men først 
omkring 1500 kom til Europa, var endnu meget sjeldent og overordentligt 
kostbart. Det er ganske naturligt, at Bóttgers opdageise blev anseet for 
hoist værdifuld. Meissnerporcellænet begyndte at komme i handelen 
1709, men fabrikationen hemmeligholdtes strengt. Man fik dog ved bestik- 
kelse lokket arbeidere bort fra Meissen, og ved hjælp af dem grundlagdes 
1720 en fabrik i Wien, ved derfra rømte arbeidere en lignende i Håchst am 
Main 1740, og ved arbeidere derfra videre i Fürstenberg 1750 og Fran- 
kenthal 1755 o. s. v. " Ogsaåvi Berlin (1750), St. Petersburg (1756), Kje- 
benhavn (1775) og flere andre steder oprettedes porcellænfabriker, og 
kemikerne hjalp til, i Berlin navnlig Pott, som i denne anledning udførte 
de i lithogeognosia beskrevne forsøg. I Frankrige søgte man selvstændigt, 
paa forskningens vei, at komme paa det rene med porcellænets tilvirkning. 
Réaumur analyserede kinesisk porcellæn og fandt, at det var sammensat 
af en usmeltet lermasse og en smeltet glasmasse. Det porcellæn, som fra 
1695 fremstilledes i St. Cloud, var s. k. blødt porcellæn, og virke- 
ligt porcellæn med haard glasur tilvirkedes først 1769 i den berømte 
fabrik i Sévres, som allerede tidligere var oprettet, men 1760 overtaget 
af kongen. Dens ledelse blev 1774 anbetroet Macquer, som havde del- 
taget i de forberedende undersøgelser og forsøg, og foruden ham var der ogsaa 
andre kemikere, som interesserede sig for porcellænstilvirkningen, deriblandt 


især Hellot, som særlig indlagde sig fortjeneste af porcellænfarverne. 


Tidens kemikere var i det hele taget, ligesom Boyle og Kunckel 
før dem, meget ivrige i at nyttiggjore sin videnskab i det praktiske livs 
tjeneste, og den tekniske kemi, eller som man gjerne sagde, den 
anvendte eller økonomiske kemi begyndte nu at træde frem som en selv- 
stændig videnskabsgren. 

Man gjorde fremskridt i metallurgiske arbeidsmethoder og analyser, 
For jernets vedkommende isærdeleshed i Sverige ved Rinman, Gahn og 

Bergman. Réaumur udgav 1722 et arbeide om tilvirkningen af cement- 
staal, men staalets forhold til jernet blev dog først langt senere rigtigt 
erkjendt!. Urfabrikanten Benjamin Huntsman ved Sheffield indførte 
1740 staalets omsmeltning til støbestaal eller digelstaal, og den engelske 
jernværkseier Henry Cort gav 1784 sit lands jernindustri et mægtigt frem- 
stød ved indførelsen af pudlingsprocessen, dér tillod anvendelsen af sten- 
kul. — Den østerrigske bergmand Ignaz v. Born (1742—1791) indførte 
1785 i Europa den i Mexiko og Sydamerika allerede siden det 16de aarh. 
brugelige amalgamationsmethode til behandling af sølvertser. 

Den kemiske storindustri tog, om end i beskeden maalestok, sin be- 
gyndelse med den fabrikmæssige tilvirkning af svovlsyre. Allerede Le- 
mery og Lefévre havde anbefalet brugen af salpeter ved svovlets 
forbrænding, og denne forbedring blev fra Frankrige af protestantiske 
flygtninger bragt til England, hvor den første svovlsyrefabrik blev anlagt. 
Man anvendte en række indtil 300 liter store glasballoner, der indeholdt 
noget vand, og som laa paa et sandbad med halsen horizontalt; i denne 
befandt sig en sten, paa hvilken blandingen af svovl og salpeter anbragtes, 
og efterat man havde antændt ved et glødende jern, lukkedes halsen med 
en træprop, saa de flygtige forbrændingsprodukter ikke undveg, men blev 
optagen af vandet i ballonerne. Denne operation gjentoges flere gange 
med den hele række af balloner, hvorefter den sure vædske koncentreredes 
ved inddampning. Ved denne fremgangsmaade opnaaede man at kunne 
sælge svovlsyren for 41/2 krone pr. kg., eller omtrent 1/5 af den tidligere 
pris. Og efterat lægen John Roebuck (1718—1794) i sine fabriker 
1746 havde indført brugen af blykammere, faldt prisen til 30 øre; bly- 
kammerne blev dog endnu kun drevne periodisk, idet man paa en skinne- 
gang kjerte ind en beholder med en antændt blanding af svovl og salpeter. 
— Tilvirkningen af salpetersyre, der allérede siden Boyles tid havde 
foregaaet. i egne brænderier, blev forbedret, bl. a. af Stahl, medens man 
endnu ikke var kommen saa langt, at man i større maalestok fremstillede 
saltsyren, som derfor var den kostbareste af mineralsyrerne, — Om 
syrernes tilberedning og tilgodegjørelsen af deres biprodukter udkom 1773 
et skrift af Jacques François Demachy (1728—1803), direktør for 
hospitalsapothekerne i Paris. 

Blandt den kemiske industris forskjellige grene er der en, som i det 
18de aarh. har spillet en saa betydelig rolle, at den fortjener en nærmere 
-omtale, nemlig tilvirkningen af salpeter, der med skydevaabnernes udvikling 


1 I særdeleshed ved det af Berthollet i forening med mathematikeren Gaspard 
Monge (1746—1816) og Charles Auguste Vandermonde (1735—1796) i 1786 
offentliggjorte arbeide: sur le fer considéré dans ses différents états métalliques. 

havde faaet en stedse stigende betydning og var bleven en vigtig statssag LA 
[særdeleshed i de lande, hvor man ikke havde rigere naturlige forekom- 
ster af raamateriale og derfor maatte noie sig med det, som kunde ind- 
samles fra stalde, vaaningshuse og beboede steder i det hele taget, var 
salpetertilvirkningen et landsherreligt regale og blev stillet under en sær- 
egen administration, der navnlig i Frankrige blev af betydning. Alt salpeter, 
som tilvirkedes, blev overtaget af staten, det maatte ikke udføres til hjælp 
for kongens fiender, og det var vanskeligt og kostbart for apothekere, 
guldsmede og andre private borgere at faa det, de behøvede til sin be- 
drift. Salpeterkogerne stod under kronens særlige beskyttelse, de nød 
mange privilegier og forrettigheder og havde lov til at gaa i privatfolks 
eiendomme, i byerne som paa landet, for åt søge sit raamateriale. Der 
var strenge straffebestemmelser mod dem, der ikke godvilligt ydede sal- 
peterkogerne, hvad de behøvede, og der opkom tilstande, som var yderst 
trykkende og ubehagelige for statens øvrige borgere. Alligevel kunde det 
hænde, at staten kom tilkort paa salpeter, saaledes i Frankrige under krigene 
mod England i det 18de aarh., hvor salpetermangelen voldte de allerføleligste 
ulemper. — Det er derfor ikke at undrés over, at salpetervæsenet var 
bleven et af de brændende spørgsmaal omkring midten af det 18de aar- 
hundrede. Der var ogsaa en mangfoldighed af adepter, som satte sig i 
forbindelse med regjeringerne og frembød sine projekter til fremstilling af 
»kunstsalpeter«. Man havde endnu ikke nogen klar forestilling om, hvad 
salpeter egentlig var. Stahl havde udtalt den mening, at salpetersyren 
var en modifikation af primitivsyren og kunde fremkomme af svovlsyre 
ved at optage det flogiston, som udvikledes af forraadnende organiske 
stoffer, og de allerfleste tænkte sig, at salpeter ved en lignende forraad- 
nelsesproces kunde fremkomme af kogsalt. Kogsalt, svovlsyre og kalk 
tilligemed kvælstofholdende organiske substantser var derfor de hovedingre- 
dientser, der benyttedes i alle disse projekter, paa hvilke mangfoldige penge 
blev bortkastede til ingen nytte. Berlinerakademiet udsatte 1748 en pris- 
opgave, men den belønnede afhandling bragte ikke noget brugbart resultat, 
og heller ikke den 30 aar senere i Paris opstillede præmie bragte noget 
udbytte. Den, der paa bedste maade tog sig af sagen, var den franske 
finantsminister Turgot, der 1775 skaffede salpetervæsenet en hensigts- 
mæssigere organisation og lod anlægge virkelige salpeterplantager i stor 
stil, der havde en ganske anden produktionsevne end de gammeldags, 
som endnu mest var som de af Kyeser beskrevne, kun smaa grave, der 


1 O, Thiele, Salpeterwirtschaft und Salpeterpolitik, Zeitschrift für die gesamte Staatswis- 
senschaft. Ergänzungsheft XV, 1905. 

ere 


fyldtes med kalk, jord, halm o. dsl. Nu tog den franske salpetertilvirkning 
et stærkt opsving; allerede 1777 var produktionen 1 million kg. eller 
dobbelt saa stor som i 1775, og den steg endnu en tid lang, saa Frankrige 
blev istand til at dække sit behov med indenlandsk salpeter 1, — Salpeter- 
regalet blev endelig ophævet i begyndelsen af det folgende aarhundrede. 

Ogsaa alkalierne fandt stigende anvendelse, navnlig til sæbe og glas; 
de tilvirkedes fremdeles kun af aske. Vistnok var der i lange tider gjort 
forseg paa kunstig fremstilling af soda; Duhamel du Monceau, Marg- 
graf og mange andre havde arbeidet med det, men uden at opnaa brug- 
bare resultater. I 1782 udsatte Pariserakademiet en hoi premie for en 
økonomisk brugbar løsning af dette spergsmaal, der i det følgende tiaar 
i Frankrige fik saa meget større betydning, som kontinentalspærringen 
hindrede enhver tilførsel fra udlandet, og den indenlandske potaskeproduk- 
tion fuldstændig absorberedes af salpetertilvirkningen. Den udsatte præmie 
blev ikke vundet. 

Theorien for den hidtil kun rent haandværksmæssigt drevne farveri- 
kunst fremstilledes 1740 af Hellot, der meddelte oplysninger om «egté og 
uægte farver, beisemidlernes virkning o. m. Man studerede nærmere indigo 
og waid og erkjendte identiteten af de i disse forekommende farvestoffer?, 
Den engelske læge Edward Bancroft udgav .1794 et værk om farveri- 
kunsten. 

Marggraf paaviste 1745 sukkerindholdet i roerne, og hans elev 
Achard udførte senere en række forsøg, der blev grundlaget for en over- 


1 I 1790 var produktionen steget til 2 millioner kg, men dette var endnu ikke nok. 
Republiken behøvede mere krudt, og i slutningen af 1793 udstedte nationalkonventet 
et dekret, som opfordrede alle franske borgere til at fremstille salpeter. Regjeringen 
udsendte samtidig en stor mængde instruktører hele landet over. Virkningen var storartet ; 
der oprettedes i kort tid omtrent 6000 private eller kommunale salpeterværker, som 
bearbeidede al den jord, som det var muligt at faa skrabet sammen. Da man ikke var 
i besiddelse af tilstrækkelig potaske til fremstilling af saa store masser salpeter, skaffede 
man sig denne, idet landsbyernes hele befolkning, mænd, kvinder og børn paa en forud 
bestemt dag drog ud og samlede lyng, kvist o. dsl., der stabledes op i en stor haug, 
som efterpaa under sang og festlighed brændtes til aske, der sendtes til potaskekogerierne, 
I aaret 1794 gik salpeterproduktionen i Frankrige op til 8 millioner kg,, men saa gik 
den igjen tilbage, da det mere tilfældige raamateriale var udtømt og man nu ikke havde 
andet at holde sig til end plantagerne; men disse sidste udvikledes fremdeles, og man 
kunde endnu i flere aar producere over 2 millioner kg. 

2 Waid, isatis tinctoria, havde i middelalderen i stor udstrækning været dyrket i Europa, 
men da man efter opdagelsen af seveien til Ostindien havde lært indigo at kjende, 
kom waid snart ud af brug, uagtet man baade i det 16de og 17de aarh. ved strenge 
forbud mod indførsel af indigo havde søgt at opretholde den hjemlige waidproduktion. 
Waid indeholder imidlertid altfor lidet af farvestoffet, saa alle anstrængelser for at for- 
bedre fremstillingen var forgjæves. — Indigoens opløselighed i svovlsyre og den derpaa 
grundede farvemethode skal 1740 være fundet af bergraad Barth i Freiberg. 

maade vigtig industri, som dog først ud i det følgende aarhundrede kom 
rigtigt igang. | 
Agrikulturkemiens fornemste repræsentant var Wallerius, hvis agri- 
culturæ fundamenta chemica, Akerbrukets chemiska grunder, udkom første 
gang 1761. Landbruget, der i lange tider havde været forsømt, modtog 
nu flere forbedringer; saaledes blev brugen af knuste ben som gjødnings- 
middel indført 1774 af den engelske kemiker James Hunter. I det hele 
taget var landbruget under paavirkning af den af tidens statsøkonomer 
dannede fysiokratiske lære bleven gjenstand for stor opmærksomhed; der 
oprettedes allevegne landhusholdningsselskaber, og der udsattes prisopgaver, 
som foranledigede flere kemikere, deriblandt Bergman, til undersøgelser, 
der havde interesse for landmanden. Det r7de aarhundredes merkantilisme, 
som i de ædle metaller havde seet den eneste virkelige rigdom, begyndte 
at afløses af erkjendelsen af, at disse i og for sig ikke er rigdom, men kun 
tjener til at lette omsætningen. Man kom da til at betragte jorden som 
den eneste kilde til rigdom; af naturkræfterne fik man der, som fysiokra- 
terne sagde, et overskud til gave, og dette var hovedkilden til al velstand. 
Man kom imidlertid henimod aarhundredets slutning ogsaa bort fra, at 
jorden var den eneste rigdomskilde. Da den ikke frembringer noget uden 
arbeide, blev det arbeidet, i hvilket man nu saa kilden til den sande rigdom. 
Disse forskjellige statsøkonomiske drøftelser, der interesserede baade regje- 
ringerne og almenheden, gav anledning til forøget vindskibelighed ogsaa i 
den kemiske industri, baade for privat og især for offentlig regning; vi har 
allerede omtalt salpetertilvirkningens opkomst i Frankrige under Turgot, 
og der var overhovedet i fysiokraternes tid allevegne megen interesse for 
salt-, alun-, salpeter- og potasketilvirkning!, navnlig forsaavidt disse var 


! I Norge søgte Christian VI og Fredrik V at ophjælpe industrien, dels ved direkte 
pengeunderstøttelser og dels ved privilegier og indførselsforbud. I 1737 anlagdes et 
alunværk i Oslo, 1738 et saltværk i Vallø, og 1739 grundedes det s. k, sorte kompagni, 
der blev udstyret med en masse privilegier og fik raadighed over alt, hvad der kunde 
udnyttes i alle tre naturriger, tilvirkning af tjære, krudt, glas, blyhvidt, vitriol, salpeter, 
kjønrøg, harpix, potaske o. s. v., og for at hjælpe kompagniet var i længere eller kor- 
tere tidsrum af aarhundredet al indførsel af de fleste af de nævnte produkter forbudt. 
Uagtet kongerne paa mange maader støttede virksomheden, — kong Fredrik V ind- 
traadte endog 1751 som interessent for tre tiendeparter — kunde dog kompagniet ikke 
holde sig, De forskjellige mindre virksomheder, det satte igang, døde hen, og det var 
blot glastilvirkningen, som holdt sig, om end gjennem adskillige vanskeligheder. De 
første glasværker anlagdes 1739 og 1744, og imod slutningen af aarhundredet blev ad- 
skilligt norsk glas udført til Danmark. Herrebo fayancefabrik anlagdes 1758, men var 
kun 15 aar i virksomhed, Johann Gottfried Erichsen, stadsfysikus i Bergen, fik 


1755 privilegium paa fremstillingen af salpeter, som skulde udvindes af fiskeaffald og 
fang, men ogsaa dette gik uheldigt, 

binæringer under landbruget. Syslen med den slags sporgsmaal og med 


naturvidenskabelige undersøgelser, der kunde faa økonomisk betydning, 
blev meget almindelig, og selv i de mest afsidesliggende egne finder man 
ikke sjelden presterne optagne deraf 1, 


! Saaledes i 1ste bind af det trondhjemske videnskabsselskabs skrifter (1761), hvor Eric 
Schytte, ordineret missionær i Finmarken, i en til biskopen oversendt beretning bl. a, 
meddeler, at han med al forsigtighed havde tillavet et godt oleum tartari per deliquium 
(henflydt kaliumkarbonat), og at dette i den stærke kulde vinteren 1758 i løbet af 


nogle timer havde forandret sig til et krystallinsk magma, Dette er vel den første 
kjendte omtale af et potaskehydrat. 


Trykt den 20. Juli 1906, 


